id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
f36e933b-5d37-4c35-a4b1-283da2152caf | មានខ្មែរ ០៥ នាក់ រស់នៅរាជធានីភ្នំពេញ បានឆ្លងក្នុងចំណោម ៥៨ នាក់ | បើយោងតាមរបាយការណ៍ចេញផ្សាយរបស់ក្រសួងសុខាភិបាលពីចំនួនអ្នកឆ្លងកូវិដ ៥៨ នាក់ ពាក់ព័ន្ធព្រឹត្តិការណ៍សហគមន៍ ២០ កុម្ភៈ មានជនជាតិខ្មែរ ០៥ នាក់ បានឆ្លងក្នុងចំណោមជនរងគ្រោះ។ អត្តសញ្ញាណជនជាតិខ្មែរទាំង ០៥ នាក់មាន៖ -ស្រ្តីជនជាតិខ្មែរអាយុ ៣៦ ឆ្នាំ មានអាសយដ្ឋានស្នាក់នៅក្នុងខណ្ឌឫស្សីកែវ រាជធានីភ្នំពេញ -ស្រ្តីជនជាតិខ្មែរអាយុ ២០ ឆ្នាំ មានអាសយដ្ឋានស្នាក់នៅសង្កាត់បឹងត្របែក ខណ្ឌចំការមន រាជធានីភ្នំពេញ -បុរសជនជាតិខ្មែរអាយុ ៣៦ ឆ្នាំ មានអាសយដ្ឋានស្នាក់នៅរាជធានីភ្នំពេញ -បុរសជនជាតិខ្មែរអាយុ ៤១ ឆ្នាំ មានអាសយដ្ឋានស្នាក់នៅរាជធានីភ្នំពេញ -បុរសជនជាតិខ្មែរអាយុ ២៥ ឆ្នាំ មានអាសយដ្ឋានស្នាក់នៅរាជធានីភ្នំពេញ ជាលើកដំបូង កម្ពុជាប្រកាសអ្នកឆ្លងច្រើនបំផុតក្នុងមួយថ្ងៃ ក្នុងរយៈពេលផ្ទុះវិបត្តិកូវិដ ១៩ ជាងមួយឆ្នាំនេះ។ ក្នុងចំណោមអ្នកឆ្លងសរុប ៦៥ នាក់ ពាក់ព័ន្ធសហគមន៍ ២០ កុម្ភៈ មានចំនួន ៥៨ នាក់ និងអ្នកដំណើរមកពីក្រៅប្រទេសចំនួន ០៧ នាក់។ គិតត្រឹមព្រឹក ថ្ងៃទី២៥ ខែកុម្ភៈ ឆ្នាំ២០២១ អ្នកឆ្លងសរុបមានចំនួន ៦៩៧ នាក់ និងអ្នកជាសះស្បើយចំនួន ៤៧៧ នាក់៕ អត្ថបទ៖ ប៊ុណ្ណារ៉ា | 2021-02-25T15:23:00+07:00 | kampucheathmey.com | https://www.kampucheathmey.com/local-news/70255 |
91f617ad-529c-4c1c-a394-bd6fb1c6dc36 | រកឃើញអ្នកឆ្លង ជំងឺកូវីដ១៩ថ្មី ៦៥នាក់បន្ថែមទៀត ក្នុងនោះឆ្លងសហគមន៍៥៨នាក់ និងករណីនាំចូល៧នាក់ | សូមរំលឹកថា គិតត្រឹមព្រឹក ថ្ងៃទី២៥ ខែកុម្ភៈ ឆ្នាំ២០២១ មាន អ្នកឆ្លងជំងឺកូវីដ១៩ សរុប៦៩៧ នាក់ និងអ្នកជាសះស្បើយ៤៧៧ នាក់ខណៈអ្នកកំពុងព្យាបាល ២១៧ នាក់ ៕ | 2021-02-25T14:38:00+07:00 | dap-news.com | https://dap-news.com/national/2021/02/25/122322/ |
7f1a9f34-0a56-40a7-99a2-5f9bd4ea354c | ធ្ងន់ធ្ងរបំផុតមិនធ្លាប់មាន ត្រឹមមួយថ្ងៃ ឆ្លង ៦៥ នាក់ | មុននេះបន្តិច សេចក្តីប្រកាសរបស់ក្រសួងសុខាភិបាលបានបញ្ជាក់ករណីឆ្លងថ្មី ៦៥ នាក់ទៀត នៅព្រឹកនេះ។ ជាលើកដំបូង កម្ពុជាប្រកាសអ្នកឆ្លងច្រើនបំផុតក្នុងមួយថ្ងៃ ក្នុងរយៈពេលផ្ទុះវិបត្តិកូវិដ ១៩ ជាងមួយឆ្នាំនេះ។ ក្នុងចំណោមអ្នកឆ្លង ៦៥ នាក់ ការឆ្លងក្នុងសហគមន៍ ២០ កុម្ភៈ មានចំនួន ៥៨ នាក់ និងពាក់ព័ន្ធអ្នកដំណើរមកពីក្រៅប្រទេសចំនួន ០៧ នាក់។ គិតត្រឹមព្រឹកថ្ងៃទី២៥ ខែកុម្ភៈ ឆ្នាំ២០២១ អ្នកឆ្លងសរុបមានចំនួន ៦៩៧ នាក់ និងអ្នកជាសះស្បើយចំនួន ៤៧៧ នាក់៕ | 2021-02-25T14:31:00+07:00 | kampucheathmey.com | https://www.kampucheathmey.com/local-news/70218 |
e72fcc5d-5b8f-46c6-b54f-bf43d329f9cf | TOP NEWS: ក្រសួងសុខាភិបាលរកឃើញអ្នកឆ្លងកូវីដ១៩ ថ្មីចំនួន៦៥នាក់ថែមទៀត ក្នុងនោះអ្នកជំងឺ៥៨នាក់ ឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» (Video inside) | ក្រសួងសុខាភិបាល នៅព្រឹកថ្ងៃទី២៥ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មានរកឃើញអ្នកឆ្លងកូវីដ១៩ ថ្មីចំនួន ៦៥នាក់ថែមទៀត ក្នុងនោះមាន៥៨នាក់ជាកណីឆ្លងក្នុងសហគមន៍នៃ និងអ្នកជំងឺ៧នាក់ផ្សេងទៀត គឺជាករណីនាំចូលពីក្រៅប្រទេស។ ក្រសួងសុខាភិបាលបានបញ្ជាក់ថា ក្នុងចំណោមអ្នកជំងឺឆ្លងក្នុងសហគមន៍ទាំង៥៨នាក់ មានជនជាតិចិនចំនួន ៤១នាក់ វៀតណាម៩នាក់ ខ្មែរ៥នាក់ កូរ៉េម្នាក់ សង្ហិបុរីម្នាក់ និងជប៉ុនម្នាក់។ ចំណែកអ្នកធ្វើដំណើរមកពីក្រៅប្រទេសហើយរកឃើញកូវីដ១៩ ចំនួន៧នាក់វិញ គឺមានជនជាតិខ្មែរម្នាក់ ដែលជាកងទ័ពមួកខៀវ និង៦នាក់ផ្សេងទៀតជាជនជាតិចិន នៅខេត្តព្រះសីហនុ។ នៅថ្ងៃនេះផងដែរ ក្រសួងសុខាភិបាលក៏បានប្រកាស ពីករណីព្យាបាលជាសះស្បើយអ្នកជំងឺម្នាក់ ដែលជាស្ត្រីជនជាតិខ្មែរអាយុ១៩ឆ្នាំ ដែលធ្វើដំណើរមកពីសហរដ្ឋអាមេរិក។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ២៥ ខែកុម្ភៈ ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន ៦៩៧នាក់ ក្នុងនោះអ្នកជាសះស្បើយចំនួន ៤៧៧នាក់ និងអ្នកកំពុងសម្រាកព្យាបាល នៅមន្ទីរពេទ្យមានចំនួន ២១៧នាក់៕ | 2021-02-25T14:14:00+07:00 | freshnewsasia.com | https://m.freshnewsasia.com/index.php/en/localnews/188038-2021-02-25-00-14-24.html |
455666a2-1f58-44e6-8c7c-2a32e11d5b7b | អ្នកព្រៃវែងប្រុងខ្លួន! រកឃើញមនុស្សរហូតដល់៧៧នាក់ ដែលពាក់ព័ន្ធជាមួយស្ត្រីឆ្លងជំងឺកូវីដ១៩ នៅខេត្តព្រៃវែង | លោក ហ៊ី ធួក អភិបាលស្រុកពារាំង បានបញ្ជាក់ប្រាប់ឲ្យដឹង នៅព្រឹកថ្ងៃទី២៥ ខែកុម្ភៈ ឆ្នាំ២០២១នេះថា មនុស្ស៥៣នាក់ ដែលមានការពាក់ព័ន្ធ និងកូនសិស្ស២៤នាក់ ជាប់ពាក់ព័ន្ធដោយប្រយោលជាមួយស្ត្រីម្នាក់ឆ្លងជំងឺកូវីដ១៩ ដែលមកលេងស្រុកកំណើតនៅភូមិជំនីក ឃុំពពិល ស្រុកពារាំង ខេត្តព្រៃវែង ត្រូវបានអាជ្ញាធរបញ្ជូនទៅព្យាបាលនៅរាជធានីភ្នំពេញ។ ចំណែកអ្នកដែលពាក់ព័ន្ធកំពុងធ្វើចត្តាឡីស័ក និងយកសំណាកទៅពិនិត្យ ព្រមទាំងស្រាវជ្រាវបន្តទៀត។ បើតាមលោកអភិបាលស្រុក«តាមការសាកសួរព័ត៌មាន មុនដំបូងប្ដីប្រពន្ធរូបនោះមានអាការៈមិនស្រួលខ្លួនក្អក ដោយសង្ស័យពួកគេ ក៏បានទៅពិនិត្យនៅមន្ទីពេទ្យខ្មែរមិត្តភាព-រុស្ស៉ី រាជធានីភ្នំពេញ កាលពីថ្ងៃទី២៣ ខែកុម្ភៈ ឆ្នាំ២០២១ ដើម្បីមកយកសំណាកពួកខ្លួន ទៅពិនិត្យ រួចទុកលេខទូរស័ព្ទនៅគ្រូពេទ្យ។ បន្ទាប់មកនៅថ្ងៃទី២៤ ខែកុម្ភៈ ឆ្នាំ២០២១ ប្រពន្ធបានជិះកង់បីឥណ្ឌា ជាមួយម្តាយមកលេងស្រុកកំណើតមានគ្នាពី ៣ ទៅ៤នាក់ នៅភូមិជំនីក ឃុំកំពង់ពពិល ស្រុកពារាំង ខេត្តព្រៃវែង។ រីឯប្តីនៅភ្នំពេញ ខណៈមកដល់ផ្ទះមានអ្នកជិតខាងបងប្អូនមកលេង និងសួរសុខទុក្ខផងដែរ លុះក្រោយមកទៀតស្រាប់តែក្រុមគ្រូពេទ្យនៅភ្នំពេញបានទូរស័ព្ទមកថា លទ្ធផលវិជ្ជមានកូវីដ-១៩ ទើបពួកគេចេញពីផ្ទះវិលត្រឡប់ទៅព្យាបាលនៅភ្នំពេញតែម្ដងទៅ»។ លោកបានបញ្ជាក់ថា ដោយមានការណែនាំពីអាជ្ញាធរខេត្តដែលមានលោក ជា សុមេធី អភិបាលខេត្ត បានដាក់បទបញ្ជាទៅអាជ្ញាធរក៏ដូចជាមន្ត្រីជំនាញទាំងអស់ ត្រូវតែយកអ្នកដែលពាក់ព័ន្ធទាំងអស់ ធ្វើចត្តាឡីស័កនឹងយកសំណាក ទៅពិនិត្យនៅរាជធានីភ្នំពេញ ដើម្បីធ្វើតេស្តរកជំងឺកូវីដ១៩។ ចំណែកទីតាំងដែលកើតហេតុកំពុងតែមានហ៊ុព័ទ្ធមិនឱ្យប្រជាពលរដ្ឋធ្វើដំណើរឆ្លងកាត់នោះទេ។ ចំណែកកូនសិស្ស ២៤នាក់ ដែលរៀននៅសាលាវិទ្យាល័យសម្ដេចតេជោ ហ៊ុន សែន កំពង់ពពិល ក៏កំពុងតែឱ្យនៅមួយកន្លែងដើម្បីមន្ត្រីជំនាញធ្វើការពិនិត្យផងដែរ។ បច្ចុប្បន្ន អ្នកពាក់ព័ន្ធអាជ្ញារស្រុកពារាំង និងការិយាល័យសុខាភិបាលស្រុក និងខេត្តស្រាវជ្រាវយកមកធ្វើចត្តាឡីស័កនៅខេត្តព្រៃវែង៕ | 2021-02-25T13:12:20+07:00 | kbnnews.com | https://kbn.news/archives/208719 |
2e04636e-f50e-45db-89db-9405938db992 | អភិបាលរាជធានីនិងក្រុមការងារពាក់ព័ន្ធ នឹងការបង្ការទប់ស្កាត់ជំងឺកូវីដ-១៩ ចុះពិនិត្យជាក់ស្ដែងនៅទីបញ្ជាការស្រាលមួយក្នុងមន្ទីរពេទ្យរុស្ស៊ី | ភ្នំពេញ ៖ ដើម្បីជំរុញឱ្យការព្យាបាលដំណើរការទៅដោយរលូន មានសណ្ដាប់ធ្នាប់ របៀប រៀបរយល្អ នៅព្រឹកថ្ងៃទី២៥ខែកុម្ភៈនេះ លោកឃួង ស្រេង អភិបាលរាជធានីភ្នំពេញ រួមជាមួយតំណាងស្ថានទូតចិន និងក្រុមការងារពាក់ព័ន្ធនឹងការបង្ការទប់ស្កាត់ជំងឺកូវីដ-១៩ បានដឹកនាំកម្លាំង ចុះពិនិត្យជាក់ស្ដែងនៅទីបញ្ជាការស្រាលមួយកន្លែង នៅក្នុងមន្ទីរពេទ្យរុស្ស៊ី ដើម្បីឲ្យកន្លែងព្យាបាលនៅមន្ទីរពេទ្យរុស្ស៊ីនេះ មានសណ្ដាប់ធ្នាប់របៀបរៀបរយល្អ ។ មន្ត្រីជំនាញឱ្យដឹងថា៖នៅពេលនេះជនបរទេស មន្ត្រីស្ថានទូតចិន ជនជាតិចិន មន្ត្រីស្ថានទូតជប៉ុន និងប្រជាពលរដ្ឋកម្ពុជាចំនួន៤២នាក់ បាននិងកំពុងសម្រាកព្យាបាលជំងឺcovid-19 នៅក្នុងមន្ទីរពេទ្យរុស្ស៊ី ក្រោយពីអ្នកទាំងនេះត្រូវបានរកឃើញថា មានភាពវិជ្ជមានជំងឺ covid-19 ក្នុងព្រឹត្តិការណ៍ សហគមន៍២០កុម្ភៈ ។ ក្នុងឱកាសនោះលោកឃួង ស្រេង បានមានប្រសាសន៍ថា៖ រាជរដ្ឋាភិបាលកម្ពុជាក៏ដូចជារដ្ឋបាលរាជធានីភ្នំពេញ បានយកចិត្តទុកដាក់ខ្លាំងណាស់ ក្នុងការទប់ស្កាត់ការបង្ការនូវជំងឺកូវីដ-១៩ ក្រោយបានរកឃើញថា មានវិជ្ជាមានកូវីដ-១៩ហើយនោះ យើងបានយកពួកគាត់ទៅដាក់តាមមន្ទីរពេទ្យនានា ដែលយើងបានរៀបចំទុក និងបានយកចិត្តទុកដាក់ក្នុងការព្យាបាលដោយមិនគិតថា អ្នកជំងឺទាំងនោះ ជាជនជាតិបរទេសជនជាតិខ្មែរនោះទេ ហើយការព្យាបាលក៏មិនត្រូវអោយមានការបង់ប្រាក់នោះដែរ ។ លោកឃួង ស្រេង ក៏បានសូមឲ្យអ្នកជំងឺទាំងអស់ សហការជាមួយគ្រូពេទ្យ និងក្រុមការងារដោយរក្សាសណ្តាប់ធ្នាប់របៀបរៀបរយឲ្យបានល្អ គោរពទៅតាមបទបញ្ជាការណែនាំរបស់គ្រូពេទ្យ។ បន្ថែមពីនេះលោកឃួង ស្រេង ក៏បានថ្លែងនូវការអរគុណផងដែរ ចំពោះស្ថានទូតចិន ដែលបានសហការបានយ៉ាងល្អជុំវិញការស្រាវជ្រាវ ការផ្ដល់ព័ត៌មានជុំវិញជនជាតិចិន ដែលសង្ស័យថាមានផ្ទុកកូវីដ-១៩ ។ ពាក់ព័ន្ធបញ្ហានេះលោកងី ម៉េង ប្រធានមន្ទីរពេទ្យរុស្ស៊ីបានឲ្យដឹងថា៖ នាពេលបច្ចុប្បន្ននេះ មន្ទីរពេទ្យរុស្ស៊ី បាននិងកំពុងព្យាបាលអ្នកជំងឺកូវីដ-១៩ ចំនួន ៤២នាក់ ដែលមានទាំង ជនជាតិចិន ជប៉ុន និងប្រជាពលរដ្ឋកម្ពុជាផងដែរ ។ ពួកគេទាំងនេះ ទទួលបានព្យាបាលដោយការយកចិត្តទុកដាក់ ពីសំណាក់លោកគ្រូ អ្នកគ្រូនៅមន្ទីរពេទ្យរុស្ស៊ី។ ចំណែកតំណាងស្ថានទូតចិនវិញ ក្នុងឱកាសនោះក៏បានអរគុណផងដែរ ចំពោះរាជរដ្ឋាភិបាលកម្ពុជា និងអាជ្ញាធររាជធានីភ្នំពេញ ដែលបានយកចិត្តទុកដាក់ចំពោះបងប្អូនជនជាតិចិន មានកូវីដ-១៩ ស្នាក់នៅកម្ពុជា៕ រក្សាសិទ្ធិដោយ៖បញ្ញាស័ក្តិ | 2021-02-25T12:15:12+07:00 | cen.com.kh | https://cen.com.kh/archives/300646.html |
fca52c82-08a2-4810-ac42-793516a293eb | ខេត្តរតនគិរី សម្រេចប្រើវ៉ាក់សាំង៣៦០០ដូស សម្រាប់ចាក់បង្ការជំងឺកូវីដ-១៩ នៅថ្ងៃទី០១ ខែមីនា ឆ្នាំ២០២១ ជូនដល់នគរបាលនិងមន្ត្រីសុខាភិបាលមុនគេ | ខេត្តរតនគិរី ៖ យោងតាមសេចក្តីរាយការពីខេត្តរតនគិរីនៅថ្ងៃទី២៥ខែកុម្ភៈឆ្នាំ២០២១ ឲ្យដឹងថា ក្រសួងសុខាភិបាលបានសម្រេចបញ្ជូនវ៉ាក់ចំនួន ៣៦០០ដូស ហើយអ្នកដែលត្រូវចូលរួមចាក់វ៉ាក់សាំងមុនគេបង្អស់គឺ មន្ត្រីសុខាភិបាល ចំនួន៥២០នាក់ និងប៉ូលីស ១៣០០នាក់។ សេចក្តីរាយការណ៍បានលើកឡើងទៀតថា ឯកឧត្តមបណ្ឌិត អ៊ុង រតនា ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្តរតនគិរី បានឲ្យដឹង នៅព្រឹកថ្ងៃទី២៥ ខែកុម្ភៈ ឆ្នាំ២០២១ នៅឯមន្ទីរពេទ្យខេត្តរតនគិរី ថា វ៉ាក់សាំងបង្ការជំងឺកូវីដ-១៩ នឹងមកដល់ខេត្តរតនគិរីនៅថ្ងៃទី០១ ខែមីនា ឆ្នាំ២០២១ ខាងមុខនេះ ចំនួន ៣៦០០ដូស ហើយអ្នកដែលត្រូវចូលរួមចាក់វ៉ាក់សាំងមុនគេបង្អស់គឺ មន្ត្រីសុខាភិបាល ចំនួន៥២០នាក់ និងប៉ូលីស ១៣០០នាក់។ ចំណែកលោក អ៊ូ ដេត ប្រធានកម្មវិធីផ្តល់ថ្នាំបង្ការនៃមន្ទីរពេទ្យខេត្តរតនគិរីបានឲ្យដឹងដែរថា សំរាប់មណ្ឌលចាក់វ៉ាក់សាំងក្នុងខេត្តរតនគិរី យើងមាន២កន្លែង គឺទី១ក្នុងមន្ទីរពេទ្យបង្អែកខេត្តរតនគិរីនេះផ្ទាល់តែម្តង និងទី២ នៅមន្ទីរពេទ្យបង្អែកស្រុកបរកែវ។ សូមជម្រាបថា ក៏បានស្នើរដល់មន្ត្រីដែលពាក់ព័ន្ធត្រូវទទួលវ៉ាក់សាំងបង្ការជំងឺកូវីដ-១៩ទាំងអស់ ចូលរួមគោរពគោលការណ៍ក្នុងការទទួលវ៉ាក់សាំង ដោយការផ្តល់ព័ត៌មានសុខភាពឲ្យបានជាក់លាក់ និងតមអាហារក្រោយពេលទទួលវ៉ាក់សាំង ហើយលោកក៏សំណូមពរឲ្យចូលរួមទទួលវ៉ាក់សាំងទាំងអស់គ្នា ពីព្រោះគ្រូពេទ្យ និងមន្ត្រីប៉ូលីស និងប៉ូលីសការពារព្រំដែនទាំងអស់គឺជាសមីបុគ្គលដែលប្រឈមខ្លាំងទៅនឹងកាឆ្លងនៃជំងឺនេះខ្លាំងបំផុត៕ រក្សាសិទ្ធិដោយ៖CEN | 2021-02-25T11:40:18+07:00 | cen.com.kh | https://cen.com.kh/archives/300628.html |
04a52566-0fea-427d-b13e-c027ea0a2ca0 | ចេញលទ្ធផលហើយ ! អ្នកប៉ះពាល់ស្រីស្អាតជាមន្រ្ដីនគរបាលផ្ទុកជំងឺកូវីដ ដែលទៅស៊ីការនៅខេត្តព្រៃវែង | អ្នកដែលប៉ះពាល់ផ្ទាល់ចំនួន៩នាក់ និងអ្នកប៉ះពាល់ដោយប្រយោលជាច្រើននាក់ ជាមួយស្រីស្អាតជាមន្ត្រីនគរបាលជាតិម្នាក់ មានវិជ្ជមានកូវីដ-១៩ ដែលបានទៅចូលរួមក្នុងពិធីមង្គលការមួយកន្លែងនៅភូមិទួលសង្កែទទឹង ឃុំជាច ស្រុកកំចាយមារ ខេត្តព្រៃវែង កាលពីថ្ងៃទី១៧ ខែកុម្ភៈ ឆ្នាំ២០២១ នោះ ពេលនេះ លទ្ធផល ធ្វើសំណាកលើកទី១ចេញហើយ គឺអវិជ្ជមានទាំងអស់ ។ លោក ឈាង សុណ្ណារ៉ា ប្រធានរដ្ឋបាលខេត្តព្រៃវែង បានបញ្ជាក់ថា អ្នកប៉ះពាល់ផ្ទាល់ជាមួយស្ត្រីនោះចំនួន៩នាក់យកមកដាក់ធ្វើចត្តាឡីស័កនៅសាលាបឋមសិក្សា ស ខេង ទួលសង្កែទទឹង និងចុងប៉មមុខសាលាខេត្តព្រៃវែង រហូតមកដល់ថ្ងៃទី២៤កុម្ភៈ នេះបានយកសំណាកទៅពិនិត្យនៅបាស្ទ័រម្តងរួចរាល់ហើយ គឺអវិជ្ជមានទាំងអស់។ ដោយឡែក អ្នកប៉ះពាល់ដោយប្រយោលជាច្រើនទៀត ក៏អវិជ្ជមានដែរ។ តែទោះជាយ៉ាងណា ការយកសំណាកទៅពិនិត្យមាន៣ដង។ ប្រធានរដ្ឋបាលខេត្ត រូបនេះបន្តថា ចាប់តាំងពីផ្ទុះជំងឺកូវីដ-១៩ លើកដំបូងមក រហូតមកដល់ពេលនេះ ខេត្តព្រៃវែងបានធ្វើចត្តាឡីស័កជាបន្តបន្ទាប់មានមនុស្សរាប់រយនាក់ហើយ តែពុំមានអ្នកឆ្លងជំងឺកូវីដ-១៩ នោះឡើយ។ ចំពោះពាក់ព័ន្ធករណីនេះអាជ្ញាធរបានអនុវត្តតាមបទបញ្ជារបស់ប្រមុខរាជរដ្ឋាភិបាល និងក្រសួងសុខាភិបាលជាប្រចាំ ៣ ការពារ និង កុំ ÷៣ ការពារ ១- ពាក់ម៉ាស់ ២- លាងដៃ ៣- គម្លាតសុវត្ថិភាពសង្គម និងគម្លាតសុវត្ថិភាពបុគ្គល(ចាប់ពី១ម៉ែត្រកន្លះឡើងទៅអោយបានគ្រប់ៗគ្នា នៅគ្រប់ទីកន្លែង និងអនុវត្តអោយបានគ្រប់ៗគ្នា) ដែលចំណុច៣ ការពារនេះសំខាន់ខ្លាំងណាស់ ដូច្នេះទើបអាចយកឈ្នះលើជំងឺCoivd-19។ ៣-កុំ គឺ១-កុំចូលទៅកន្លែងបិទជិត គ្មានខ្យល់ចេញចូល និងប្រើម៉ាស៊ីនត្រជាក់ច្រើនពេក រកកន្លែងមានខ្យល់ចេញចូល ២-កុំទៅកន្លែងមនុស្សច្រើនកុះករ ៣-កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នាជាដើម។ដូច្នេះអាជ្ញាធរខេត្តព្រៃវែងបានមានវិធានការផ្អាកអាជីវកម្មកន្លែងហាងក្លឹមកម្សាន្ត ខារ៉ាអូខេ ។ ចំពោះកម្មពិធីការ ឫបុណ្យផ្សេងៗនិងសាលារៀន ដំណើរការជាធម្មតា ដោយណែនាំអោយគាត់រៀបភ្ញៀវអង្គុយ១តុតែ៥នាក់ គម្លាតពីគ្នា១ម៉ែត្រកន្លះ និងមានពិនិត្យកម្តៅ ម៉ាស៊ីនបាញ់អាកុលអោយភ្ញៀវ។ រីឯសាលារៀន គឺបិទតែសាលាបឋមសិក្សាទួលសង្កែទទឹងកន្លៃងពាក់ព័ន្ធនោះមួយទេ ព្រោះម្ចាស់ដើមការគាត់ជាគ្រូបង្រៀន។ សូមបញ្ជាក់ថា កាលពីថ្ងៃទី១៧ ខែកុម្ភៈ ឆ្នាំ២០២១ នៅក្នុងភូមិទួលសង្កែទទឹង ឃុំជាច ស្រុកកំចាយមារ មាននារីម្នាក់ ឈ្មោះ ល ស អាយុ៣៥ឆ្នាំ ជាមន្រ្តីនគរបាលជាតិ ស្នាក់នៅខុនដូ Skyline Dumex ធ្វើតេស្តរកឃើញវិជ្ជមានកូវីដ-១៩ បានទៅចូលរួមពិធីមង្គលការនៅទីនោះ។ ក្រោយពេលដឹងថា មន្រ្ដីនគរបាលរូបនេះឆ្លងកូវីដ អាជ្ញាធរបានចុះស្រាវជ្រាវ និងចាត់វិធានការ ចំពោះអ្នកពាក់ព័ន្ធដោយផ្ទាល់ចំនួន៩នាក់ ហើយបានឲ្យពួកគាត់ធ្វើចត្តាឡីស័ក និងយកសំណាកទៅពិនិត្យ។ ចំណែកអ្នកពាក់ព័ន្ធមិនផ្ទាល់ ដោយប្រយោលផ្សេងទៀត ក៏បានណែនាំឲ្យនៅដាច់ដោយឡែក និងបន្តស្រាវជ្រាវ ស្វែងរកអ្នកពាក់ព័ន្ធបន្ដទៀត។ អាជ្ញាធរខេត្តព្រៃវែង បានឲ្យដឹងដែរថា ស្ដ្រីជាម្ដាយ និងជាម្ចាស់ពិធីមង្គលការ គឺជាគ្រូបង្រៀន និងគ្រប់វត្តមានគ្រូ នៅក្នុងសាលាបឋមសិក្សា ស ខេង ទួលសង្កែទទឹង ហើយគាត់បានចូលបង្រៀនសិស្ស បន្ទាប់ពីពិធីមង្គលការកូនរួច។ដោយសារតែបញ្ហានេះ ទើបអាជ្ញាធរខេត្តសម្រេចផ្អាកការសិក្សាមួយរយៈខ្លី ដើម្បីគ្រប់គ្រងសភាពការណ៍នេះ។រីឯម្ចាស់ដើមការឈ្មោះ ស៊ឹម កុសល និងប្រពន្ធឈ្មោះ សាន ចន្ធី ហើយពិធីនោះមានភ្ញៀវចូលរួម ចំនួន៨០០នាក់៕ | 2021-02-25T09:53:11+07:00 | kbnnews.com | https://kbn.news/archives/208665 |
1898e638-d6ab-4bdf-bbc7-5193ae3caa37 | កងទ័ពមួកខៀវរបស់កម្ពុជាម្នាក់ រកឃើញឆ្លងកូវីដ-១៩ | រាជធានីភ្នំពេញ៖ កងទ័ពរបស់កម្ពុជាម្នាក់ បម្រើការងារ ជ្រកក្រោមឆត្ររបស់អង្គការសហប្រជាជាតិ (កងទ័ពមួកខៀវ UN) ទើបនឹងវិលត្រឡប់ មកពីបំពេញបេសកកម្ម នៅក្នុងតំបន់អាហ្វ្រិក ហើយរកឃើញមានករណីវិជ្ជមាន នៃវីរុសកូវីដ១៩ ខណៈមកដល់ប្រទេសកំណើត។ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី២៥ ខែកុម្ភៈ ឆ្នាំ២០២១ ថា បុរសជនជាតិខ្មែរម្នាក់ អាយុ៦៥ឆ្នាំ បម្រើការងារ ជ្រកក្រោមឆត្ររបស់អង្គការសហប្រជាជាតិ (កងទ័ពមួកខៀវ UN ) បានរកឃើញវិជ្ជមាន នៃវីរុសកូវីដ១៩។ គាត់មានទីលំនៅក្នុងភូមិកូនមុំ ស្រុកកូនមុំ ខេត្តរតនគិរី។ បុរសម្នាក់នេះបានធ្វើដំណើរវិលត្រឡប់ មកពីប្រទេសអាហ្វ្រិក ហើយបានបន្ដជើងហោះហើរ នៅក្នុងប្រទេសឥណ្ឌា និងមកដល់កម្ពុជា នៅថ្ងៃទី២១ ខែកុម្ភៈ ឆ្នាំ២០២១។ សូមអានសេចក្ដីប្រកាសព័ត៌មានរបស់ក្រសួងសុខាភិបាល ទាំងស្រុង ដូចខាងក្រោម ៖ | 2021-02-25T09:30:42+07:00 | kbnnews.com | https://kbn.news/archives/208670 |
db737047-eb61-4d6f-b72f-02de7d82aa77 | កូវីដរាតត្បាតខ្លាំង ពលរដ្ឋខ្មែរមកទទួលការចាក់វ៉ាក់សាំងបង្ការ កើនឡើងច្រើន | រាជធានីភ្នំពេញ៖ ក្រសួងសុខាភិបាល កាលពីយប់ ថ្ងៃទី២៤ ខែកុម្ភៈ ឆ្នាំ២០២១ បានចេញរបាយការណ៍របស់ខ្លួនថា បើគិតចាប់តាំងពីថ្ងៃទី១០-២៤ ខែកុម្ភៈ ឆ្នាំ២០ ក្រសួងសុខាភិបាលបានចាក់វ៉ាក់សាំងកូវីដ-១៩ស៊ីណូហ្វាមរបស់ចិន ជូនដល់ជនស៊ីវិល ចំនួន ១០ ១១៥នាក់ហើយ។ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា បានបញ្ជាក់ នៅក្នុងរបាយការណ៍នោះថា ក្នុងចំណោមអ្នកដែលបានទទួលការចាក់វ៉ាក់សាំង ទាំងចំនួន ១០ ១១៥នាក់នោះ មានស្ត្រី ចំនួន ៣ ២៩១នាក់ផងដែរ។ រីឯចំនួនអ្នកស្ម័គ្រចិត្តមកទទួលការចាក់វ៉ាក់សាំងកូវីដ-១៩ (Sinopharm Beijing Institute of Biological Products) គិតចាប់តាំងពីថ្ងៃទី១០ ដល់ថ្ងៃទី២៤ ខែកុម្ភ: ឆ្នាំ២០២១ ៖ ១.សរុបអ្នកមកចាក់វ៉ាក់សាំងកូវីដ-១៩ ៖ ១២ ៤៤២នាក់ (ស្រី ៤ ៥២២នាក់) ។ ២.អ្នកបានចាក់វ៉ាក់សាំងរួច៖ ១០ ១១៥នាក់ (ស្រី ៣ ២៩១នាក់)។ ៣.អ្នកដែលគ្រូពេទ្យមិនអនុញ្ញាតឲ្យចាក់៖ ២ ៣២៧នាក់ (ស្រី ១ ២៣១នាក់)៕ | 2021-02-25T09:02:54+07:00 | kbnnews.com | https://kbn.news/archives/208626 |
c445277e-0261-4afb-96a1-40bb5558877f | ជនបរទេសដែលរស់នៅឬធ្វើការនៅកម្ពុជា នឹងអាចទទួលបានវ៉ាក់សាំងប្រឆាំងជំងឺកូវីដ-១៩ ដោយឥតគិតថ្លៃ | រាជរដ្ឋាភិបាលកម្ពុជាបានបញ្ជាក់ថា ជនបរទេសទាំងអស់ដែលកំពុងរស់នៅ ឬធ្វើការនៅក្នុងប្រទេសកម្ពុជា នឹងអាចទទួលបានវ៉ាក់សាំងប្រឆាំងនឹងជំងឺកូវីដ-១៩ ស្របតាមកម្មវិធីចាក់វ៉ាក់សាំងការពារជំងឺកូវីដ-១៩ របស់ប្រទេសកម្ពុជា។ យោតាមហ្វេសប៊ុក របស់ស្ថានទូតអូស្ត្រាលីប្រចាំនៅកម្ពុជាកាលពីថ្ងៃទី២៤ កុម្ភ: បានឲ្យដឹងថា រាជរដ្ឋាភិបាលកម្ពុជាបានបញ្ជាក់ថា ការចាក់វ៉ាក់សាំងនឹងត្រូវផ្តល់ជូនដោយឥតគិតថ្លៃ ហើយព័ត៌មានលម្អិតនៃកម្មវិធីចាក់វ៉ាក់សាំងនេះ នឹងត្រូវផ្តល់ជូនតាមពេលវេលាកំណត់។ យើងនឹងផ្តល់ព័ត៌មានលម្អិតបន្ថែមទៀត នៅពេលយើងទទួលបានព័ត៌មានបន្ថែម៕ | 2021-02-25T08:42:56+07:00 | kbnnews.com | https://kbn.news/archives/208638 |
43bc5ccc-0722-4da5-bf38-ea1c8f0dee46 | ពុទ្ធោ! កុមារីម្នាក់អាយុទើបតែ ១៦ខែ រកឃើញឆ្លងកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ | នៅព្រឹកថ្ងៃទី ២៥ ខែកុម្ភៈ ឆ្នាំ២០២១ បើផ្អែកតាមសេចក្ដីប្រកាសរបស់ក្រសួងសុខាភិបាល នៃព្រះរាជាណាចក្រកម្ពុជា បានបញ្ជាក់ឲ្យដឹងថា មានអ្នកឆ្លងកូវីដ១៩ បានកើនឡើងបន្ថែមចំនួន ៦៥ នាក់ ខណៈដែលមានចំនួន៥៨នាក់ ជាអ្នកដែលជាប់ពាក់ព័ន្ធនឹងព្រឹត្តិការណ៍សហគមន៍ ២០កុម្ភៈ និងចំនួន៧នាក់ គឺជាអ្នកអ្នកដំណើរដែលបានចូលមកក្នុងប្រទេសកម្ពុជា។ នៅក្នុងនោះផងដែរ ក្រសួងក៏បានបញ្ជាក់ថា នៅក្នុងចំណោមអ្នកឆ្លងកូវីដ១៩ក្នុងសហគមន៍ទាំង ៥៨នាក់នោះ មានកុមារីម្នាក់ជាជនជាតិវៀតណាម អាយុទើបតែបាន ១៦ខែ មានអាសយដ្ឋានស្នាក់នៅ រាជធានីភ្នំពេញ ក៏បានឆ្លងកូវីដ-១៩ នេះដែរ។ គួរបញ្ជាក់ផងដែរថា មកទល់នឹងព្រឹកថ្ងៃទី ២៥ ខែកុម្ភៈ ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩សរុបចំនួន ៦៩៧នាក់ និងមានអ្នកជាសះស្បើយចំនួន ៤៧៧នាក់ មានអ្នកកំពុងសម្រាកព្យាបាលចំនួន ២១៧នាក់ផងដែរ៕ | 2021-02-25T08:27:32+07:00 | kbnnews.com | https://kbn.news/archives/208613 |
8b6113c3-22ae-49ea-9a4d-f7eefa02c12d | វីវរហើយ ! ឆ្លងច្រើនណាស់ ដល់៦៥នាក់ ភាគច្រើនជាជនជាតិចិន និងវៀតណាម | នៅព្រឹកថ្ងៃទី២៥ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មានរកឃើញអ្នកឆ្លងកូវីដ១៩ ថ្មីចំនួន៦៥នាក់ថែមទៀត ក្នុងនោះមាន៥៨នាក់ជាកណីឆ្លងក្នុងសហគមន៍នៃ «ព្រឹត្តិការណ៍២០កុម្ភៈ» និងអ្នកជំងឺ៧នាក់ផ្សេងទៀត គឺជាករណីនាំចូលពីក្រៅប្រទេស។ ក្នុងចំណោមអ្នកឆ្លងជំងឺកូវីដ នៅព្រឹកនេះ ភាគច្រើនជាជនជាតិចិន និងវៀតណាម ៕ | 2021-02-25T08:18:51+07:00 | kbnnews.com | https://kbn.news/archives/208615 |
ca49614d-a63d-4f7b-9130-52428d766f79 | ក្រសួងសុខាភិបាល សម្រេចដាក់មណ្ឌលចត្ដាឡីស័ក នៅខណ្ឌព្រែកព្នៅ ជាមន្ទីរពេទ្យសម្រាប់ព្យាបាលជំងឺកូវីដ១៩ ខណៈមន្ទីរពេទ្យព្យាបាលជំងឺកូវីដ -១៩ ចំនួន៣ទីតាំងពេញអស់ | ភ្នំពេញ ៖ ការជ្រើសមណ្ឌលចត្ដាឡីស័ករាជធានីភ្នំពេញនេះ ទៅជាកន្លែងពិនិត្យព្យាបាលជំងឺកូវីដ១៩ បន្ទាប់ពី រដ្ឋមន្ដ្រីក្រសួងសុខាភិបាល ឯកឧត្តម សាស្ដ្រាចារ្យ ម៉ម ប៊ុនហេង បានដឹកនាំគណៈប្រតិភូមន្ដ្រីសុខាភិបាល ជាមួយសាលារាជធានីភ្នំពេញ ចុះមកពិនិត្យទីតាំង មណ្ឌលចត្ដាឡីស័កនេះ នៅយប់ថ្ងៃទី២៤ ខែកុម្ភៈ ឆ្នាំ២០២១ ។ លោកជំទាវ យក់ សម្បត្ដិ រដ្ឋលេខាធិការក្រសួងសុខាភិ បាលបានឱ្យដឹងថា «មន្ទីរពេទ្យព្យាបាលជំងឺកូវីដ១៩នេះ គឺអាចដាក់អ្នកជំងឺបានចំនួន ៥០០គ្រែ ដែល នឹងមានទីតាំងធំទូលាយ មានបន្ទប់គ្រូពេទ្យ សម្រាប់ត្រៀមព្យាបាលអ្នកជំងឺគ្រប់គ្រាន់ ហើយនឹងចាប់ផ្ដើមដាក់អ្នកជំងឺពីយប់នេះតទៅ»។ សូមបញ្ជាក់ថា បច្ចុប្បន្ននេះ ទីតាំងព្យាបាលជំងឺកូវីដ១៩ មានចំនួន៤ទីតាំងហើយ គឺនៅមន្ទីរពេទ្យ មិត្ដភាពខ្មែរ-សូវៀត, មណ្ឌលសុខភាពចក្រអង្រែ, មជ្ឈមណ្ឌលកំចាត់មេរោគរបេង និងហង់សិន និងមន្ទីរព្យាបាលជំងឺកូវីដ១៩ព្រែកព្នៅ ៕ រក្សាសិទ្ធិដោយ៖បញ្ញាស័ក្តិ | 2021-02-25T07:48:35+07:00 | cen.com.kh | https://cen.com.kh/archives/300514.html |
3263b7b9-030c-4b8d-b0c0-41cb6591cd63 | ឆ្លងរាលដាលកាន់តែធ្ងន់ធ្ងរហើយ! កម្ពុជាបន្ដរកឃើញអ្នកឆ្លងកូវីដថ្មី ចំនួន៦៥នាក់ | រាជធានីភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹក ថ្ងៃទី២៥ ខែកុម្ភៈ ឆ្នាំ២០២១ថា កម្ពុជាបន្ដរកឃើញអ្នកឆ្លងកូវីដ១៩ថ្មី ចំនួន ៦៥នាក់បន្ថែមទៀត ហើយក្នុងនោះមានមនុស្សចំនួន៥៨នាក់ ជាករណីឆ្លង នៅក្នុងសហគមន៍ នៃ «ព្រឹត្តិការណ៍២០កុម្ភៈ» និងអ្នកជំងឺ៧នាក់ផ្សេងទៀត ជាករណីនាំចូលមកពីក្រៅប្រទេស។ ក្រសួងសុខាភិបាល បានបញ្ជាក់ថា ក្នុងចំណោមអ្នកជំងឺឆ្លងក្នុងសហគមន៍ ទាំង៥៨នាក់ មានជនជាតិចិន ចំនួន៤១នាក់ វៀតណាម៩នាក់ ខ្មែរ៥នាក់ កូរ៉េម្នាក់ សិង្ហបុរីម្នាក់ និងជប៉ុនម្នាក់។ ចំណែកអ្នកធ្វើដំណើរមកពីក្រៅប្រទេស ហើយរកឃើញកូវីដ១៩ ចំនួន៧នាក់នោះ រួមមាន ជនជាតិខ្មែរម្នាក់ ជាកងទ័ពមួកខៀវ និង៦នាក់ផ្សេងទៀត ជាជនជាតិចិន នៅខេត្តព្រះសីហនុ។ ក្រៅពីមានករណីឆ្លងថ្មីខាងលើនេះ នៅកម្ពុជាក៏មានករណីព្យាបាលជាសះស្បើយលើអ្នកជំងឺម្នាក់ ជាស្ត្រីជនជាតិខ្មែរ អាយុ១៩ឆ្នាំ ដែលធ្វើដំណើរមកពីសហរដ្ឋអាមេរិក។ សូមជម្រាបថា គិតត្រឹមវេលាម៉ោង៧នាទីព្រឹក ថ្ងៃទី ២៥ ខែកុម្ភៈ ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ ចំនួន ៦៩៧នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយចំនួន ៤៧៧នាក់ និងអ្នកជំងឺចំនួន២១៧នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាល ទាំងស្រុង ដូចខាងក្រោម៖ | 2021-02-25T07:34:55+07:00 | kbnnews.com | https://kbn.news/archives/208604 |
2d6b16af-cb0c-4513-a7c7-9f95b258ea66 | នាព្រឹកនេះ រកឃើញករណីវិជ្ជមានវីរុសកូវីដ-១៩ ថ្មី ចំនួន ៦៥នាក់ភាគច្រើនជាជនជាតិចិន និងមានករណីជាសះស្បើយចំនួន ០១នាក់ | ភ្នំពេញ ៖ បើតាមសេចក្តីជូនព័ត៌មានរបស់ក្រសួងសុខាភិបាល នាព្រឹកថ្ងៃទី២៥ ខែកុម្ភៈ ឆ្នាំ២០២១នេះ ក្រសួងសុខាភិបាល បានរកឃើញករណីវិជ្ជមានវីរុសកូវីដ-១៩ ថ្មី ចំនួន ៦៥នាក់ និងមានករណីជាសះស្បើយចំនួន ០១នាក់ កាលពីនៅថ្ងៃទី២៤ ខែកុម្ភៈ ឆ្នាំ២០២១។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ-១៩ នៅកម្ពុជា ថា ស្ថានភាពជំងឺកូវីដ-១៩ នៅទូទាំងប្រទេស ៖ គិតត្រឹមម៉ោង ០៧ និង០០នាទីព្រឹក នៃថ្ងៃទី ២៥ ខែកុម្ភៈ ឆ្នាំ២០២១ ក្រុមគ្រូពេទ្យ បានរកឃើញករណីវិជ្ជមានវីរុសកូវីដ-១៩ ថ្មី ចំនួន ៦៥នាក់ និងមានករណីជាសះស្បើយចំនួន ០១នាក់ កាលពីនៅថ្ងៃទី២៤ ខែកុម្ភៈ ឆ្នាំ២០២១៕ រក្សាសិទ្ធិដោយ : បញ្ញាស័ក្តិ | 2021-02-25T07:22:27+07:00 | cen.com.kh | https://cen.com.kh/archives/300504.html |
fedd21dd-acc3-4943-9fc5-e6470a54b711 | មនុស្សជិត ៦០ នាក់ទៀតឆ្លងកូវីដ១៩ ក្នុងចង្កោមឆ្លងសហគមន៍ទ្រង់ទ្រាយធំ | ក្រសួងសុខាភិបាលបានឲ្យដឹងនៅថ្ងៃព្រហស្បតិ៍នេះថា មនុស្ស ៥៨ នាក់ទៀត បានឆ្លងវីរុសជំងឺកូវីដ១៩ នៅក្នុងព្រឹត្តិការណ៍ឆ្លងសហគមន៍ទ្រង់ទ្រាយធំ ដែលកំពុងរាលដាលទៅតាមបណ្តាខេត្ត ដែលនាំឲ្យមានការព្រួយបារម្ភបន្ថែមទៀត ដោយសារចំនួនអ្នកឆ្លងបានកើនឡើងពីមួយថ្ងៃទៅមួយថ្ងៃ។ កាលពីថ្ងៃពុធ ក្រសួងសុខាភិបាលបានរកឃើញមនុស្សជិត ៤០ នាក់ បានឆ្លងវីរុសជំងឺកូវីដ១៩។ បើតាមសេចក្តីប្រកាសព័ត៌មានចេញផ្សាយនៅថ្ងៃព្រហស្បតិ៍នេះ ក្រសួងសុខាភិបាលបញ្ជាក់ថា មានអ្នកឆ្លងថ្មីចំនួន ៥៨ នាក់ទៀត ក្នុងចង្កោមឆ្លងសហគមន៍ដែលភាគច្រើនជាជនជាតិចិន និងមានខ្មែរ ៥នាក់។ ករណីឆ្លងសរុបក្នុងព្រឹត្តិការណ៍ «២០កុម្ភៈ» កើនឡើងជាង ១៩០ នាក់ គិតត្រឹមថ្ងៃព្រហស្បតិ៍នេះ។ ក្រៅពីការឆ្លងពាក់ព័ន្ធនឹងចង្កោមសហគមន៍នេះ ក្រសួងសុខាភិបាលបានឲ្យដឹងថា មនុស្ស ៧ នាក់ទៀត ដែលមានជនជាតិចិន ៦ នាក់ រស់នៅក្នុងខេត្តព្រះសីហនុ បានឆ្លងជំងឺកូវីដ១៩នេះ។ ក្រសួងសុខាភិបាលបញ្ជាក់ថា ពួកគេមានបំណងទៅប្រទេសចិនវិញ ដូច្នេះពួកគេបានទៅធ្វើតេស្តដើម្បីសុំវិញ្ញាបនបត្របញ្ជាក់សុខភាព កាលពីថ្ងៃទី២៣ ខែកុម្ភៈ ឆ្នាំ២០២១ ហើយលទ្ធផលតេស្តវិជ្ជមាន។ ប៉ុន្តែក្រសួងចាត់ទុកពួកគេជាករណីនាំចូលពីក្រៅ ដោយសារមិនទាន់មានព័ត៌មានថា តើពួកគេពាក់ព័ន្ធនឹងអ្នកឆ្លងក្នុងព្រឹត្តិការណ៍ ២០ កុម្ភៈ ឬយ៉ាងណា។ អង្គការសុខភាពពិភពលោកប្រចាំនៅកម្ពុជាបានព្រមានអំពី «ហានិភ័យ» ដែលថា ទំហំនៃចង្កោមការឆ្លងរាតត្បាតវីរុសកូវីដ១៩ ក្នុងសហគមន៍លើកទី ៣ លើកទី ២ និងទី ១ ក្នុងរយៈពេល ៤ ខែចុងក្រោយនៅប្រទេសកម្ពុជានេះ អាចរាលដាលទៅដល់ «ទ្រង់ទ្រាយធំជាងនេះ»៕ | 2021-02-25T07:00:00+07:00 | khmer.voanews.com | https://khmer.voanews.com/a/cambodia-reported-58-new-cases-of-covid-19-in-community-transmission/5792416.html |
6caae1ef-0720-4800-a7b4-f1c227ed9b89 | ប្រទេសហ្គាណាទទួលបានវ៉ាក់សាំងបង្ការជំងឺកូវីដ១៩ ជាលើកដំបូងតាមរយៈកម្មវិធី COVAX | ប្រទេសហ្គាណាបានទទួលវ៉ាក់សាំងបង្ការជំងឺកូវីដ១៩ ជាលើកដំបូង តាមរយៈកម្មវិធីចែកចាយវ៉ាក់សាំងជាសកលរបស់អង្គការសុខភាពពិភពលោក (WHO) ហៅថា COVAX។ វ៉ាក់សាំងបង្ការជំងឹកូវីដ១៩ ចំនួន ៦ សែនដូសរបស់ក្រុមហ៊ុនឱសថ AstraZeneca សហការជាមួយសាកលវិទ្យាល័យ Oxford ត្រូវបានដឹកជញ្ជូនមកដល់រដ្ឋធានី Accra ប្រទេសហ្គាណា កាលពីថ្ងៃពុធម្សិលមិញ។ នេះបើតាមការលើកឡើងនៅក្នុងសេចក្តីថ្លែងការណ៍រួមមួយរបស់អង្គការសុខភាពពិភពលោក និងអង្គការយូនីសេហ្វ (UNICEF)។ វ៉ាក់សាំងនេះត្រូវបានផលិតឡើងដោយវិទ្យាស្ថាន Serum នៅក្នុងប្រទេសឥណ្ឌា ដែលជារោងចក្រផលិតឱសថដ៏ធំបំផុតនៅក្នុងពិភពលោកនោះ។ វ៉ាក់សំាងដែលត្រូវបានបញ្ជូនទៅឲ្យប្រទេសហ្គាណានេះ ត្រូវបានទិញតាមរយៈកម្មវិធីវ៉ាក់សាំងបង្ការជំងឺកូវីដ១៩ ជាសកល ឬហៅថា COVAX ដែលជាកម្មវិធីដែលផ្តួចផ្តើមឡើងដោយអង្គការសុខ ភាពពិភពលោក។ កម្មវិធី COVAX នេះ ទិញវ៉ា់ក់សាំងបង្ការជំងឺកូវីដ១៩ ដោយមានការជួយឧបត្ថម្ភពីប្រទេសអ្នកមានដើម្បីធ្វើការចែកចាយវ៉ាក់សាំងដោយស្មើភាព ទៅឲ្យបណ្តាប្រទេសនានា ជាពិសេសប្រទេសក្រីក្រ។ កាលពីសប្តាហ៍មុន ប្រធានាធិបតីអាមេរិកលោក Joe Biden បានសន្យាផ្តល់ថវិកាចំនួន ៤ ពាន់លានដុល្លារ ដល់កម្មវិធី COVAX។ អង្គការសុខភាពពិភពលោកបានប្រកាសកាលពីខែធ្នូឆ្នាំ ២០១៩ ថា កម្មវិធី COVAX បានចុះកិច្ចព្រមព្រៀងទិញវ៉ាក់សាំងបង្ការជំងឺកូវីដ១៩ ចំនួនជិត ២ ពាន់លានដូសពីក្រុមហ៊ុនផលិតវ៉ាក់សាំងជាច្រើន៕ | 2021-02-25T07:00:00+07:00 | khmer.voanews.com | https://khmer.voanews.com/a/ghana-receives-first-shipment-of-covid-19-vaccine-secured-through-global-vaccine-sharing-initiative/5791268.html |
34f7f83e-7029-40c9-8e8c-c35700071f63 | វៀតណាមទទួលវ៉ាក់សាំងបង្ការជំងឺកូវីដ១៩ ជាលើកដំបូងពីកូរ៉េខាងត្បូង | វៀតណាមបានទទួលវ៉ាក់សាំងបង្ការជំងឺកូវីដ១៩ ជាលើកដំបូង ចំនួន ១១៧.០០០ ដូស ពីក្រុមហ៊ុនផលិតឱសថ AstraZeneca កាលពីថ្ងៃពុធម្សិលមិញ មុនយុទ្ធនាការចាក់វ៉ាក់សាំងបង្ការរបស់ខ្លួន ដែលនឹងប្រព្រឹត្តធ្វើឡើងនៅខែក្រោយនេះ។ នេះបើតាមសេចក្តីរាយការណ៍របស់ទីភ្នាក់ងារព័ត៌មាន Reuters។ រដ្ឋាភិបាលវៀតណាមបានបញ្ជាក់ក្នុងសេចក្តីថ្លែងការណ៍ថា វ៉ាក់សាំងនេះដែលត្រូវបានដឹកតាមជើងយន្តហោះមកដល់ទីក្រុងហូជីមិញ ពីប្រទេសកូរ៉េខាងត្បូងនោះ នឹងត្រូវប្រើដើម្បីចាក់ឲ្យពលរដ្ឋវៀតណាមប្រមាណជាង ៥ម៉ឺននាក់ ដែលជាអ្នកកំពុងស្ថិតក្នុងហានិភ័យខ្ពស់។ តាមបណ្តាញព័ត៌មានបានរាយការណ៍ថា អនុរដ្ឋមន្ត្រីក្រសួងសុខាភិបាលវៀតណាមលោក Truong Quoc Cuong បានទៅអាកាសយានដ្ឋាន ដើម្បីទទួលយកនូវវ៉ាក់សាំងទាំងនោះ ដែលត្រូវបានដឹកពីទីក្រុងសេអ៊ូលនៃប្រទេសកូរ៉េខាងត្បូង។ ក្រុមហ៊ុនផលិតឱសថ SK Bioscience របស់កូរ៉េខាងត្បូង មានរោងចក្រផលិតឱសថមួយ ដែលទទួលបានការយល់ព្រមឲ្យផលិតវ៉ាក់សាំងបង្ការជំងឺកូវីដ១៩ របស់ក្រុមហ៊ុន AstraZeneca នោះ។ ក្រសួងសុខាភិបាលវៀតណាម បានប្រាប់ឲ្យដឹងថា វៀតណាមគ្រោងនឹងទិញវ៉ាក់សាំងបង្ការជំងឺកូវីដ១៩ ចំនួន ៩០ លានដូស នៅក្នុងឆ្នាំនេះ ដែលក្នុងនោះមានវ៉ាក់សាំង ៣០ លានដូស តាមរយៈកម្មវិធី COVAX ចំនួន ៣០ លានដូសពីក្រុមហ៊ុន AstraZeneca របស់អង់គ្លេស ហើយក្រៅពីនេះវៀតណាមកំពុងចរចាដើម្បីទិញវ៉ាក់សាំងនេះពីក្រុមហ៊ុនឱសថអាមេរិក Pfizer។ រដ្ឋាភិបាលវៀតណាមបញ្ជាក់ថា ការដឹកជញ្ជូនវ៉ាក់សាំងជើងទី ១ ដែលមកដល់វៀតណាមកាលពីថ្ងៃពុធម្សិលមិញនេះ ជាផ្នែកមួយនៃវ៉ាក់សាំងដែលខ្លួនបានចរចាទិញក្នុងចំនួន ៣០ លានដូសពីក្រុមហ៊ុន AstraZeneca ហើយដែលត្រូវបានដឹកមកប្រទេសវៀតណាមដោយក្រុមហ៊ុនវ៉ាក់សាំងវៀតណាម Joint Stock Co. ដែលជាក្រុមហ៊ុនមួយត្រូវបានបង្កើតឡើង ដើម្បីទទួលបន្ទុកនាំចូលនិងចែកចាយវ៉ាក់សាំងក្នុងប្រទេសវៀតណាម។ វៀតណាមបានរកឃើញករណីឆ្លងជំងឺកូវីដ១៩ ថ្មីចំនួន ៨២០ ករណី ចាប់តាំងពីមានការផ្ទុះរាលដាលជាលើកចុងក្រោយបំផុតកា លពីខែមុន ឬប្រហែល ១ ភាគ ៣ នៃចំនួនឆ្លងសរុបទាំងអស់ ២.៤១២ ករណី។ រហូតមកដល់ពេលនេះ ប្រទេសនេះមានអ្នកស្លាប់ដោយសារជំងឺកូវីដ១៩ ចំនួនត្រឹមតែ ៣៥ នាក់ប៉ុណ្ណោះ៕ | 2021-02-25T07:00:00+07:00 | khmer.voanews.com | https://khmer.voanews.com/a/vietnam-first-batch-of-covid-19-vaccine-arrives-from-south-korea/5791322.html |
d712bd34-fbdc-476e-ba2a-a6ad4f19ab60 | ក្រសួងសុខាភិបាល ជ្រើសទីតាំងមណ្ឌលចត្ដាឡីស័កព្រែកព្នៅ ទៅជាកន្លែងព្យាបាលអ្នកជំងឺកូវីដ១៩ ចាប់ពីយប់នេះតទៅ | ក្រសួងសុខាភិបាល បានសម្រេចដាក់មណ្ឌលចត្ដាឡីស័ករាជធានីភ្នំពេញ ដែលស្ថិតនៅខណ្ឌព្រែកព្នៅ ក្លាយទៅជាមន្ទីរពេទ្យសម្រាប់ព្យាបាលជំងឺកូវីដ១៩ ខណៈដែលមន្ទីរព្យាបាលជំងឺកូវីដ១៩ ចំនួន៣ទីតាំងផ្សេងទៀតបានពេញអស់។ ការជ្រើសមណ្ឌលចត្ដាឡីស័ករាជធានីភ្នំពេញនេះ ទៅជាកន្លែងពិនិត្យព្យាបាលជំងឺកូវីដ១៩ បន្ទាប់ពី រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានដឹកនាំគណៈប្រតិភូមន្ដ្រីសុខាភិបាល ជាមួយសាលារាជធានីភ្នំពេញ ចុះមកពិនិត្យទីតាំង មណ្ឌលចត្ដាឡីស័កនេះ នៅយប់ថ្ងៃទី២៤ ខែកុម្ភៈ ឆ្នាំ២០២១នេះ។ តាមការបញ្ជាក់របស់ លោកស្រី យក់ សម្បត្ដិ រដ្ឋលេខាធិការក្រសួងសុខាភិបាលបានឱ្យដឹងថា «មន្ទីរពេទ្យព្យាបាលជំងឺកូវីដ១៩នេះ គឺអាចដាក់អ្នកជំងឺបានចំនួន៥០០គ្រែ ដែល នឹងមានទីតាំងធំទូលាយ មានបន្ទប់គ្រូពេទ្យ សម្រាប់ត្រៀមព្យាបាលអ្នកជំងឺគ្រប់គ្រាន់ ហើយនឹងចាប់ផ្ដើមដាក់អ្នកជំងឺពីយប់នេះតទៅ»។ សូមបញ្ជាក់ថា បច្ចុប្បន្ននេះ ទីតាំងព្យាបាលជំងឺកូវីដ១៩ មានចំនួន៤ទីតាំងហើយ គឺនៅមន្ទីរពេទ្យ មិត្ដភាពខ្មែរ-សូវៀត, មណ្ឌលសុខភាពចក្រអង្រែ, មជ្ឈមណ្ឌលកំចាត់មេរោគរបេង និងហង់សិន និងមន្ទីរព្យាបាលជំងឺកូវីដ១៩ព្រែកព្នៅ៕ | 2021-02-25T03:54:00+07:00 | freshnewsasia.com | https://m.freshnewsasia.com/index.php/en/localnews/188028-2021-02-24-13-54-10.html |
7fe9904e-44b8-4a8e-a991-e732884a854b | វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុកចំនួន ១១ករណីទៀតនៅថ្ងៃពុធនេះ | ក្រសួងសុខាភិបាលវៀតណាមនៅថ្ងៃពុធ ទី២៤ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ១១ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសកើនដល់ ២,៤១២ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ករណីឆ្លងថ្មីៗខាងលើទាំងអស់ខាងលើ ត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ នៅថ្ងៃពុធនេះ វៀតណាមបានទទួលវ៉ាក់សាំងបង្ការជំងឺ COVID-19 របស់ក្រុមហ៊ុន AstraZeneca ជាជំហានដំបូងចំនួន ១១៧,០០០ដូស ខណៈដែលកម្មវិធីចាក់វ៉ាក់សាំងរបស់ប្រទេសអាស៊ីអាគ្នេយ៍មួយនេះ គ្រោងនឹងចាប់ផ្តើមនៅខែក្រោយ។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៤១២ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៧៩០នាក់៕ | 2021-02-25T03:42:00+07:00 | freshnewsasia.com | https://m.freshnewsasia.com/index.php/en/internationalnews/188027-2021-02-24-13-42-06.html |
f659fab1-6124-44bd-a4fd-70ac70d62f4d | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ សរុបបាន១០,១១៥នាក់ហើយ គិតត្រឹមថ្ងៃទី២៤ ខែកុម្ភៈនេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៤ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី២៤ ខែកុម្ភៈ ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ១០,១១៥នាក់ហើយ ក្នុងនោះស្ត្រីមានចំនួន ៣,២៩១នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១៕ | 2021-02-25T03:17:00+07:00 | freshnewsasia.com | https://m.freshnewsasia.com/index.php/en/localnews/188024-2021-02-24-13-17-25.html |
0a8e2b23-2a18-4df8-84ff-99184c9e83f4 | វ៉ាក់សាំងបង្ការជំងឺកូវីដ-១៩របស់ក្រុមហ៊ុន AstraZeneca កញ្ចប់ដំបូង បានដឹកចេញពីប្រទេសកូរ៉េខាងត្បូង មកដល់ប្រទេសវៀតណាមហើយនៅថ្ងៃពុធនេះ | វៀតណាមបានទទួលវ៉ាក់សាំងបង្ការជំងឺ COVID-19 របស់ក្រុមហ៊ុន AstraZeneca ជាជំហានដំបូងចំនួន ១១៧,០០០ដូសនៅថ្ងៃពុធនេះ មុនពេលកម្មវិធីចាក់វ៉ាក់សាំងរបស់ប្រទេសអាស៊ីអាគ្នេយ៍មួយនេះ នឹងចាប់ផ្តើមនៅខែក្រោយ។ នេះបើយោងតាមការចេញផ្សាយដោយ សារព័ត៌មាន CNA នៅយប់ថ្ងៃពុធ ទី២៤ ខែកុម្ភៈ ឆ្នាំ២០២១។ តាមរយៈសេចក្តីថ្លែងការណ៍មួយ រដ្ឋាភិបាលវៀតណាមបាននិយាយថា វ៉ាក់សាំងដែលបានមកដល់ទីក្រុងហូជីមិញ តាមជើងហោះហើរពីប្រទេសកូរ៉េខាងត្បូង នឹងត្រូវប្រើដើម្បីចាក់ជូនដល់មនុស្សជាង ៥ម៉ឺននាក់ដែលត្រូវបានគេមើលឃើញថាមានហានីភ័យខ្ពស់បំផុត។ យោងតាមសារព័ត៌មានក្នុងស្រុកបានឲ្យដឹងថា អនុរដ្ឋមន្រ្តីក្រសួងសុខាភិបាលលោក Trung Kwok Kwung បានទៅទទួលវ៉ាក់សាំងទាំងនោះ នៅឯព្រលានយន្តហោះដែលត្រូវបានដឹកតាមយន្តហោះពីទីក្រុងសេអ៊ូល។ ក្រុមហ៊ុនអេសខេ បាយអូសាយអិន(SK Bioscience) នៅកូរ៉េខាងត្បូង មានរោងចក្រដែលត្រូវបានអនុញ្ញាតឲ្យផលិតវ៉ាក់សាំង AstraZeneca។ រដ្ឋាភិបាលវៀតណាមបាននិយាយថា កញ្ចប់ដែលបានមកដល់នៅថ្ងៃពុធនេះគឺជាផ្នែកមួយនៃវ៉ាក់សាំងចំនួន ៣០លាន ដែលនឹងត្រូវបាននាំយកមកដោយក្រុមហ៊ុនបណ្តាក់ទុនរួមគ្នារបស់វៀតណាម ដែលជាក្រុមហ៊ុនបង្កើតឡើងដើម្បីដោះស្រាយការនាំចូលនិងចែកចាយវ៉ាក់សាំង។ គួរបញ្ជាក់ថា ប្រទេសអាស៊ីអាគ្នេហ៍មួយនេះត្រូវបានគេរំពឹងថា នឹងទទួលបាននូវវ៉ាក់សាំងចំនួន ១.៣លានដូសបន្ថែមទៀតនៅចុងខែមីនា និង៩.៥លានដូសក្នុងត្រីមាសទី២។ ចំណែក ២៥.៩លានដូសនឹងមកដល់ក្នុងកំឡុងត្រីមាសទី៣ និង៥១.១លានដូសនៅត្រីមាសចុងក្រោយ៕ | 2021-02-25T02:53:00+07:00 | freshnewsasia.com | https://m.freshnewsasia.com/index.php/en/internationalnews/188022-2021-02-24-12-53-01.html |
42bf66ca-70f5-49fc-a4fa-2f9d70fc2ad5 | ស្នងការខេត្តឧត្តរមានជ័យ ដឹកនាំកងកម្លាំងចាក់វ៉ាក់សាំងការពារជំងឺកូវីដ១៩ លើកដំបូង នៅមន្ទីរពេទ្យបង្អែកខេត្តឧត្តរមានជ័យ | លោកឧត្តមសេនីយ៍ទោ ហួត សុធី ស្នងការនគរបាលខេត្តឧត្តរមានជ័យ នៅថ្ងៃទី២៤ ខែកុម្ភៈ ឆ្នាំ២០២១នេះ បានដឹកនាំកងកម្លាំងក្រោមឱវាទចាក់វ៉ាក់វាំងកូវីដ១៩ លើកដំបូង នៅក្នុងបរិវេណវេណ មន្ទីរពេទ្យបង្អែកខេត្ត ស្ថិតក្នុងសង្កាត់សំរោង ក្រុងសំរោង ខេត្តឧត្តរមានជ័យ។ លោកវេជ្ជបណ្ឌិត ឃ្លោក ហួត ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាលខេត្ត បានថ្លែងប្រាប់ភ្នាក់ងារព័ត៌មាន Fresh News ឲ្យដឹងនៅព្រលប់ថ្ងៃនេះថា រយៈពេលពេញមួយថ្ងៃទី២៤ ខែកុម្ភៈ ការចាក់វ៉ាក់សាំងការពារជំងឺកូវីដ១៩ នៅខេត្តឧត្តរមានជ័យ បានចំនួន១០២នាក់ ក្នុងនោះមន្ត្រីនគរបាល នៃស្នងការដ្ឋាននគរបាលខេត្តឧត្តរមានជ័យ ទទួលការចាក់វ៉ាក់សាំងមានចំនួន៩៨នាក់ និងមន្ត្រីសុខាភិបាលខេត្តមានចំនួន៤នាក់។ លោកប្រធានមន្ទីរសុខភិបាលខេត្ត បានថ្លែងបញ្ជាក់ថា «ការចាក់វ៉ាក់សាំងការពារជំងឺកូវីដ១៩ នៅខេត្តឧត្តរមានជ័យ គឺចាប់ផ្តើមដំណើរការចាប់តាំងពីថ្ងៃចន្ទ ទី២២ ខែកុម្ភៈ ឆ្នាំ២០២១ មកម្ល៉េះ គិតមកដល់ថ្ងៃនេះ ការចាក់វ៉ាក់សាំងការពារជំងឺកូវដ១៩ នៅខេត្តឧត្តរមានជ័យ បានចំនួនសរុប១៥៣នាក់ហើយ ចំពោះការចាក់វ៉ាក់សាំងគឺធ្វើឡើងដោយស្ម័គចិត្ត ប៉ុន្តែអាចចាក់បានតែមន្ត្រីសុខាភិបាលខេត្ត និងមន្ត្រីនគរបាលចំណុះស្នងការដ្ឋាននគរបាលខេត្តឧត្តរមានជ័យតែប៉ុណ្ណោះ៕ | 2021-02-25T02:36:00+07:00 | freshnewsasia.com | https://m.freshnewsasia.com/index.php/en/localnews/188016-2021-02-24-12-36-24.html |
6c04c8d7-9948-4103-a245-98148ec5ad30 | ចិនប្រកាសផ្តល់ជំនួយ បរិក្ខារបច្ចេកទេសដល់ មន្ទីរពិសោធន៍តេស្ដសំណាករកជំងឺវីរុសកូវីដ-១៩ នៅក្នុងខេត្តព្រះសីហនុ | ភ្នំពេញ:បច្ចុប្បន្ននេះ មន្ទីរពិសោធន៍តេស្ដសំណាករកជំងឺវីរុសកូវីដ-១៩ ត្រូវបានសាងសង់យ៉ាងរលូននៅក្នុងមន្ទីរពេទ្យបង្អែកខេត្តព្រះសីហនុ ដោយរំពឹងទុកថានឹងអាចបញ្ចប់មុនចុងខែមីនាខាងមុខនេះ។ ភាគីចិននឹងផ្តល់ជំនួយជាបរិក្ខារតេស្តពិសោធន៍ដ៏មានជំនាញទៅកាន់មន្ទីរពិសោធន៍ខាងលើនេះ ព្រមទាំងផ្តល់ការតំឡើង រៀបចំ និងព្រមទាំងបណ្ដុះបណ្ដាលជូនដល់បុគ្គលិកផងដែរ។ តាមរយៈគេហទំព័រហ្វេសប៊ុករបស់ស្ថានទូតចិនប្រចាំកម្ពុជានៅថ្ងៃទី២៥កុម្ភៈនេះបានឱ្យដឹងថាក្រោយពីបញ្ចប់ការសាងសង់ មន្ទីរពិសោធន៍ខាងលើនេះនឹងអាចមានសមត្ថភាពក្នុងការតេស្តពិនិត្យបាន ១០០០ សម្រាប់ក្នុងមួយថ្ងៃ នឹងរួមចំណែកលើកកម្ពស់សមត្ថភាពក្នុងការតេស្តរកជំងឺវីរុសកូវីដ-១៩នៅក្នុងប្រទេសកម្ពុជា៕ | 2021-02-25T02:29:00+07:00 | dap-news.com | https://dap-news.com/national/2021/02/24/122283/ |
3a011dc9-9e06-4e2c-a14a-fe41a86808e5 | ក្រុមហ៊ុន ជីប ម៉ុង ឧបត្ថម្ភម៉ាសចំនួន៥លានម៉ាស ជូនរាជរដ្ឋាភិបាលកម្ពុជា ដើម្បីចូលរួមប្រយុទ្ធប្រឆាំងនឹងជំងឺកូវីដ-១៩ | ដើម្បីបន្ដចូលរួមការពារ ទប់ស្កាត់ ជំងឺកូវីដ១៩នៅកម្ពុជា ក្រុមហ៊ុន ជីប ម៉ុង បានឧបត្ថម្ភម៉ាស់ចំនួន ៥,០០០,០០០ម៉ាស ជូនសម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា សម្រាប់ប្រើប្រាស់ក្នុងយុទ្ធនាការប្រយុទ្ធប្រឆាំងកូវីដ-១៩។ ពិធីប្រគល់-ទទួល នូវអំណោយជាម៉ាស់ចំនួន ៥លានម៉ាសនេះ បានធ្វើឡើងនៅថ្ងៃទី២៤ ខែកុម្ភៈ ឆ្នាំ២០២១នេះ នាទីស្តីការក្រសួងសុខាភិបាល ក្រោមអធិបតីភាព រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង តំណាងសម្ដេចតេជោ ហ៊ុន សែន នាយករដ្ឋមន្ដ្រី និងអ្នកឧកញ៉ា ភាព ហៀក, អ្នកឧកញ៉ា លាង ឃុន និងអ្នកឧកញ៉ា លាង ម៉េង នៃក្រុមហ៊ុន ជីប ម៉ុង។ តាមការបញ្ជាក់របស់លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានឱ្យដឹងថា ពិធីទទួលនៅថ្ងៃនេះ ក្រុមហ៊ុន ជីប ម៉ុង បានប្រគល់ម៉ាសចំនួន១លានម៉ាសនៃម៉ាស់សរុបចំនួន ៥លានម៉ាស ដែលនឹងមកដល់ជាបន្ដបន្ទាប់ទៀត។ ក្នុងឱកាសនោះផងដែរ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានគូសបញ្ជាក់ថា ទឹកចិត្ដសប្បុរសធម៌ដ៏ថ្លៃថ្លាររបស់អ្នកឧកញ៉ា ត្រូវបានចងចាំទុកដោយរាជរដ្ឋាភិបាលកម្ពុជា និងមន្ដ្រីសុខាភិបាល ព្រមទាំងអ្នករងគ្រោះដោយជំងឺកូវីដ១៩ ក៏ដូចជាសបញ្ជាក់ពីការអរគុណសន្ដិភាព។ រដ្ឋមន្ដ្រី ម៉ម ប៊ុនហេង បានថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ដ៏ថ្លៃថ្លាររបស់អ្នកឧកញ៉ា គឺជាកាយវិការនៃវប្បធម៌ចែករំលែក ជាមួយរដ្ឋាភិបាលកម្ពុជា ដើម្បីជំរុញវិធានការការពារ ទប់ស្កាត់ និងឆ្លើយតបការរីករាលដាលនៃជំងឺកូវីដ១៩ ឱ្យបានកាន់តែឆាប់រហ័ស។ សូមជម្រាបថា ក្រុមហ៊ុន ជីប ម៉ុង តែងតែងរួមចំណែកជាមួយរាជរដ្ឋាភិបាលកម្ពុជាជានិច្ច ទាន់ពេលវេលា និងគ្រប់កាលៈទេសៈ ជាពិសេសក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩នេះតែម្តង ដើម្បីចូលរួមអភិវឌ្ឍប្រទេសកម្ពុជា។ ដោយកាលពីឆ្នាំ២០២០ ជីប ម៉ុង បានបរិច្ចាគថវិកា៣,៥០០,០០០ដុល្លារអាមេរិក ជូនរាជរដ្ឋាភិបាលកម្ពុជា សម្រាប់យុទ្ធនាការប្រយុទ្ធប្រឆាំងជំងឺកូវីដ-១៩ និងសម្រាប់ទិញវ៉ាក់សាំងបង្ការកូវីដ-១៩ ចាក់ជូនប្រជាពលរដ្ឋកម្ពុជាដោយឥតគិតថ្លៃ៕ | 2021-02-25T00:57:00+07:00 | freshnewsasia.com | https://m.freshnewsasia.com/index.php/en/localnews/188000-2021-02-24-10-57-07.html |
f5f10217-508c-4cb1-9ea0-768e0e515362 | រដ្ឋមន្ត្រីទូរគមនាគមន៍៖ ការស្កេន QR Code ប្រើប្រាស់ប្រព័ន្ធបច្ចេកវិទ្យាទប់ស្កាត់ជំងឺកូវីដ១៩ បន្តកើនឡើងយ៉ាងខ្លាំង រហូតដល់ជាង៥ម៉ឺនទីតាំង មានអ្នកប្រើប្រាស់ជាង៣០ម៉ឺននាក់ (Video inside) | បន្ទាប់ពីគណៈកម្មការអន្តរក្រសួងប្រយុទ្ធនឹងជំងឺកូវីដ-១៩ ប្រកាសដាក់ឲ្យប្រើប្រាស់ប្រព័ន្ធ QR Code «ទប់ស្កាត់កូវីដ Stop Covid» មានគ្រឹះស្ថានសាធារណៈនិងឯកជន ភោជនីយដ្ឋាន សណ្ឋាគារ និងរោងចក្រជាដើមចំនួន៥២ ១២៧ទីតាំង បានចុះឈ្មោះបង្កើត QR Code សម្រាប់ប្រើប្រាស់ ហើយប្រជាពលរដ្ឋបានប្រើប្រាស់រហូតដល់ ៣១៤ ៦២៣ នាក់ ហើយបើគិតចំនួន Checked In វិញមាន ១ ០១៨ ៨៥៨ ដង គិតត្រឹមម៉ោង៥៖០០នាទី រសៀលថ្ងៃទី២៤ ខែកុម្ភៈ ឆ្នាំ២០២១។ នេះបើតាមការបញ្ជាក់របស់លោក ជា វ៉ាន់ដេត រដ្ឋមន្ត្រីក្រសួងប្រៃសណីយ៍ និងទូរគមនាគមន៍ ប្រាប់អគ្គនាយកបណ្តាញព័ត៌មាន Fresh News។ ការចុះឈ្មោះប្រើប្រាស់យ៉ាងច្រើនក្នុងរយៈពេលដ៏ខ្លីនេះ បញ្ជាក់ពីការគាំទ្រ និងការយកចិត្តទុកដាក់របស់ប្រជាពលរដ្ឋ ក្នុងការចូលរួមការពារសុខភាព សាធារណៈសម្រាប់ទាំងអស់គ្នា៕ | 2021-02-25T00:21:00+07:00 | freshnewsasia.com | https://m.freshnewsasia.com/index.php/en/localnews/187993-2021-02-24-10-21-23.html |
6cd29c10-9a29-4362-9b8e-36f8c69ef276 | នាយឧត្តមសេនីយ៍ សៅ សុខា អញ្ជើញចុះត្រួតពិនិត្យការចាក់វ៉ាក់សាំងបង្ការជំងឺកូវីដ១៩ លើកទី១ ជូនកម្លាំងកងរាជអាវុធហត្ថ | នៅថ្ងៃទី២៤ ខែកុម្ភៈ ឆ្នាំ២០២១ នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការកងរាជអាវុធហត្ថលើផ្ទៃប្រទេស បានអញ្ជើញចុះត្រួតពិនិត្យការចាក់វ៉ាក់សាំង បង្ការជំងឺកូវីដ១៩ លើកទី១ ជូនកងរាជអាវុធហត្ថ ដែលមាននាយ នាយរងអាវុធហត្ថចំណុះស្នងការដ្ឋានស្នងការដ្ឋានភស្តុភា កងអន្តរាគមន៍កងរាជអាវុធហត្ថ កងវរសេនាតូចចល័តកងរាជអាវុធហត្ថ។ កម្លាំងអាវុហត្ថបានទទួលការចាក់វ៉ាក់សាំងការពារជំងឺកូវីដ១៩ តាំងពីថ្ងៃទី១៩ ខែកុម្ភៈ ឆ្នាំ២០២១ នៅទីបញ្ជាការដ្ឋានអាវុហត្ថលើផ្ទៃប្រទេស។ សូមបញ្ជាក់ថា កាលពីថ្ងៃ១០ ខែកុម្ភៈ ឆ្នាំ២០២១ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បានចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន។ សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត សម្រាប់អ្នកសារព័ត៌មាន សម្រាប់ថ្នាក់ដឹកនាំកងទ័ព។ ដោយឡែក សម្រាប់អង្គភាពទ័ពមួយចំនួន នឹងមានការរៀបចំទៅដាក់ដល់ក្នុងអង្គភាពផ្ទាល់តែម្ដង។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំងស៉ីណូហ្វាម ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា កាលពីរសៀលថ្ងៃទី៧ ខែកុម្ភៈ។ គិតត្រឹមថ្ងៃទី២៣ ខែកុម្ភៈ ឆ្នាំ២០២១ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៧៧៧០នាក់ហើយ ក្នុងនោះស្ត្រីមានចំនួន ២,៥៨៣នាក់ ហើយក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) របស់ចិន ជូនកងកម្លាំងកើនដល់ចំនួនសរុប ៣៦,៧៣៥នាក់ ក្នុងនោះមាននារី ៣,១៨៣នាក់។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន ៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ៕ | 2021-02-24T23:21:00+07:00 | freshnewsasia.com | https://m.freshnewsasia.com/index.php/en/localnews/187983-2021-02-24-09-21-59.html |
4ede4c76-ed5e-46d9-be18-51ab6b3d5a8a | អនុគណៈកម្មការស្រាវជ្រាវ និងតាមដានបុគ្គលសង្ស័យថា មានផ្ទុកជំងឺកូវីដ១៩ បន្ថែមលេខទូរស័ព្ទប្រព័ន្ធ Cellcard ចំនួន១២ខ្សែទៀត សម្រាប់សម្ភាស និងប្រមូលព័ត៌មានពីជនសង្ស័យ | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ នៅថ្ងៃទី២៤ ខែកុម្ភៈ ឆ្នាំ២០២១នេះ បានបន្ថែមលេខទូរស័ព្ទប្រព័ន្ធ Cellcard ចំនួន១២ខ្សែទៀត សម្រាប់សម្ភាសន៍ និងប្រមូលព័ត៌មានពីជនសង្ស័យពាក់ព័ន្ធនឹងជំងឺកូវីដ១៩។ កាលពីថ្ងៃទី២៣ ខែកុម្ភៈ ឆ្នាំ២០២១ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានបង្ហាញលេខទូរស័ព្ទចំនួន ២៤ខ្សែ ដោយក្នុងនោះមានតាមប្រព័ន្ធ SMART ១២ខ្សែ និង ប្រព័ន្ធ METFONE ចំនួន១២ខ្សែ សម្រាប់សម្ភាសន៍ និងប្រមូលព័ត៌មានពីជនសង្ស័យពាក់ព័ន្ធនឹងជំងឺកូវីដ១៩៕ | 2021-02-24T23:04:00+07:00 | freshnewsasia.com | https://m.freshnewsasia.com/index.php/en/localnews/187982-2021-02-24-09-04-30.html |
c61f06f1-90a4-4e93-98db-b4ac0a7afee9 | វ៉ាក់សាំងការពារជំងឺកូវីដ-១៩ Pfizer មានប្រសិទ្ធភាព ៩៥ ភាគរយ សម្រាប់យុវវ័យ | យោងតាម ក្រសួងសុវត្ថិភាពចំណីអាហារ និងឱសថបានឱ្យដឹងថា ក្រុមប្រឹក្សាពិគ្រោះយោបល់ ដែលមានអ្នកជំនាញខាងក្រៅ បានប្រកាសការពិនិត្យឡើងវិញរបស់ខ្លួន លើប្រសិទ្ធភាព និងសុវត្ថិភាពនៃវ៉ាក់សាំង Pfizer ។ ការពិនិត្យរបស់គណៈកម្មការនេះ គឺជាជំហានដំបូង នៃការវាយតម្លៃឯករាជ្យចំនួន៣ ដាច់ដោយឡែកពីគ្នា មុនពេលក្រសួង ផ្តល់ការយល់ព្រមចុងក្រោយ។ គណៈកម្មាធិការ បានណែនាំក្រសួង ឱ្យអនុម័តរបបថ្នាំពេញលេញចំនួនពីរ របស់ Pfizer ដោយថា វាបង្ហាញប្រសិទ្ធភាព ចំពោះមនុស្សពេញវ័យទាំងអស់រួមទាំងមនុស្ស ដែលមានអាយុចន្លោះពី ១៦ ទៅ ១៧ ឆ្នាំ និងមនុស្សចាស់ ដែលមានអាយុ ៦៥ ឆ្នាំឡើងទៅ។ ក្រុមនេះបានពិនិត្យ លើការសាកល្បងគ្លីនិក លើអ្នកចូលរួមចំនួន ៣,៤៤៨ នាក់ដែលបានធ្វើនៅក្នុងប្រទេសចំនួន ៦ ដោយពាក់កណ្តាលនៃពួកគេ បានទទួលវ៉ាក់សាំង ហើយពាក់កណ្តាលនៃពួកគេ បានទទួលការព្យាបាលដោយថ្នាំ។ ទិន្នន័យបានបង្ហាញថា វ៉ាក់សាំងនេះ បង្ហាញពីប្រសិទ្ធភាព ៩៥ ភាគរយក្នុងការការពារជំងឺកូវីដ-១៩ ចំពោះអ្នកដែលមិនមានការឆ្លងមុន ៧ ថ្ងៃ ឬលើសពីនេះ បន្ទាប់ពីការចាក់លើកទី២៕ ដោយ៖ ឈូក បូរ៉ា | 2021-02-24T22:31:00+07:00 | dap-news.com | https://dap-news.com/national/2021/02/24/122236/ |
d8738c75-3c56-4751-9630-6d441b69056e | ខណៈ៣ទីតាំងផ្សេងទៀតពេញអស់ ក្រសួងសម្រេចជ្រើសទីតាំងមណ្ឌលចត្ដាឡីស័កព្រែកព្នៅ ទៅជាកន្លែងព្យាបាលអ្នកជំងឺកូវីដ១៩ | ក្រសួងសុខាភិបាល បានសម្រេចដាក់មណ្ឌលចត្ដាឡីស័ករាជធានីភ្នំពេញ ដែលស្ថិតនៅខណ្ឌព្រែកព្នៅ ក្លាយទៅជាមន្ទីរពេទ្យសម្រាប់ព្យាបាលជំងឺកូវីដ១៩ ខណៈដែលមន្ទីរព្យាបាលជំងឺកូវីដ១៩ ចំនួន៣ទីតាំងផ្សេងទៀតបានពេញអស់។ ការជ្រើសមណ្ឌលចត្ដាឡីស័ករាជធានីភ្នំពេញនេះ ទៅជាកន្លែងពិនិត្យព្យាបាលជំងឺកូវីដ១៩ បន្ទាប់ពី រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានដឹកនាំគណៈប្រតិភូមន្ដ្រីសុខាភិបាល ជាមួយសាលារាជធានីភ្នំពេញ ចុះមកពិនិត្យទីតាំង មណ្ឌលចត្ដាឡីស័កនេះ នៅយប់ថ្ងៃទី២៤ ខែកុម្ភៈ ឆ្នាំ២០២១នេះ។ តាមការបញ្ជាក់របស់ លោកស្រី យក់ សម្បត្ដិ រដ្ឋលេខាធិការក្រសួងសុខាភិបាលបានឱ្យដឹងថា «មន្ទីរពេទ្យព្យាបាលជំងឺកូវីដ១៩នេះ គឺអាចដាក់អ្នកជំងឺបានចំនួន៥០០គ្រែ ដែល នឹងមានទីតាំងធំទូលាយ មានបន្ទប់គ្រូពេទ្យ សម្រាប់ត្រៀមព្យាបាលអ្នកជំងឺគ្រប់គ្រាន់ ហើយនឹងចាប់ផ្ដើមដាក់អ្នកជំងឺពីយប់នេះតទៅ»។ សូមបញ្ជាក់ថា បច្ចុប្បន្ននេះ ទីតាំងព្យាបាលជំងឺកូវីដ១៩ មានចំនួន៤ទីតាំងហើយ គឺនៅមន្ទីរពេទ្យ មិត្ដភាពខ្មែរ-សូវៀត, មណ្ឌលសុខភាពចក្រអង្រែ, មជ្ឈមណ្ឌលកំចាត់មេរោគរបេង និងហង់សិន និងមន្ទីរព្យាបាលជំងឺកូវីដ១៩ព្រែកព្នៅ៕ | 2021-02-24T22:15:43+07:00 | kbnnews.com | https://kbn.news/archives/208598 |
4ddc633a-315e-4d14-b07f-21fb85b1a98f | លោកស្រី ឱ វណ្ណឌីន ថ្កោលទោស និងច្រានចោលការចុះផ្សាយថា កម្ពុជាលួចលក់វ៉ាក់សាំងកូវីដ១៩ ដែលជាជំនួយចិន | ការប្រកាសថ្កោលទោស និងច្រានចោលរបស់អ្នកនាំពាក្យ ក្រសួងសុខាភិបាល ធ្វើឡើងបន្ទាប់ពី សារព័ត៌មានឈ្មោះ Angkor Times បានផ្សព្វផ្សាយតាមបណ្តាញ We chat ដោយប្រើប្រាស់ចំណងជើងថា «កម្ពុជាបានយកវ៉ាក់សាំងកូវីដ១៩ ដែលជាជំនួយរបស់ប្រទេសចិន មកលក់ក្នុងតម្លៃថ្លៃ»។ តាមរយៈសារជាសំឡេងប្រមាណជាង ២នាទី នៅរសៀលថ្ងៃទី២៤ កុម្ភៈនេះ លោកស្រី ឱ វណ្ណឌីន សង្កត់ធ្ងន់ថា «ខ្ញុំសូមច្រានចោល ចំពោះការផ្សាយរបស់សារព័ត៌មាន Angkor Times ។ យើងមិនមានឲ្យអ្នក ដែលទៅចាក់បង់ប្រាក់នោះទេ ហើយបច្ចុប្បន្ននេះយើងអត់មាន វ៉ាក់សាំងណាដែលចាក់ឲ្យក្នុងតម្លៃ ហ្នឹង(១២០ដុល្លារ)ដែរ ពីព្រោះវ៉ាក់សាំងយើងមានកម្រិត ហើយយើងសុទ្ធតែកំណត់មុខសញ្ញា សម្រាប់ក្រុមមនុស្សដែលត្រូវមកចាក់ ហើយយើងមានបញ្ជីឈ្មោះ អ្នកចាក់ត្រឹមត្រូវ»។ លោកស្រីអ្នកនាំពាក្យ ក៏បានសុំអធ្យាស្រ័យ ចំពោះប្រជាពលរដ្ឋ ដោយសារចំនួនវ៉ាក់សាំង ជំហានដំបូងនេះមានកម្រិត មិនអាចចាក់ឲ្យគ្រប់គ្នាបាន ។ លោកស្រីថា ការចាក់វ៉ាក់សាំងកូវីដ១៩ ដែលជាជំនួយរបស់ចិននៅកម្ពុជា គឺបាននិងកំពុងចាក់ ទៅលើក្រុមមនុស្សអាទិភាព ដែលក្រសួងសុខាភិបាល ប្រកាសប៉ុណ្ណោះ ។ សូមរំលឹកថា ជំនួយវ៉ាក់សាំង របស់មិត្តដែកថែបចិនក្នុងចំណោម ១លានដូស ជាជំហានដំបូងចំនួន ៦០ម៉ឺនដូស ត្រូវបានដឹកមកដល់កម្ពុជា កាលពីថ្ងៃទី៧ ខែកុម្ភៈ ឆ្នាំ២០២១ កន្លងទៅនេះ ។ នៅសល់ ៤០ម៉ឺនដូសទៀត នឹងដឹកមកដល់កម្ពុជាជាបន្តបន្ទាប់ ។ គួរឲ្យដឹងផងដែរថា គិតចាប់ពីថ្ងៃទី១០-២៣ កុម្ភៈ ក្រសួងសុខាភិបាល បានចាក់វ៉ាក់សាំងកូវីដ១៩ ជូនជនស៊ីវិលបានចំនួន ៧.៧៧០នាក់ហើយ ក្នុងនោះស្ត្រីមានចំនួន ២.៥៨៣នាក់ ។ ដោយឡែកក្រសួងការពារជាតិ បានចាក់វ៉ាក់សាំង ជូនកងកម្លាំងចំនួន ៣៦.៧៣៥នាក់ ក្នុងនោះមានស្ត្រី ៣.១៨៣នាក់៕ | 2021-02-24T21:43:00+07:00 | dap-news.com | https://dap-news.com/national/2021/02/24/122221/ |
ffb161e5-6351-4ea8-aee6-464cf860239a | ជនបរទេសទាំងអស់ ដែលកំពុងរស់នៅ ឬធ្វើការក្នុងប្រទេសកម្ពុជា នឹងអាចទទួលបានវ៉ាក់សាំងកូវីដ-១៩ដោយឥតគិតថ្លៃ | ជាមួយគ្នានេះ រាជរដ្ឋាភិបាលកម្ពុជា ក៏បានបញ្ជាក់ថា ការចាក់វ៉ាក់សាំងនឹងត្រូវផ្តល់ជូន ដោយឥតគិតថ្លៃ ហើយព័ត៌មានលម្អិត នៃកម្មវិធីចាក់វ៉ាក់សាំងនេះ នឹងត្រូវផ្តល់ជូនតាមពេលវេលាកំណត់ ។ យើងនឹងផ្តល់ព័ត៌មាន លម្អិតបន្ថែមទៀត នៅពេលយើងទទួល បានព័ត៌មានបន្ថែម ៕ | 2021-02-24T21:33:00+07:00 | dap-news.com | https://dap-news.com/national/2021/02/24/122217/ |
b214e18f-842b-4f10-a73f-7478950ed579 | អាហារ ៦ មុខដែលសម្បូរសារធាតុប្រឆាំងជំងឺសាហាវៗ | អាហារ ពិតជាសំខាន់សម្រាប់រាងកាយមនុស្សម្នាក់ៗ ដោយជួយបំបាត់ការស្រេកឃ្លាន ទ្រទ្រង់សារពាង្គកាយ និងទប់ស្កាត់ឬអាចបង្កជំងឺបានដូចគ្នា។ ប្រសិនពុំមានការប្រុងប្រយ័ត្នលើការទទួលទានទេ វាអាចបង្កផលប៉ះពាល់ដល់សុខភាពធ្ងន់ធ្ងរបាន។ ដោយឡែក អាហារប្រឆាំងអុកស៊ីតកម្ម ជាអាហារដែលមានសមាសធាតុការពារការបំផ្លាញកោសិកាដែលបណ្ដាលមកពី រ៉ាឌីកាល់សេរី។ នៅពេលរ៉ាឌីកាល់សេរីកើនឡើងអាចបណ្ដាលឱ្យមានជំងឺបេះដូង មហារីក និងជំងឺរ៉ាំរ៉ៃផ្សេងៗទៀត។ រីឯបន្លែ ផ្លែឈើ និងអាហារមួយចំនួនដែលផ្ទុកសារធាតុប្រឆាំងអុកស៊ីតកម្មរួមមាន៖ សូកូឡាខ្មៅ ត្រូវបានអ្នកជំនាញអះអាងថា ពិតជាល្អដល់សុខភាព ព្រោះវាមានសារធាតុរ៉ែនិងសារធាតុប្រឆាំងអុកស៊ីតកម្មខ្ពស់។ រីឯកាកាវក្នុងសូកូឡាមានគុណសម្បត្តិជួយកាត់បន្ថយការកើតជំងឺសរសៃឈាមបេះដូង។ ផ្លែប៊្លូបឺរី មានការឡូរីទាប សារធាតុចិញ្ចឹម និងសារធាតុប្រឆាំងអុកស៊ីតកម្មច្រើនជាងបន្លែនិងផ្លែឈើផ្សេងទៀត។ ផ្លែប្ល៊ូប៊ឺរីតូចៗអាចបន្សាបរ៉ាឌីកាល់សេរីដែលបង្កគ្រោះថ្នាក់ដោយកាត់បន្ថយការរលាក។ ផ្លែស្ត្របឺរីពណ៌ក្រហមមាន វីតាមីនC និងមានសារធាតុប្រឆាំងអុកស៊ីតកម្មច្រើន។ វាផ្ទុកនូវសារធាតុម្យ៉ាងដែលគេហៅថា anthocyanins ហើយសារធាតុនេះអាចជួយបន្ថយជំងឺបេះដូង និងបន្ថយកម្រិតកូលេស្តេរ៉ូលអាក្រក់ចោល។ សណ្ដែកគ្រប់ប្រភេទ ងាយស្រួលរក ហើយវាមានប្រយោជន៍ច្រើនសម្រាប់សុខភាព។ វាសម្បូរទៅដោយសរសៃ និងសារធាតុប្រឆាំងអុកស៊ីតកម្ម ល្អចំពោះបញ្ហាពោះវៀន។ សណ្តែកក៏ជួយទប់ស្កាត់ការលូតលាស់កោសិកាមហារីកនៅក្នុងផ្នែកផ្សេងៗនៃរាងកាយផងដែរ។ ប៊ែតរ៉ូត មានរសជាតិស្រាល និងសម្បូរទៅដោយជាតិសរសៃ ប៉ូតាស្យូម ជាតិដែក អាស៊ីតខ្លាញ់ និងសារធាតុប្រឆាំងអុកស៊ីតកម្ម។ ប៊ែតរ៉ូត មានផ្ទុកសារធាតុម្យ៉ាងដែលគេហៅថា Betalains ក្នុងការប្រឆាំងអុកស៊ីតកម្មជួយការបន្ថយជំងឺមហារីកក្នុងពោះវៀនធំ និងបំពង់រំលាយអាហារ។ បន្លែពណ៌បៃតងប្រភេទនេះ សម្បូរទៅដោយវីតាមីន ប្រឆាំងអុកស៊ីតកម្មនិងមានការឡូរីទាប។ ស្ពៃខ្មៅផ្ទុកសារធាតុពីរប្រភេទគឺ lutein និង zeaxanthin ប្រឆាំងអុកស៊ីតកម្ម និងការពារភ្នែករបស់យើងពីពន្លឺកាំរស្មីយូវីដែលបង្កគ្រោះថ្នាក់បានល្អ៕ ចុចអាន៖ ចុចអាន៖ | 2021-02-24T21:18:00+07:00 | kampucheathmey.com | https://www.kampucheathmey.com/kpt-plus/42876 |
a336f23a-5d31-46ae-bf82-19f486fa8e05 | សម្ព័ន្ធសហជីព ចលនាកម្មករ លើកពេលកិច្ចប្រជុំ ប្រចាំឆ្នាំរបស់ខ្លួន ដើម្បីទប់ស្កាត់ការ រីករាលដាល ជំងឺកូវីដ-១៩ | ក្នុងកិច្ចប្រជុំមួយតាមរយៈប្រព័ន្ធអនឡាញ នៅថ្ងៃទី២៤ កុម្ភៈ នេះ សម្ព័ន្ធសហជីព ចលនាកម្មករ បានស្នើឲ្យថ្នាក់ដឹកនាំ សហជីពមូលដ្ឋានទាំងអស់ ត្រូវចូលរួមផ្សព្វផ្សាយដល់ សមាជិក-សមាជិកា និងកម្មករនិយោជិត ត្រូវចូលរួមអនុវត្តវិធានការ ការពារជំងឺកូវីដ-១៩ នៅតាមកន្លែងការងាររបស់ខ្លួន។ ជាងនេះទៅទៀត ថ្នាក់ដឹកនាំសហជីពមូលដ្ឋានទាំងអស់ ត្រូវចុះពិនិត្យមើលថា តើរោងចក្រដែលបងប្អូនកំពុងធ្វើការរា ល់ថ្ងៃនោះ បានចូលរួមអនុវត្តវិធានការការពារជំងឺកូវីដ-១៩ ត្រឹមត្រូវ តាមការណែនាំ របស់ក្រសួងសុខាភិបាល និងរាជរដ្ឋាភិបាលហើយឬនៅ៕ | 2021-02-24T19:17:00+07:00 | dap-news.com | https://dap-news.com/national/2021/02/24/122171/ |
3aeec72d-45d8-4ffe-9591-6ebb25b86236 | នាយឧត្តមសេនីយ៍កិត្តិបណ្ឌិត ហ៊ីង ប៊ុន ហៀង ផ្សព្វផ្សាយសភាពការណ៍ថ្មីៗ និងត្រៀមចាក់វ៉ាក់សាំងបង្ការជំងឺកូវីដ១៩ ជូនទាហានក្នុងបញ្ជាការដ្ឋានអង្គរក្ស និងបញ្ជាការដ្ឋានកាំភ្លើងធំ នៅប្រាសាទព្រះវិហារ | នាយឧត្តមសេនីយ៍កិត្តិបណ្ឌិត ហ៊ីង ប៊ុន ហៀង អគ្គមេបញ្ជាការង នៃកងយោធពលខេមរភូមិន្ទ មេបញ្ជាការបញ្ជាការដ្ឋានអង្គរក្ស នៅព្រឹកថ្ងៃទី២៤ ខែកុម្ភៈ ឆ្នាំ២០២១នេះ បានផ្សព្វផ្សាយសភាពការណ៍ថ្មីៗ និងត្រៀមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលសាធារណៈរដ្ឋប្រជាមានិតចិន ដល់នាយ នាយរង និងពលទាហានក្នុងបញ្ជាការដ្ឋានអង្គរក្ស និងបញ្ជាការដ្ឋានកាំភ្លើងធំ នៅប្រាសាទព្រះវិហារ ខេត្តព្រះវិហារ។ សូមបញ្ជាក់ថា កាលពីព្រឹកថ្ងៃទី១៥ ខែកុម្ភៈ ឆ្នាំ២០២១ នាយឧត្តមសេនីយ៍កិត្តិបណ្ឌិត ហ៉ីង ប៊ុនហៀង និងកងអង្គរក្សការពារសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានចាក់វ៉ាក់សាំងស៉ីណូហ្វាម ប្រឆាំងជំងឺកូវីដ-១៩ ដែលជាជំនួយរបស់រដ្ឋាភិបាលសាធារណៈរដ្ឋប្រជាមានិតចិន។ ពិធីចាក់វ៉ាក់សាំងជូននាយឧត្តមសេនីយ៍កិត្តិបណ្ឌិត ហ៉ីង ប៊ុនហៀង និងកងអង្គរក្សសម្ដេចតេជោ ហ៊ុន សែន នៅបញ្ជាការដ្ឋានអង្គរក្សក្រុងតាខ្មៅ ខេត្តកណ្ដាល ធ្វើឡើងក្រោមអធិបតីភាពសម្ដេចពិជ័យសេនា ទៀ បាញ់ ឧបនាយករដ្ឋមន្ដ្រី រដ្ឋមន្ដ្រីក្រសួងការពារជាតិ ដែលអមដំណើរដោយ នាយឧត្តមសេនីយ៍ នាង ផាត រដ្ឋលេខាធិការក្រសួងការពារ ព្រមទាំងនាយទាហានជាន់ខ្ពស់ជាច្រើនរូបទៀតផងដែរ។ សូមបញ្ជាក់ថា កាលពីថ្ងៃ១០ ខែកុម្ភៈ ឆ្នាំ២០២១ ថ្នាក់ដឹកនាំមួយចំនួនរបស់កម្ពុជា កងទ័ព និងអ្នកសារព័ត៌មាន ដែលមានអាយុចន្លោះពី១៨ ទៅ៥៩ឆ្នាំ បានចាប់ផ្តើមចាក់វ៉ាក់សាំងបង្ការជំងឺកូវីដ១៩ ដែលជាជំនួយរបស់រដ្ឋាភិបាលចិន។ មន្ទីរពេទ្យកាល់ម៉ែត សម្រាប់ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ មន្ទីរពេទ្យព្រះអង្គឌួង សម្រាប់ឥស្សរជន ជាអនុរដ្ឋលេខាធិការ ឬមានឋានៈស្មើ មន្ទីរពេទ្យមិត្តភាពខ្មែរ-សូវៀត សម្រាប់ឥស្សរជនជាអភិបាលនៃគណៈអភិបាលរាជធានី-ខេត្ត មន្ទីរពេទ្យកុមារជាតិ សម្រាប់អ្នកសារព័ត៌មាន មន្ទីរពេទ្យកេតុមាលា សម្រាប់ថ្នាក់ដឹកនាំកងទ័ព។ ដោយឡែក សម្រាប់អង្គភាពទ័ពមួយចំនួន នឹងមានការរៀបចំទៅដាក់ដល់ក្នុងអង្គភាពផ្ទាល់តែម្ដង។ វ៉ាក់សាំងបង្ការជំងឺកូវីដ-១៩ របស់ចិន ចំនួន៦០ម៉ឺនដូសនេះ ជាប្រភេទវ៉ាក់សាំងស៉ីណូហ្វាម ដែលផលិតដោយរដ្ឋាភិបាលចិន បានបញ្ជូនមកដល់ប្រទេសកម្ពុជា កាលពីរសៀលថ្ងៃទី៧ ខែកុម្ភៈ។ គិតត្រឹមថ្ងៃទី២៣ ខែកុម្ភៈ ឆ្នាំ២០២១ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៧៧៧០នាក់ហើយ ក្នុងនោះស្ត្រីមានចំនួន ២,៥៨៣នាក់ ហើយក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) របស់ចិន ជូនកងកម្លាំងកើនដល់ចំនួនសរុប ៣៦,៧៣៥នាក់ ក្នុងនោះមាននារី ៣,១៨៣នាក់។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន ៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ៕ | 2021-02-24T19:08:00+07:00 | freshnewsasia.com | https://m.freshnewsasia.com/index.php/en/localnews/187965-2021-02-24-05-08-10.html |
31c174d8-bafc-4680-bad9-e823fed0837b | មន្ត្រីរាជការទូទាំងខេត្តបន្ទាយមានជ័យ ទទួលបានចាក់វ៉ាក់សាំងការពារជំងឺកូវីដ១៩ | ថ្នាក់ដឹកនាំ និងមន្ត្រីរាជការទូទាំងខេត្តបន្ទាយមានជ័យ បានចូលរួមយុទ្ធនាការចាក់វ៉ាក់សាំងបង្ការជំងឺកូវីដ១៩ នៅមន្ទីរពេទ្យមិត្តភាពកម្ពុជា-ជប៉ុន ស្រុកមង្គលបុរី ដោយចាប់ផ្តើមពីថ្ងៃទីទី២៤ ខែកុម្ភៈ ឆ្នាំ២០២១តទៅ។ ការចាក់វ៉ាក់សាំងនេះដឹកនាំដោយលោក ខេង ស៊ុម ប្រធានក្រុមប្រឹក្សាខេត្ត និងលោក អ៊ុ រាត្រី អភិបាលខេត្ត ដោយដឹកនាំដោយផ្ទាល់មន្រ្តីរាជការក្រោមឱវាទ ក្រសួងសុខាភិបាលបានបញ្ជូនវ៉ាក់សាំងទៅដល់។ មន្ទីរពេទ្យមិត្តភាពកម្ពុជា-ជប៉ុន ស្រុកមង្គលបុរី មន្ទីរពេទ្យបង្អែកស្រុកថ្មពួក មន្ទីរពេទ្យបង្អែកប៉ោយប៉ែត មន្ទីរពេទ្យបង្អែកព្រះនេត្រព្រះ។ គិតត្រឹមថ្ងៃទី២៣ ខែកុម្ភៈ ឆ្នាំ២០២១ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៧៧៧០នាក់ហើយ ក្នុងនោះស្ត្រីមានចំនួន ២,៥៨៣នាក់ ហើយក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ១៩ ស៉ីណូហ្វាម (Sinopharm) របស់ចិន ជូនកងកម្លាំងកើនដល់ចំនួនសរុប ៣៦,៧៣៥នាក់ ក្នុងនោះមាននារី ៣,១៨៣នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១៕ | 2021-02-24T19:00:00+07:00 | freshnewsasia.com | https://m.freshnewsasia.com/index.php/en/localnews/187962-2021-02-24-05-00-49.html |
4366b8cc-36f4-4e7d-bbf4-51478e486db1 | រកពេទ្យពិនិត្យទឹកនោមផ្អែមឲ្យហើយ ក្រោយចេញសញ្ញាទាំង៧នេះ | អ្នកស្ថិតក្នុងស្ថានភាពត្រៀមកើតជំងឺទឹកនោមផ្អែម មានកម្រិតជាតិស្ករខ្ពស់ជាងធម្មតា ប៉ុន្តែគ្រូពេទ្យមិនទាន់ចាត់ទុកអ្នកទាំងនោះថាមានជំងឺទឹកនោមផ្អែមទេ។ បើតាម CDC អាមេរិក អ្នកស្ថិតក្នុងស្ថានភាពត្រៀមកើតជំងឺទឹកនោមផ្អែម នឹងវិវត្តទៅជាអ្នកជំងឺទឹកនោមផ្អែមនៅប្រាំឆ្នាំបន្ទាប់ បើសិនជាមិនបានព្យាបាលទាន់ពេល។ រោគសញ្ញាដំណាក់កាលដំបូងៗនៃការវិត្តទៅរកជំងឺទឹកនោមផ្អែមប្រភេទ២ ចាប់ពីកម្រិតស្រាល ហើយជាលទ្ធផលអ្នកមានបញ្ហានេះ មិនចាប់អារម្មណ៍ថាខ្លួនស្ថិតក្នុងដំណាក់កាលត្រូវព្យាបាលនោះដែរ។ ខាងក្រោមនេះជាសញ្ញា និងរោគសញ្ញាដំណាក់កាលដំបូងៗនៃជំងឺទឹកនោមផ្អែមប្រភេទ២៖ នៅពេលដែលកម្រិតជាតិស្ករក្នុងឈាមយើងខ្ពស់ តម្រងនោមនឹងព្យាយាមបញ្ចេញជាតិស្ករដែលលើសចោល ដោយចម្រោះចេញពីក្នុងឈាម។ ការណ៍នេះធ្វើឲ្យមនុស្សយើងត្រូវទៅនោមញឹកញាប់ ពិសេសនៅពេលយប់។ ពេលយើងត្រូវនោមញឹកញាប់ ដើម្បីបញ្ចេញចោលជាតិស្ករលើស នឹងនាំឲ្យរាងកាយយើងបាត់បង់ជាតិទឹក និងធ្វើឲ្យយើងចាប់ផ្ដើមស្រេកទឹកខ្លាំងដែរ។ អ្នកមានជំងឺទឹកនោមផ្អែមតែងតែមិនបានទទួលថាមពលគ្រប់គ្រាន់ពីអាហារដែលខ្លួនញ៉ាំនោះទេ។ ប្រព័ន្ធរំលាយអាហារយើងបំបែកអាហារទៅជាគ្លុយកូស ដើម្បីបំប្លែងជាថាមពល។ អ្នកមានជំងឺទឹកនោមផ្អែម មិនទទួលគ្លុយកូសទាំងនោះបានគ្រប់គ្រាន់ នៅក្នុងចរន្តឈាម ដើម្បីបញ្ជូនទៅកាន់កោសិការាងកាយនោះទេ។ ជាលទ្ធផល អ្នកមានជំងឺទឹកនោមផ្អែមប្រភេទ២ តែងតែមានអារម្មណ៍ឃ្លានជាប្រចាំ មិនថាទើបតែញ៉ាំរួចហើយក៏ដោយ។ ជំងឺទឹកនោមផ្អែមប្រភេទ២ អាចមានឥទ្ធិពលលើកម្រិតថាមពល និងធ្វើឲ្យអ្នកមានជំងឺនេះមានអារម្មណ៍ហត់នឿយ ឬអស់កម្លាំង។ ការមានអារម្មណ៍អស់កម្លាំងនេះ កើតឡើងដោយសារស្ករក្នុងចរន្តឈាមមិនអាចផ្ដល់ទៅកោសិការាងកាយបានគ្រប់គ្រាន់។ កម្រិតជាតិស្ករក្នុងឈាមលើសតម្រូវការ អាចធ្វើឲ្យខូចខាតសរសៃឈាមតូចៗក្នុងភ្នែក ដែលនាំឲ្យយើងជួបបញ្ហាស្រវាំងភ្នែក។ ការស្រវាំងភ្នែក អាចកើតមានឡើងនៅលើភ្នែកម្ខាង ឬទាំងសង្ខាង និងអាចបាត់ទៅវិញ និងកើតមកវិញដែរ។ អ្នកមានជំងឺទឹកនោមផ្អែមដែលជួបបញ្ហាភ្នែក ហើយមិនព្យាបាលនឹងអាចបង្កទៅជាបញ្ហាធ្ងន់ធ្ងរ និងចុងក្រោយអាចឈានដល់ពិការភ្នែក។ កម្រិតជាតិស្ករក្នុងឈាមខ្ពស់ អាចបំផ្លាញដល់ប្រព័ន្ធប្រសាទរបស់រាងកាយ និងសរសៃឈាមតូចៗ ដែលអាចធ្វើឲ្យលំហូរឈាមចុះខ្សោយ(impair blood circulation)។ ជាលទ្ធផល កន្លែងមុត ឬរបូសនឹងត្រូវការពេលរាប់អាទិត្យ ឬខែ ដើម្បីជាសះស្បើយ។ ការជាសះពីរបួសយឺត អាចបង្កើនឱកាសប្រឈមនឹងការឆ្លងរោគផ្សេងៗ។ កម្រិតជាតិស្ករក្នុងឈាមខ្ពស់អាចប៉ះពាល់ដល់ប្រព័ន្ធប្រសាទ និងលំហូរឈាមក្នុងរាងកាយ។ អ្នកមានជំងឺទឹកនោមផ្អែមប្រភេទ២ បញ្ហានេះអាចនាំឲ្យមានអាការៈឈឺចាប់ និងស្ពឹងដៃ ឬជើង។ អ្នកមានបញ្ហាបែបនេះ ហើយមិនព្យាបាលទាន់ពេល អាចនឹងជួបផលវិបាកផ្សេងៗទៀតច្រើន។ ការដឹងទាន់ពេលពីសញ្ញា និងរោគសញ្ញាដំណាក់កាលដំបូងៗនៃជំងឺទឹកនោមផ្អែមប្រភេទ២នេះ នឹងធ្វើឲ្យគ្នាយើងអាចទទួលបានការធ្វើរោគវិនិច្ឆ័យ និងការព្យាបាលបានទាន់ពេលវេលា។ ការទទួលបានការព្យាបាលបានត្រឹមត្រូវ ការផ្លាស់ប្តូររបៀបរបបរស់នៅ និងការគ្រប់គ្រងកម្រិតជាតិស្ករក្នុងឈាមឲ្យបានត្រឹមត្រូវ នឹងធ្វើឲ្យយើងមានសុខភាពល្អ និងកាត់បន្ថយផលវិបាកផ្សេងៗ៕ | 2021-02-24T18:42:00+07:00 | kampucheathmey.com | https://www.kampucheathmey.com/health/69778 |
c0cba760-bb44-4ec3-89cd-f4a387a2c879 | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ ដាក់លេខទូរស័ព្ទ ៣៦ខ្សែសម្រាប់ទំនាក់ទំនង | ភ្នំពេញៈ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានធ្វើការកែសម្រួលសេចក្តីជូនដំណឹងរបស់ខ្លួនដោយបានបន្ថែមប្រព័ន្ធលេខទូរស័ព្ទ CELLCARD ចំនួន ១២ខ្សែ បន្ថែមលើលេខទូរស័ព្ទចំនួន ២៤ខ្សែ (ប្រព័ន្ធ METFONE , SMART) ដើម្បីជួយសម្រួលដល់បងប្អូនប្រជាពលរដ្ឋ មហាជន ដែលកំពុងតែប្រើប្រាស់ប្រព័ន្ធទូរស័ព្ទធំៗចំនួន ៣ នៅក្នុងស្រុក ក្នុងការងាយស្រួលទំនាក់ទំនងសម្ភាសន៍ និងប្រមូលព័ត៍មាន។ នេះបើយោងតាមសេចក្តីជូនដំណឹងចុះថ្ងៃទី២៤ ខែកុម្ភៈ ឆ្នាំ២០២១ របស់អនុគណៈកម្មការស្រាវជ្រាវ និងតាមដានបុគ្គលសង្ស័យថា មានផ្ទុកជំងឺកូវីដ១៩។ សូមជម្រាបថា ប្រព័ន្ធទូរស័ព្ទធំៗ ចំនួន ៣ សរុបមានលេខទូរស័ព្ទចំនួន ៣៦ខ្សែ រួមមានៈ ប្រព័ន្ធលេខទូរស័ព្ទ CELLCARD មានចំនួន ១២ខ្សែ , ប្រព័ន្ធ METFONE មានចំនួន ១២ខ្សែ និងប្រព័ន្ធ SMART ចំនួន ១២ខ្សែ៕ រក្សាសិទ្ធិដោយ៖ចេស្តារ | 2021-02-24T18:07:58+07:00 | cen.com.kh | https://cen.com.kh/archives/300398.html |
9c712c81-df43-4c32-b945-bbbbd59cdf14 | BREAKING: សហរដ្ឋអាមេរិក៖ មនុស្សជាង ៧ម៉ឺននាក់ទៀតឆ្លងកូវីដ-១៩ និងអ្នកជំងឺ ២,៤០៤នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៧១,០៥៤នាក់ទៀតបានឆ្លងជំងឺ COVID-19 ខណៈអ្នកជំងឺ ២,៤០៤នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី២៤ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៨៩៧,៧១៨ករណី ក្នុងនោះមានអ្នកស្លាប់សរុបចំនួន ៥១៤,៩៩៦នាក់ និងជាសះស្បើយឡើងសរុប ១៩,២១២,៥១៧នាក់។ គួរបញ្ជាក់តាមអ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាស៉ី (Anthony Fauci) បាននិយាយថា ជនជាតិអាមេរិកប្រហែលជាត្រូវ នៅបន្តអនុវត្តការពាក់ម៉ាស់ជាប្រចាំ រហូតដល់ឆ្នាំ២០២២ខាងមុខនេះ ដើម្បីការពារប្រឆាំងនឹងការឆ្លងរាតត្បាត COVID-19។ សហរដ្ឋអាមេរិកក៏កំពុងបន្តសម្រុកចាក់វ៉ាក់សាំង ដល់ប្រជាជនរបស់ខ្លួន ចំពោះមុខបញ្ហាបង្កឡើងដោយអាកាសធាតុត្រជាក់ ដែលបាននិងកំពុងបង្កភាពរាំងស្ទះ នៅតាមបណ្តារដ្ឋមួយចំនួន ក្នុងនោះមានដូចជារដ្ឋតិចសាស់ជាដើម៕ | 2021-02-24T17:28:00+07:00 | freshnewsasia.com | https://m.freshnewsasia.com/index.php/en/internationalnews/187950-2021-02-24-03-28-45.html |
014c452d-d04c-4bc7-9424-11cf461a1548 | រដ្ឋមន្ដ្រីអប់រំណែនាំអង្គភាព ក្រោមឱវាទចូលរួមបង្ការ និងទប់ស្កាត់ជំងឺកូវីដ១៩ ក្នុងព្រឹត្តិការណ៍សហគមន៍២០កុម្ភៈ | យោងតាមសេចក្ដីណែនាំក្រសួងនៅថ្ងៃទី២៤ ខែកុម្ភៈ ឆ្នាំ២០២១ បានឲ្យដឹងថា ដើម្បីចូលរួមបង្ការ និងទប់ ស្កាត់ការរាតត្បាតនៃជំងឺកូវីដ-១៩ ពីអ្នកដែលពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ ក្នុងរាជធានីភ្នំពេញ និងខេត្តកណ្តាល ទៅខេត្តដទៃទៀត និងយោងតាមអនុសាសន៍របស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា មន្ត្រីអប់រំគ្រប់លំដាប់ថ្នាក់ ត្រូវអនុវត្តដូចខាងក្រោម៖ ទី១-រាល់បេសកកម្ម ក្នុងប្រទេសត្រូវផ្អាករយៈពេល២សប្តាហ៍ ចាប់ពីថ្ងៃទទួលបានសេចក្តីណែនាំនេះ តទៅ លើកលែងតែករណីចាំបាច់បំផុត និងត្រូវមានការយល់ព្រមពី រដ្ឋមន្ត្រីក្រសួងអប់រំ។ ទី២-រាល់កិច្ចប្រជុំ សិក្ខាសាលា វគ្គបំប៉ន និងវគ្គបណ្តុះបណ្តាលទាំងអស់ ត្រូវអនុវត្តតាមបែបអនឡាញ។ និងទី៣-អង្គភាពថ្នាក់ជាតិ និងថ្នាក់ក្រោមជាតិទាំងអស់ ត្រូវតាមដាន និងរាយការណ៍ជាប្រចាំអំពីស្ថានភាព សុខភាពមន្ត្រីរបស់ខ្លួន ក្នុងករណីបុគ្គលិកអប់រំរូបណាមានការសង្ស័យ ឬមានរោគសញ្ញាស្រដៀងនឹង ជំងឺកូវីដ ១៩ ត្រូវទូរស័ព្ទជាបន្ទាន់ទៅលេខ ១១៥។ សូមរំលឹកថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ-១៩ ចំនួន ៦៣៣នាក់ ក្នុងនោះ អ្នកជាសះស្បើយ ចំនួន៤៧៦នាក់ និងអ្នកជំងឺចំនួន១៤២នាក់ កំពុងសម្រាកព្យាបាលនៅមន្ទីរពេទ្យ៕ | 2021-02-24T17:15:00+07:00 | dap-news.com | https://dap-news.com/national/2021/02/24/122129/ |
7d657227-9575-4107-b6af-fb5e7e07fd96 | ក្រសួងសុខាភិបាល កំពុងទាក់ទង ទៅអ្នកឆ្លងជំងឺកូវីដ១៩ ចំនួន១៥នាក់ យកមកព្យាបាល | យោងតាមសេចក្ដីប្រកាសព័ត៌មានរបស់ក្រសួងនៅថ្ងៃ២៤ កុម្ភៈ បានឲ្យដឹងថា អ្នកជំងឺទាំង១៥នោះ គឺជាជនជាតិចិន ដែលមានចំនួន១៤នាក់ និងម្នាក់ទៀតជាជនជាតិវៀតណាម ពួកគេស្នាក់នៅក្នុងរាជធានីភ្នំពេញ ។ ក្រសួងថា មូលហេតុមិនអាចទាក់ទង ពួកគេទាំង១៥នាក់បាន ដោយសារក្រសួង ទទួលបានលទ្ធផលវិភាគ វិជ្ជមានវីរុសកូវីដ១៩ ពីមន្ទីរពិសោធន៍វិទ្យា ស្ថានប៉ាស្ទ័រកម្ពុជា នាវេលាម៉ោង ៣ទាបភ្លឺទៅហើយ ។ ក្នុងសេចក្ដីប្រកាសបញ្ជាក់ថា « ។ ក្រសួងបន្ថែមថា នៅពេលដែលមានព័ត៌មាន ជាក់លាក់លើករណីអ្នកជំងឺទាំង១៥នាក់ ក្រសួងនឹងរាយការណ៍ ជំរាបជូនជាបន្តបន្ទាប់ទៀត ។ សូមរំលឹកថា គិតត្រឹមព្រឹកថ្ងៃទី២៤ កុម្ភៈនេះ កម្ពុជាបានរកឃើញ អ្នកឆ្លងជំងឺកូវីដ១៩ សរុបទូទាំងប្រទេសមានចំនួន ៦៣៣នាក់ ព្យាបាលជាសះស្បើយចំនួន៤៧៦នាក់ និងកំពុងសម្រាកព្យាបាលចំនួន ១៤២នាក់ ៕ | 2021-02-24T17:04:00+07:00 | dap-news.com | https://dap-news.com/national/2021/02/24/122112/ |
8f13a248-c14a-4590-99d2-d6ce0f14b879 | ស្ថានទូតចិនប្រចាំកម្ពុជា ផ្តល់អំណោយជា សម្ភារទប់ស្កាត់ជំងឺកូវីដ១៩ ជូនដល់រដ្ឋបាលរាជធានីភ្នំពេញ | លោកឯកអគ្គរដ្ឋទូតចិនមានប្រសាសន៍ថា ភាគីចិនមានការយកចិត្តទុកដាក់ខ្ពស់ ចំពោះស្ថានភាពនៃជំងឺវីរុសកូវីដ-១៩ នៅក្នុងប្រទេសកម្ពុជា និងរីករាយចូលរួមទប់ស្កាត់ប្រយុទ្ធប្រឆាំង នឹងជំងឺមួយនេះជាមួយនឹងភាគីកម្ពុជា ទៅតាមលទ្ធភាពដែលខ្លួនអាចធ្វើបាន។ មួយរយៈពេលមុន វ៉ាក់សាំងកូវីដ-១៩ ដែលជាជំនួយដំបូងរបស់ចិន បានចូលរួមចំណែកយ៉ាងសកម្ម នៅក្នុងប្រទេសកម្ពុជា ហើយស្ថាប័នពាក់ព័ន្ធនៃប្រទេសទាំងពីរ ក៏កំពុងតែខិតខំជំរុញកិច្ចការ ស្តីអំពីកម្ពុជាទិញវ៉ាក់សាំងពីចិន ។ ជឿជាក់ថាក្រោមការដឹកនាំដ៏ឈ្លាសវៃ របស់សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ភាគីកម្ពុជាប្រាកដជាអាចយកឈ្នះ លើកិច្ចទប់ស្កាត់នឹងជំងឺវីរុសមួយនេះ បានយ៉ាងឆាប់រហ័ស ក៏ជឿជាក់ថាម៉ាសវេជ្ជសាស្រ្តចំនួន ១០ម៉ឺនម៉ាស ដែលស្ថានទូតចិនបានផ្តល់ជូនជាបន្ទាន់ នាលើកនេះនឹងអាចជួយដល់កិច្ចទប់ស្កាត់ នឹងជំងឺវីរុសប្រភេទមួយនេះប្រកបដោយ ប្រសិទ្ធភាពនៅក្នុងរាជធានីភ្នំពេញ។ លោកអភិបាលរាជធានីភ្នំពេញ ក៏បានថ្លែងអំណរគុណយ៉ាងជ្រាលជ្រៅ ដល់លោកឯកអគ្គរដ្ឋទូត និងស្ថានទូតចិនដែលតែងយកចិត្តទុកដាក់ និងគាំទ្រលើកិច្ចទប់ស្កាត់នឹងជំងឺវីរុស ក្នុងប្រទេសកម្ពុជាក៏ដូចជាតែងផ្តល់ ជំនួយដ៏មានតម្លៃជាច្រើនផងដែរ។ លោកបានបន្តទៀតថា ត្បិតតែការផ្ទុះលើកទីបីនៃជំងឺវីរុសកូវីដ-១៩ ក្នុងសហគមន៍កម្ពុជាមានហានិភ័យក៏ពិតមែន តែមានការដឹកនាំដ៏ឈ្លាសវៃ ពីសម្តេចតេជោនាយករដ្ឋមន្រ្តី និងជំនួយពីមិត្តចិន កម្ពុជាប្រាកដជាអាចគ្រប់គ្រង ស្ថានភាពនៃជំងឺវីរុសមួយនេះបានយ៉ាងឆាប់រហ័ស និងប្រកបដោយភាពជោគជ័យ ការផលិតនិងជីវភាពរស់នៅនឹងវិលត្រឡប់ មកដូចសភាពដើមវិញ៕ 2月23日下午，驻柬埔寨大使王文天向柬首都金边市长坤盛转交中国驻柬使馆向金边市政府紧急捐赠的10万只医用防护口罩，帮助柬方应对新冠疫情在柬第三次社区传播。 王大使表示，中方高度关注柬新冠疫情发展，愿在一切力所能及的范围内帮助柬方战胜疫情。前不久中国向柬方援助的首批新冠疫苗已在柬发挥积极作用，两国有关部门也正加紧推动柬方商业采购中国新冠疫苗事宜。相信在洪森首相的领导下柬方一定能早日取得抗击疫情胜利，相信中国使馆紧急筹措的10万只防护口罩将有效助力金边市疫情防控工作。 坤盛感谢王大使和中国使馆始终关心支持柬疫情防控工作并提供大量宝贵援助，表示此轮疫情社区传播虽然凶险，但有洪森首相的正确领导，有中国朋友的倾情相助，柬一定能尽快成功控制疫情，恢复正常生产生活。 | 2021-02-24T17:03:00+07:00 | dap-news.com | https://dap-news.com/national/2021/02/24/122104/ |
5bf8f464-e2ca-414d-bb61-5ff680ca45ed | ទូរស័ព្ទជាបន្ទាន់ ! នេះជាលេខសម្រាប់តាមដានបុគ្គលសង្ស័យ ថាមានផ្ទុកជំងឺកូវីដ១៩ | អនុគណៈកម្មការស្រាវជ្រាវ និងតាមដានបុគ្គលសង្ស័យ ថាមានផ្ទុកជំងឺកូវីដ១៩ គឺជាក្រុមការងារអន្តរស្ថាប័ន ចំណុះឲ្យគណៈកម្មការអន្តរក្រសួងដើម្បីប្រយុទ្ធនឹងជំងឺ កូវីដ១៩ (COVID-19) មានភារកិច្ច ស្រាវជ្រាវ ស្វែងរក និងតាមដានបុគ្គលសង្ស័យថាមានផ្ទុកជំងឺកូវីដ១៩។ អនុគណៈកម្មការស្រាវជ្រាវ និងតាមដានបុគ្គលសង្ស័យថា មានផ្ទុកជំងឺកូវដ១៩ ប្រើប្រាស់លេខទូរស័ព្ទ ចំនួន៣៦ខ្សែ មានប្រព័ន្ធ SMART ចំនួន១២ខ្សែ Cellcard ចំនួន១២ខែ្ស និងប្រព័ន្ធMETFONE ចំនួន១២ខ្សែ សម្រាប់ទំនាក់ទំនង សម្ភាសន៍ និងប្រមូលព័ត៌មាន៕ | 2021-02-24T16:55:42+07:00 | kbnnews.com | https://kbn.news/archives/208570 |
4b0503b2-0d95-4e4c-be31-f7c4e7f0eccb | UNFPA រួមចំណែកជួយដល់ស្ត្រី និងក្មេងស្រីងាយរងគ្រោះ ឆ្លើយតបការរាតត្បាតនៃជំងឺកូវីដ-១៩ និងគ្រោះទឹកជំនន់ | មូលនិធិសហប្រជាជាតិសម្រាប់ប្រជាជន (UNFPA) បានផ្ដល់កញ្ចប់សម្ភារប្រើប្រាស់ចាំបាច់ចំនួន ៤.៨៨០ កញ្ចប់ ដល់រាជរដ្ឋាភិបាលកម្ពុជា ដើម្បីជួយដល់ស្ត្រី និងក្មេងស្រីងាយរងគ្រោះ ដែលរងផលប៉ះពាល់ដោយសារការរាតត្បាតនៃជំងឺកូវីដ-១៩ និងគ្រោះទឹកជំនន់នាពេលកន្លងមកនេះ ដែលបានបង្កដោយព្យុះត្រូពិចក្នុងប្រទេសកម្ពុជា។ ការផ្តល់ជូនកញ្ចប់សម្ភារប្រើប្រាស់ចាំបាច់ចំនួន ៤.៨៨០ កញ្ចប់ត្រូវបានប្រគល់ជូនក្រសួង ស្ថាប័នរបស់រាជរដ្ឋាភិបាលជាមបន្តបន្ទាប់។ នេះបើតាមសេចក្តីប្រកាសព័ត៌មានរបស់ UNFPA ដែលបណ្តាញព័ត៌មាន Fresh News ទទួលបាននៅថ្ងៃទី២៤ ខែកុម្ភៈ ឆ្នាំ២០២១នេះ។ លោក ដានីញែល អាឡេមូ តំណាងស្តីទីរបស់ UNFPA បានលើកឡើងថា ។ លោកបន្តថា ។ កញ្ចប់សម្ភារប្រើប្រាស់ចាំបាច់ នឹងត្រូវបានចែកជូនដល់ស្ត្រីចំណាកស្រុកងាយរងគ្រោះដែលបានវិលត្រឡប់មកវិញ ជាពិសេស ស្រ្តីមានផ្ទៃពោះ និងជនរងគ្រោះដោយសារអំពើហិង្សាទាក់ទងនឹងយេនឌ័រ ស្ត្រីនិងក្មេងស្រីងាយរងគ្រោះដែលរងផលប៉ះពាល់ដោយគ្រោះទឹកជំនន់ ហើយនឹងស្ត្រីជាទណ្ឌិត ជាពិសេស ស្ត្រីមានផ្ទៃពោះក្នុងពន្ធធនាគារ។ ជាមួយការគាំទ្រនេះ យូអិនអែហ្វភីអេ បានប្រគល់កញ្ចប់សម្ភារប្រើប្រាស់ចាំបាច់ជូនដល់ គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) នៃក្រសួងមហាផ្ទៃ ចំនួន ១.០០០ កញ្ចប់ ក្រសួងកិច្ចការនារី ចំនួន ១.១០០ កញ្ចប់ និងអង្គការថែទាំសុខភាពគ្រួសារកម្ពុជា (រ៉ាក់) ចំនួន ៦០០ កញ្ចប់។ យូអិនអែហ្វភីអេ ក៏បានប្រគល់កញ្ចប់សម្ភារប្រើប្រាស់ចាំបាច់ចំនួន ១៦៣ កញ្ចប់ ជូនដល់អគ្គនាយកដ្ឋានពន្ធធនាគារ នៃក្រសួងមហាផ្ទៃ ដើម្បីចែកជូនបន្តទៅដល់អ្នកទោសស្ត្រីងាយរងគ្រោះផងដែរ។ កញ្ចប់សម្ភារប្រើប្រាស់ចាំបាច់ ចំនួន ១.០០០ កញ្ចប់ បន្ថែមទៀត នឹងត្រូវប្រគល់ជូន មជ្ឈមណ្ឌលជាតិគាំពារមាតានិងទារក នៃក្រសួងសុខាភិបាល ដើម្បីចែកជូនដល់ម្តាយៗនិងស្ត្រីមានផ្ទៃពោះងាយរងគ្រោះ ក្នុងការរឆ្លើយតបទៅនឹងការរាតត្បាតនៃជំងឺកូវីដ-១៩ ក្នុងបណ្ដាខេត្តអាទិភាពរបស់ យូអិនអែហ្វភីអេ។ គាំទ្រដល់កិច្ចខិតខំប្រឹងប្រែង ក្នុងការជួយសង្គ្រោះពីគ្រោះមហន្តរាយទឹកជំនន់ និងគ្រោះមហន្តរាយធម្មជាតិ UNFPA បានប្រគល់កញ្ចប់សម្ភារប្រើប្រាស់ចាំបាច់ជូនដល់ គណៈកម្មាធិការជាតិគ្រប់គ្រងគ្រោះមហន្តរាយ (គ.ជ.គ.ម) ចំនួន ១.០០០ កញ្ចប់ សម្រាប់គាំទ្រគ្រួសារងាយរងគ្រោះ ជាពិសេស ស្ត្រី និងស្ត្រីមានផ្ទៃពោះដែលរងគ្រោះដោយទឹកទំនន់។ នៅក្នុងកញ្ចប់សម្ភារប្រើប្រាស់ចាំបាច់ទាំងអស់ មានដូចជារបស់របរប្រើប្រាស់សម្រាប់អនាម័យ ក៏ដូចជាព័ត៌មានអំពីការទប់ស្កាត់ជំងឺកូវីដ-១៩ ដែលស្ត្រីនិងក្មេងស្រីគ្រប់រូប ជាពិសេសជនរងគ្រោះនារដូវទឹកជំនន់ត្រូវការប្រើប្រាស់ចាំបាច់។ សម្ភារទំនាក់ទំនង និងព័ត៌មាន គឺមានការណែនាំសម្រាប់ស្ត្រីមានផ្ទៃពោះ ស្ត្រីបំបៅដោះកូន និងក្មេងស្រី ដែលអាចជួយការពារពួកគេពីជំងឺកូវីដ-១៩ គន្លឹះក្នុងការដោះសា្រយភាពតានតឹងផ្លូវចិត្តនៅផ្ទះ និងព័ត៌មានចាំបាច់ស្តីពីសេវាឆ្លើយតបទៅនឹងអំពើ ហិង្សាទាក់ទងនឹងយេនឌ័រ/អំពើហិង្សាលើស្ត្រី ក្នុងអំឡុងពេលនៃការរាតត្បាតជំងឺនេះ៕ | 2021-02-24T16:52:00+07:00 | freshnewsasia.com | https://m.freshnewsasia.com/index.php/en/localnews/187945-2021-02-24-02-52-37.html |
91b0002d-8acf-4fcb-a83f-12d7101d911e | អភិបាល ស្រុកខ្សាច់កណ្ដាល ប្រជុំផ្សព្វផ្សាយ សេចក្តីសម្រេចបង្កើត គណៈកម្មការប្រយុទ្ធ ជំងឺកូវីដ-១៩ ក្នុងព្រឹត្តិការណ៍ សហគមន៍២០កុម្ភៈ | ក្នុងកិច្ចប្រជុំនេះ លោកអភិបាលស្រុក ក៏បានផ្តោតសំខាន់លើការងារដូចជា ៖តាមដានស្រាវជ្រាវ និងបន្តរកគ្រួសារពាក់ព័ន្ធ ក្នុងព្រឹត្តិការណ៍សហគមន៍ ២០ កុម្ភៈ។ កម្លាំងសមត្ថកិច្ច និងបុគ្គលិកសុខាភិបាល ត្រូវពិនិត្យគ្រប់គ្រងគ្រួសារ ឬអ្នកដែលធ្វើចត្តាឡីស័កឲ្យបានហ្មត់ចត់ និងតឹងរឹងបំផុត។ ពិនិត្យគ្រួសារ ឬបុគ្គលដែលគេចចេញពីកន្លែងធ្វើចត្តាឡីស័ក ត្រូវផាកពិន័យ ឬដាក់ទោសទៅតាមច្បាប់បានចែង (ករណីបំពាន មិនស្ដាប់តាមការណែនាំ)។ ក្នុងនោះគ្រប់ឃុំបន្តចុះផ្សព្វផ្សាយចែកម៉ាស់ បាញ់អាល់កុល នៅតាមផ្សារ ទីប្រជុំជន អាហារដ្ឋាន ភោជនីយដ្ឋាន ទីប្រជុំជន និងឲ្យអនុវត្តវិធានការ ៣ការពារ ៣កុំ តាមប្រសាសន៍របស់រាជរដ្ឋាភិបាល និងសេចក្ដីណែនាំក្រសួងសុខភិបាល។ នាឱកាសនោះដែរ លោកអភិបាលស្រុកខ្សាច់កណ្ដាលក៏បានចែកម៉ាស់ជូនតាមបណ្តាឃុំទាំង១៨ និងកងកម្លាំងទាំង៣ ក្នុងស្រុក ដើម្បីបង្ការការពារ និងទប់ស្កាត់ការឆ្លង រីករាលដាលជំងឺកូវីដ-១៩ ។ ក្នុង១ឃុំ និង១អង្គភាព ទទួលបានចំនួន ២៥០០ ម៉ាស សរុបចំនួន ៥០,០០០ម៉ាស និងផ្តល់ថវិកាមួយចំនួនដល់ឃុំចំនួន៤ ដែលមានប្រជាពលរដ្ឋ ពាក់ព័ន្ធព្រឹត្តិការណ៍២០កុម្ភៈ ច្រើនន ដោយក្នុង១ឃុំទទួលបានថវិកា ៤០០,០០០រៀល ។ ៤ឃុំនោះ មានឃុំបាក់ដាវ , ស្វាយជ្រុំ , ព្រែកលួង , ព្រែកតាកូវ សរុបថវិកាចំនួន១,៦០០,០០០រៀល ៕ | 2021-02-24T16:49:00+07:00 | dap-news.com | https://dap-news.com/national/2021/02/24/122084/ |
865fca4a-7bbf-488d-a132-d1c8cf1cf78d | លោក ហ៊ុន ម៉ាណែត ៖ ការប្រយុទ្ធប្រឆាំងជំងឺកូវីដ១៩ ដែលឆ្លងដ៏សាហាវ គឺផ្តើមចេញពីខ្លួនយើង | លោកបានលើកឡើងក្នុងបណ្តាញសង្គមហ្វេសប៊ុកថា “ក្នុងកាលៈទេសៈនៃការរីករាលដាលក្នុងសហគមន៍នៃជំងឺកូវីដ១៩ នាពេលនេះ សូមបងប្អូនចូលរួមអនុវត្តនូវវិធានសុខាភិបាលក្នុងការទប់ស្កាត់ការឆ្លងនៃជំងឺកូវីដ-១៩ ដើម្បីការពារខ្លួនយើង គ្រួសារយើង និងសង្គមជាតិយើង ព្រោះការប្រយុទ្ធប្រឆាំងនឹងជំងឺឆ្លងដ៏សាហាវនេះ គឺផ្តើមចេញពីខ្លួនយើង ដើម្បីការពារខ្លួនយើង និងអ្នកនៅជុំវិញខ្លួនយើង” ។ សូមបញ្ជាក់ថា លោក ហ៊ុន ម៉ាណែត គឺជាជនទី១នៃកម្ពុជាដែលបានចាក់វ៉ាក់សាំងការពារជំងឺកូវីដ១៩ដែលផ្តល់ដោយមិត្តចិនមុនគេ ក្រោយវ៉ាក់សាំងស៊ីណូហ្វាមបានមកដល់កម្ពុជាកាលពីថ្ងៃ៧ កុម្ភៈ៕ | 2021-02-24T16:42:00+07:00 | dap-news.com | https://dap-news.com/national/2021/02/24/122073/ |
31326cf2-5c76-44c8-903c-4c179cdf2aa3 | នារីជនជាតិចិនពីរនាក់ តេស្តសុខភាព បំណងវិលទៅស្រុកវិញ ទើបរកឃើញឆ្លងកូវីដ១៩ | នារីជនជាតិចិនពីរនាក់ ដោយមានបំណងវិលទៅប្រទេសចិនវិញ បានទៅធ្វើតេស្តសុំវិញ្ញាបនបត្របញ្ជាក់សុខភាពកាលពីថ្ងៃទី២២ ខែកុម្ភៈ ឆ្នាំ២០២១។ លទ្ធផលតេស្តវត្ថុសំណាករបស់អ្នកទាំងពីរ ចេញដោយវិទ្យាស្ថានសុខភាពសាធារណៈនៃក្រសួងសុខាភិបាលបានរកឃើញឆ្លងកូវីដ១៩ នៅថ្ងៃទី២៤ ខែកុម្ភៈ ឆ្នាំ២០២១នេះ។ បច្ចុប្បន្នអ្នកទាំងពីរត្រូវបានដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តព្រះសីហនុ។ នារីជនជាតិចិនទីមួយអាយុ ៣៥ ឆ្នាំ ធ្លាប់បានធ្វើដំណើរមកពីរាជធានីភ្នំពេញ កាលពីថ្ងៃ ១៦ កុម្ភៈ ២០២១ បានមកស្នាក់នៅសណ្ឋាគារជិនព័រអុី សង្កាត់លេខ ៣ ក្រុងព្រះសីហនុ ជាមួយសង្សារ និងនារិជនជាតិចិនទីពីរ អាយុ ២២ ឆ្នាំ មកពីរាជធានីភ្នំពេញនៅថ្ងៃ ២០ កុម្ភៈ តាមរថយន្ត មកស្នាក់នៅសណ្ឋាគារហ័ងហ្គងជាយី នៅសង្កាត់លេខ ៤ ក្រុងព្រះសីហនុ ជាមួយសង្សារ។ នេះបើតាមរបាយការណ៍ជូនដំណឹរបស់រដ្ឋបាលខេត្តព្រះសីហនុ។ | 2021-02-24T16:40:00+07:00 | kampucheathmey.com | https://www.kampucheathmey.com/local-news/69657 |
3bf633bc-b071-40e9-a3d1-466795e2ac7b | មួយព្រឹកឆ្លង ៤០ នាក់ ប្រើប្រាស់មន្ទីរពេទ្យ ៤ ព្យាបាលអ្នកឆ្លងកូវីដ ១៩ | ឆ្លងមួយព្រឹក ៤០ នាក់ ក្រសួងសុខាភិបាលបានចាត់ចែងមន្ទីរពេទ្យ និងមណ្ឌលសុខភាពចំនួន ៤ នៅរាជធានីភ្នំពេញ ខេត្តព្រះសីហនុ និងខេត្តកណ្តាលសម្រាប់ព្យាលបាលអ្នកឆ្លងកូវីដ ១៩។ មន្ទីរពេទ្យ និងមណ្ឌលសុខភាពចំនួន ០៤ ដែលត្រូវប្រើប្រាស់យកទៅព្យាបាលអ្នកឆ្លងកូវីដទាំង ៤០ នាក់នៅព្រឹកនេះមាន៖ >មន្ទីរពេទ្យបង្អែកខេត្តព្រះសីហនុ >មណ្ទលសុខភាពចាក់អង្រែ >មជ្ឍមណ្ឌលជាតិកម្ងាត់រោគរបេង និងហង់សិន រាជធានីភ្នំពេញ >មន្ទីរពេទ្យបង្អែកជ័យជំនះខេត្តកណ្តាល របាយការណ៍របស់ក្រសួងសុខាភិបាលនៅព្រឹកនេះ មានអ្នកឆ្លងកូវីដ ៤០ នាក់ទៀត ក្នុងនោះ ៣៨ នាក់ ពាក់ព័ន្ធព្រឹត្តិការណ៍ ២០ កុម្ភៈ។ អ្នកឆ្លងទាំង ៣៨ នាក់ ភាគច្រើនជាជនជាតិចិន និងមានជនជាតិខ្មែរ ០១ នាក់ និងវៀតណាម ០១ នាក់។ ចំណែកអ្នកឆ្លង ០២ នាក់ទៀត ជាអ្នកដំណើរមកពីក្រៅ។ នៅថ្ងៃនេះដែរ កម្ពុជានឹងបើកយុទ្ធនាការចាក់វ៉ាក់សាំងដូសទីពីរលើការបង្ការកូវីដ ១៩ ដល់មន្រ្តីជាន់ខ្ពស់ កងកម្លាំងប្រដាប់អាវុធ។ ការចាក់វ៉ាក់សាំងដូសទីពីរនេះ រៀបចំនៅទីតាំងចំនួន ៤ មាន៖ ១.មន្ទីរពេទ្យកាល់ម៉ែត ៖ ឥស្សរជនជាទេសរដ្ឋមន្ត្រី រដ្ឋមន្ត្រី រដ្ឋលេខាធិការ ឬមានឋានៈស្មើ ២.មន្ទីរពេទ្យព្រះអង្គឌួង ៖ ឥស្សរជន ជាអនុរដ្ឋលេខាធិការ ឬមានឋានៈស្មើ ៣.មន្ទីរពេទ្យមិត្តភាពខ្មែរ-សូវៀត ៖ អភិបាលនៃគណៈអភិបាលរាជធានី ខេត្ត ៤.មន្ទីរពេទ្យកុមារជាតិ ៖ អ្នកសារព័ត៌មាន អត្ថបទ៖ ប៊ុណ្ណារ៉ា | 2021-02-24T15:51:00+07:00 | kampucheathmey.com | https://www.kampucheathmey.com/local-news/69640 |
08429fe2-51ca-466b-82a9-57d1094b7954 | ក្រសួងសុខាភិបាល រកឃើញអ្នកឆ្លងជំងឺកូវីដ១៩ថ្មីបន្ថែម ៤០នាក់ ក្នុងនោះឆ្លងក្នុងសហគមន៍ ៣៨នាក់ | យោងតាមសេចក្តីប្រកាសព័ត៌មាន របស់ក្រសួងសុខាភិបាល បានឲ្យដឹងនៅថ្ងៃទី២៤ កុម្ភៈ ថាក្រសួងបានរកឃើញករណីវិជ្ជមានជំងឺកូវីដ១៩សរុប ៤០នាក់ក្នុងនោះចំនួន ២នាក់ជាស្តី្រជនជាតិចិន បានធ្វើដំណើរមកកម្ពុជាដោយចង់វិលត្រឡប់ ទៅប្រទេសវិញអ្នកទាំង ២នាក់ បានទៅធ្វើតេស្តដើម្បីសុំវិញ្ញាបនបត្រ បញ្ជាក់សុខភាពកាលពីថ្ងៃទី២២ កុម្ភៈ ដោយលទ្ធផលបង្ហាញថាអ្នកទាំង២ មានជំងឺកូវូដ១៩ ហើយបានដាក់សម្រាកព្យាបាល នៅមន្ទីពេទ្យបង្អែកខេត្តព្រះសីហនុ។ ចំណែកអ្នក ៣៨នាក់ទៀត ភាគច្រើនជាជនជាតិចិន បានឆ្លងពីព្រឹត្តិការណ៍សហគមន៍ ២០កុម្ភៈ។ ដោយឡែកអ្នកដែលព្យាបាល ជាសះស្បើយចំនួនម្នាក់ជាអ្នកដំណើរ ។ សូមជម្រាបថា កម្ពុជាបានរកឃើញអ្នកឆ្លងជំងឺកូវីដ១៩ សរុបទូទាំងប្រទេសគិតត្រឹមថ្ងៃទី២៤ កុម្ភៈ ឆ្នាំ២០២១ មានចំនួន ៦៣៣នាក់ ព្យាបាលជាសះស្បើយចំនួន ៤៧៦នាក់ និងកំពុងសម្រាកព្យាបាលចំនួន ១៤២នាក់៕ | 2021-02-24T15:04:00+07:00 | dap-news.com | https://dap-news.com/national/2021/02/24/122047/ |
89856993-945a-40d6-adb4-e8855b393fc0 | អធិការដ្ឋាននគរបាលខណ្ឌដូនពេញ ចុះរៀបចំលាងសម្អាតទីតាំងអធិការដ្ឋាន ដើម្បីចូលរួមបង្ការ និងទប់ស្កាត់ការឆ្លង រីករាលដាលនៃជំងឺកូ វីដ-១៩ | ភ្នំពេញ ៖ ដើម្បីចូលរួមបង្ការ និងទប់ស្កាត់ការឆ្លងរីករាលដាលនៃជំងឺកូវីដ-១៩ (COV ID-19) កម្លាំងសមត្ថកិច្ចនៃអធិការដ្ឋាននគរបាលខណ្ឌដូនពេញដឹកនាំកម្លាំងដោយលោកវរសេនីយ៍ឯក ទៀង ច័ន្ទសារ អធិការនៃអធិការដ្ឋាននគរបាលខណ្ឌដោយមានការចូលរួមទាំងលោកអធិការរង លោកនាយផ្នែក និងមន្ត្រីនៅក្នុងអធិការដ្ឋាននគរបាលខណ្ឌដូនពេញនាព្រឹកថ្ងៃទី២៤ ខែកុម្ភៈ ឆ្នាំ២០២ ១ធ្វើការចុះរៀបចំសម្អាតទីតាំងកន្លែងធ្វើការគ្រប់កន្លែងនៃអធិការរដ្ឋាននគរបាលខណ្ឌដោយបោសសំអាតបាញ់ទឹកដាក់សាប៊ូដុសលាងសម្អាតគ្រប់ទីកន្លែងនិងបាញ់អាកុលរួមទាំងបាញ់ថ្នាំសម្លាប់មេរោគនៅក្នុងអធិការរដ្ឋានដើម្បីចូលរួមនិងយក ចិត្តទុកដា ក់អនុវត្តតា មគោល ការណ៍ណែនាំរបស់ក្រសួងសុខាភិបាល ជាពិសេស ជំរុញកា រអនុវត្តន៍ឲ្យ បានម៉ឺងម៉ាត់បំផុតនូវវិធាន «៣កា រពារ និង៣កុំ» របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ទី១,ការពារ៣ ៖ត្រូវលាងដៃជាមួយសាប៊ូអាកុលឬជែល ត្រូវពាក់ម៉ាស់ឲ្យបានត្រឹមត្រូវ និងរក្សាគម្លាតយ៉ាងតិចឲ្យបានមួយម៉ែត្រពីគ្នា។ ទី២,កុំ៣ ៖ កុំទៅកន្លែងមនុស្សច្រើន កុំនៅកន្លែងបិទជិត កុំប៉ះពាល់គ្នា”។ ជាមួយនោះដែរលោកវរសេនីយ៍ឯក ទៀង ច័ន្ទសារ បានដឹកនាំកម្លាំងចុះរៀបចំដុះលាងសម្អាតដោយផ្ទាល់និងធ្វើការណែនាំដ ល់មន្ត្រីនគរបាលគ្រប់លំដាប់ថ្នាក់ឲ្យចេះអនាម័យទាំងអស់គ្នាត្រូវលាងដៃឲ្យបាន ញឹកញាប់ ជាមួយសាប៊ូ និង ទឹក អាល់កុល,ជែល,ត្រូវពាក់ម៉ាសអោយបានត្រឹមត្រូវគ្រប់គ្នា,ខ្ទប់ មាត់និងច្រមុះនៅ ពេលក្អកឬកណ្តាស់ ដោយប្រើកែងដៃឬក្រដាស អនាម័យរួច បោះចោលក្នុងធុងសំរាមឲ្យបានត្រឹមត្រូវ,ជៀសវាងប៉ះ ពាល់ផ្ទាល់ជិតស្និទ្ធ ជាមួយអ្នកដែលមានគ្រុនក្ដៅ ក្អក ឬផ្ដាសាយ,ជៀសវាងប៉ះពាល់ភ្នែក ច្រមុះ ឬមាត់,ត្រូវបរិភោគ អាហារដែលចម្អិនបា នឆ្អិនល្អ, ស្វាគមន៍គ្នាទៅវិញទៅមកដោយលើកដៃគោរពឬលើកដៃសំពះជំនួ សការចាប់ដៃ ទើបជាកា ររល្អដើម្បីជៀសផុតនូវជំងឺដ៏កាចសាហាវកូវីដ-១៩(COV ID-19)នេះ៕ រក្សាសិទ្ធិដោយ៖សួងសាម | 2021-02-24T14:48:29+07:00 | cen.com.kh | https://cen.com.kh/archives/300287.html |
9f2e07f0-5bc8-435f-89a4-7be6d8638d44 | រកឃើញករណីឆ្លងកូវីដ១៩ថ្មី ចំនួន ៤០ នាក់ទៀត | ក្រសួងសុខាភិបាលបានប្រកាសរកឃើញករណីឆ្លងកូវីដ១៩ ថ្មីចំនួន៤០ នាក់ថែមទៀតនៅព្រឹកថ្ងៃទី ២៤ ខែកុម្ភៈ ឆ្នាំ២០២១នេះ ខណៈអ្នកជាសះស្បើយមានចំនួន១នាក់។ អ្នកឆ្លងជាប់ពាក់ព័ន្ធនឹងព្រឹត្តិការណ៍សហគមន៍ ៣៨នាក់ ស្ថិតនៅក្នុងរាជធានីភំ្នពេញ និងខេត្តកណ្ដាល អ្នកធ្វើដំណើរមកពីក្រៅប្រទេស ២នាក់។ មកដល់ថ្ងៃនេះ “ព្រឹត្តិការណ៍សហគមន៍២០កុម្ភៈ” មានអ្នកឆ្លងកេីនដល់ ១៣៧នាក់ ខណៈអ្នកអ្នកឆ្លងសរុប ៦៣៣នាក់ អ្នកសម្រាកព្យាបាល ១៤២នាក់។ អានពិស្តារ៖ | 2021-02-24T14:48:00+07:00 | kampucheathmey.com | https://www.kampucheathmey.com/local-news/69595 |
576489a2-c6ee-46aa-a2d2-27cb9a754b27 | ក្នុងចំណោមអ្នកជំងឺកូវីដ៤០នាក់ មាន១៥នាក់ នៅពុំទាន់ទៅព្យាបាល ខណៈក្រសួងកំពុងស្វែងរកមុខ | នៅព្រឹកថ្ងៃទី២៤ ខែកុម្ភៈនេះ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសរកឃើញករណីឆ្លងថ្មីជំងឺកូវីដ-១៩ រហូតដល់៤០នាក់ ដោយក្នុងនោះមាន ២នាក់ជាករណីនាំចូល និង៣៨នាក់ ផ្សេងទៀតជាករណីពាក់ព័ន្ធព្រឹត្ដិការណ៍សហគមន៍ ២០ កុម្ភៈ។ ជាមួយគ្នានេះដែរ យោងតាមសេចក្ដីប្រកាសព័ត៌មានក្រសួងបានបញ្ជាក់ថា ក្នុងចំណោមករណីឆ្លងក្នុងសហគមន៍ទាំង៣៨នាក់ មាន១៥នាក់ទើបទទួលបានលទ្ធផលវិជ្ជមានកូវីដ-១៩ ពីមន្ទីរពិសោធន៍វិទ្យាស្ថានប៉ាស្ទ័រកម្ពុជា នាវេលាម៉ោង ៣ទាបភ្លឺទៅហើយ។ ដូច្នេះក្រុមការងារកំពុងតែធ្វើការចាត់ចែងទំនាក់ទំនងរកអ្នកជំងឺទាំងនោះ ដើម្បីឲ្យសម្រាកព្យាបាលនៅពីរកន្លែងផ្សេងគ្នា ដោយ ៧នាក់យកទៅមជ្ឈមណ្ឌលជាតិកំចាត់រោគរបេង និងហង់សិន រីឯ ៨នាក់ទៀតគ្រោងយកទៅមន្ទីរពេទ្យបង្អែកជ័យជំនះខេត្ដកណ្ដាល។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន ៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ៕ | 2021-02-24T13:29:37+07:00 | kbnnews.com | https://kbn.news/archives/208493 |
ce32030f-79ee-49d2-9872-aeea3d961b3f | នាយនាវី នាយនាវីរង និងពលនាវិកមូលដ្ឋានសមុទ្រចំនួន២.៦៥៤នាក់ ចាក់វ៉ាក់សាំងការពារជំងឺកូវីដ-១៩ | ភ្នំពេញៈ នៅគិលានដ្ឋានមូលដ្ឋានសមុទ្រ កងទ័ពជើងទឹក នៃកងយោធពលខេមរភូមិន្ទ នៅថ្ងៃទី២៤ ខែកុម្ភៈ ឆ្នាំ២០២១ បានរៀបចំពិធីចាក់វ៉ាក់សាំងការពារជំងឺកូវីដ-១៩ ដោយស្ម័គចិត្តដែលមានការអញ្ជើញចូលរួមពីសំណាក់នាយនាវី នាយនាវីរង និងពលនាវិកមូលដ្ឋានសមុទ្រ និងអង្គភាពស្ថាប័ននានាដូចជា៖ -ទីបញ្ជាការជួរមុខ គ.ជ.ស.ស. -សាលាទ័ពជើងទឹក -កម្លាំងពិសេសប្រឆាំងភេរវកម្ម -កងទ័ពជើងអាកាស(មូលដ្ឋានកងកេង) -តំបន់ប្រតិបត្តិការសឹករងព្រះសីហនុ -កងរាជអាវុធហត្ថ ខេត្តព្រះសីហនុ -បញ្ជាការដ្ឋានទ័ពពិសេស -នគរបាលការពារព្រំដែនទឹក និងអង្គភាពឈរជើងតាមបណ្តាកោះទាំង៥ចំណុះ(បញ្ជាការដ្ឋានការពារកោះឆ្នេរ)សរុបរួមចំនួន២.៦៥៤នាក់ក្នុងនោះនារី២៧នាក់៕ រក្សាសិទ្ធិដោយ៖ចេស្តារ | 2021-02-24T11:56:12+07:00 | cen.com.kh | https://cen.com.kh/archives/300206.html |
da3f4699-c3fd-4822-b631-9f998fb26332 | ប្រធានរដ្ឋសភា អំពាវនាវពលរដ្ឋបន្តប្រុងប្រយ័ត្នខ្ពស់ ដើម្បីចូលរួមទប់ស្កាត់ការរីករាលដាលជំងឺកូវីដ-១៩ | សម្ដេចអគ្គមហាពញាចក្រី ហេង សំរិន ប្រធានរដ្ឋសភា បានធ្វើការអំពាវនាវ ដល់រដ្ឋបន្តការប្រុងប្រយ័ត្នខ្ពស់ ចូលរួមទប់ស្កាត់ការរីករាលដាជំងឺកូវីដ-១៩។ យោងតាមហ្វេសប៊ុក របស់សម្ដេច ហេង សំរិន នាថ្ងៃទី២៤ កុម្ភ:នេះបានឲ្យដឹងថា ក្នុងរយៈប៉ុន្មានថ្ងៃចុងក្រោយនេះ កម្ពុជាបានប្រឈមការឆ្លងជំងឺកូវីដ១៩ក្នុងសហគមន៍ជាថ្មី ពិសេស នៅតាមរាជធានី ខេត្តមួយចំនួន ជាពិសេសនៅរាជធានីភ្នំពេញ ខេត្តកណ្តាល និងបណ្តារ ខេត្តជាប់ព្រំដែនប្រទេសជិតខាង។ សម្ដេចបានបញ្ជាក់ថា “ក្នុងន័យនេះ ខ្ញុំសូមអំពាវនាវដល់បងប្អូនជនរួមជាតិបន្តអនុវត្តឲ្យបានខ្ជាប់ខ្ជួននូវរាល់វិធានការនានាដែលរាជរដ្ឋាភិបាលនិងក្រសួងសុខាភិបាលបានដាក់ចេញ សំដៅការពារ និងបញ្ចៀសឱ្យផុតពីការឆ្លងរាលដាលកាន់តែធំឡើង ហើយដែលអាចបង្ករគ្រោះថ្នាក់កាន់តែធ្ងន់ធ្ងរដល់សុខភាពសាធារណ សេដ្ឋកិច្ច និងសង្គម នៃប្រទេសរបស់យើង”។ ជាមួយគ្នានេះ ប្រធានរដ្ឋសភា បានអំពាវដល់ប្រជាពលរដ្ឋដែលបានដឹងថា ខ្លួនបានជាប់ពាក់ព័ន្ធនឹងករណីព្រឹត្តិការណ៍២០កុម្ភៈ សូមសហការជាមួយអាជ្ញារធរពាក់ព័ន្ធដោយចេញមកធ្វើតេស្តនិងចត្តាឡីស័ក ដើម្បីទប់ស្កាត់កុំឲ្យបញ្ហានេះកាន់តែរីកធំឡើង ដែលជាលទ្ធផលគ្មាននរណាក្រៅពីសមាជិកគ្រួសារ បងប្អូននិងសង្គមជាតិទេ ដែលអាចនឹងរងការខូចខាតដោយសារជំងឺកូវីដ-១៩នេះ។ ឆ្លៀតនៅក្នុងឱកាសនេះ សម្ដេច ហេង សំរិន ក៏បានលើកទឹកចិត្តដល់សមាជិក សមាជិការដ្ឋសភាទាំងអស់ សូមចុះជាប់ជាមួយប្រជាពលរដ្ឋនិងមានកិច្ចសហការល្អជាមួយអាជ្ញាធរ ដើម្បីអប់រំ ផ្សព្វផ្សាយ បន្ថែមដល់ពលរដ្ឋអំពីជំងឺកូវីដ-១៩ និងអំពីវិធានការការពារ ជាពិសេសត្រូវត្រៀមលក្ខណៈអន្តរាគមន៍ឲ្យបានទាន់ពេលវេលា ជួយដល់ប្រជាពលរដ្ឋនៅទូទំាងប្រទេសក្នុងគ្រាលំបាកនេះ៕ | 2021-02-24T11:54:44+07:00 | kbnnews.com | https://kbn.news/archives/208485 |
32e5f26d-d06f-4231-9c62-fdce55acbbdc | អាជ្ញាធរខេត្ដព្រះសីហនុ បិទទីតាំងធំៗបីកន្លែង បន្ទាប់ពីរកឃើញវិជ្ជមានវីរុសកូវីដ១៩ ជនជាតិចិនពីរនាក់ | ព្រះសីហនុ ៖ រដ្ឋបាលខេត្តព្រះសីហនុ បានចេញសេចក្តីជូនដំណឹងដោយអំពាវនាវ ប្រជាពលរដ្ឋ ដែលធ្លាប់ចេញចូលនៅសណ្ឋាគារ ជីនប៉ីទាំង៣សាខា និងអគារស្នាក់នៅរួមរបស់បុគ្គលិកក្រុមហ៊ុនជីនប៉ិន ចាប់ពីយប់ថ្ងៃទី១៦ ខែកុម្ភៈ ឆ្នាំ២០២១ និងសណ្ឋាគារហ័ងហ្គ័នជាយី ចាប់ពីយប់ថ្ងៃទី២០ ខែកុម្ភៈ ឆ្នាំ២០២១ ឬដឹងថា ខ្លួនបានប៉ះពាល់ជាមួយអ្នកជំងឺកូវីដ១៩ ដែលជាជនជាតិចិនទើបរកឃើញវិជ្ជមានទាំង ២នាក់ សូមអញ្ជើញទៅធ្វើតេស្តរកកូវីដ១៩។ ក្រុមការងារឆ្លើយតបបន្ទាន់ នៃមន្ទីរក្រសួងសុខាភិបាលខេត្តព្រីហនុ ប្រចាំការនៅសាលាបឋមសិក្សា អនុវិទ្យាល័យ តេជោសែន កម្មករ ស្ថិតនៅវិថីឯករាជ្យ (ផ្លូវ១០០) សង្កាត់លេខ៤ ក្រុងព្រះសីហនុ ចាប់ពីម៉ោង១រសៀលថ្ងៃទី២៤ ខែកុម្ភៈ ឆ្នាំ២០២១នេះតទៅ ដើម្បីក្រុមការងារ ពិនិត្យយកសំណាកធ្វើតេស្ត និងធ្វើចត្តាឡីស័កចំនួន ១៤ថ្ងៃ។ រដ្ឋបាលខេត្ដ គួរបញ្ជាក់ថា ស្ត្រីជនជាតិចិន ២នាក់ ត្រូវបានរកឃើញវិជ្ជមានកូវីដ១៩ នៅខេត្តព្រះសីហនុ ដោយបច្ចុប្បន្ន អ្នកជំងឺ កំពុងត្រូវដាក់ឱ្យនៅដាច់ដោយឡែក និងផ្តល់ការព្យាបាលនៅមន្ទីរពេទ្យបង្អែកខេត្តព្រះសីហនុ។ ហើយទីតាំងធំៗ ចំនួនបីកន្លែងត្រូវបានបិទហ៊ុព័ទ្ធដោយខ្សែលឿង មិនឱ្យមានការចេញចូល ដោយគ្មានការអនុញ្ញាតឡើយ។ គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន ៤៧៦នាក់ និងអ្នកជំងឺ ១៤២នាក់ កំពុងសម្រាកព្យាបាលនៅមន្ទីរពេទ្យ៕ រក្សាសិទ្ធិដោយ៖បញ្ញាស័ក្តិ | 2021-02-24T11:34:18+07:00 | cen.com.kh | https://cen.com.kh/archives/300181.html |
3166dd61-8729-48c6-97c4-88f819a8906f | កុំទាន់ភ័យផ្អើល ! ខេត្តកំពង់ស្ពឺ មិនមានអ្នកឆ្លងកូវីដ-១៩ ទេ | រដ្ឋបាលខេត្តកំពង់ស្ពឺ បានចេញសេចក្តីជូនដំណឹង កាលពីថ្ងៃទី២៣កុម្ភៈ បញ្ជាក់ថា មិនមានករណីឆ្លងកូវីដ១៩ ក្នុងខេត្តនេះទេ។ សេចក្តីជូនដំណឹងរបស់រដ្ឋបាលខេត្តកំពង់ស្ពឺ ថា ដោយសារតែករណីមានរបាយការណ៍សង្ខេបរបស់លោកនាយកអនុវិទ្យាល័យឆាយឆ្មប ហើយដោយមានការផ្សព្វផ្សាយព័ត៌មាននៅតាមបណ្តាញសង្គមថា មានករណីឆ្លងជំងឺកូវីដ-១៩ ដល់សិស្សនៃអនុវិទ្យាល័យឆាយឆ្មប។ ករណីនេះ ដោយសារឪពុកម្តាយរបស់សិស្សម្នាក់ នៃអនុវិទ្យាល័យឆាយធុបបានប៉ះពាល់ដោយប្រយោលនៅក្នុងព្រឹត្តិការណ៍ ២០ កុម្ភៈ គឺមិនមែនប៉ះពាល់ដោយផ្ទាល់ជាមួយអ្នកឆ្លងជំងឺកូវីដ-១៩ នោះឡើយ ហេតុនេះ ពួកគាត់ស្ថិតក្នុងចំណោមអ្នកប្រឈមឆ្លងជំងឺទាបបំផុត។ បច្ចុប្បន្ន ពួកគាត់បាននិងកំពុងធ្វើចត្តាឡីស័កនៅមន្ទីរពេទ្យបង្អែកខេត្តកំពង់ស្ពឺ ព្រមទាំងមានការយកចិត្តទុកដាក់ពីក្រុមការងារចត្តាឡីស័ក នៃមន្ទីរសុខាភិបាលខេត្តកំពង់ស្ពឺ ផងដែរ។ សូមបញ្ជាក់ថា យោងតាមរបាយការណ៍របស់នាយកសាលាអនុវិទ្យាល័យឆាយឆុប ដែលផ្ញើមកការិយាល័យអប់រំ យុវជន និងកីឡា ក្រុងច្បារមនខេត្តកំពង់ស្ពឺ បានបញ្ជាក់ថា ក្រុមគ្រួសារសិស្សស្រីម្នាក់រៀននៅអនុវិទ្យាល័យឆាយឆុប ឈ្មោះ ភឹម សុគា ឆ្នាំកំណើត២០០៥ រៀនថ្នាក់ទី៩B ក្នុងឆ្នាំសិក្សា២០២០-២០២១ ដែលមានឪពុកម្តាយ ជាកសិករ មានលំនៅក្នុងភូមិក្រាំងពលទេព សង្កាត់រការធំ ក្រុងច្បារមន ខេត្តកំពង់ស្ពឺ បានជាប់ពាក់ព័ន្ធនឹងព្រឹត្តិការណ៍ «សហគមន៍២០កុម្ភៈ»។ តែបច្ចុប្បន្នក្រុមគ្រូពេទ្យ បានដាក់ក្រុមគ្រួសារគាត់ឱ្យនៅដាច់ដោយឡែកពីគ្នាហើយ ចំណែកទីកន្លែងមិនដឹងច្បាស់៕ | 2021-02-24T11:02:47+07:00 | kbnnews.com | https://kbn.news/archives/208471 |
86b3b79c-e5c3-4551-976d-e734e392e9c6 | វីវរហើយ អ្នកកំពង់ស្ពឺ ! ឪពុកម្តាយយុវតីសិស្ស សាលា ម្នាក់ ប៉ះពាល់ដោយប្រយោយជាមួយអ្នកជំងឺកូវីដ-១៩ | ឪពុកម្តាយក្មេងស្រីសិស្សសាលាអនុវិទ្យាល័យ១ ក្នុងក្រុងច្បារមន ខេត្តកំពង់ស្ពឺ បានប៉ះពាល់ដោយប្រយោលជាមួយអ្នកផ្ទុកជំងឺកូវីដ-១៩ នៅរាជធានីភ្នំពេញ ក្នុងព្រឹត្តិការណ៍ «សហគមន៍២០កុម្ភៈ» ហើយពេលនេះ ក្រុមគ្រូពេទ្យនាំក្រុមគ្រួសាររបស់យុវតីរូបនេះ ឱ្យនៅដាច់ដោយឡែកពីគ្នាហើយ។ យោងតាមរបាយការណ៍របស់នាយកសាលាអនុវិទ្យាល័យឆាយឆុប ដែលផ្ញើមកការិយាល័យអប់រំ យុវជន និងកីឡា ក្រុងច្បារមនខេត្តកំពង់ស្ពឺ បានបញ្ជាក់ថា ក្រុមគ្រួសារសិស្សស្រីម្នាក់រៀននៅអនុវិទ្យាល័យឆាយឆុប ឈ្មោះ ភឹម សុគា ឆ្នាំកំណើត២០០៥ រៀនថ្នាក់ទី៩B ក្នុងឆ្នាំសិក្សា២០២០-២០២១ ដែលមានឪពុកម្តាយ ជាកសិករ មានលំនៅក្នុងភូមិក្រាំងពលទេព សង្កាត់រការធំ ក្រុងច្បារមន ខេត្តកំពង់ស្ពឺ បានជាប់ពាក់ព័ន្ធនឹងព្រឹត្តិការណ៍ «សហគមន៍២០កុម្ភៈ» ។តែបច្ចុប្បន្នក្រុមគ្រូពេទ្យ បានដាក់ក្រុមគ្រួសារគាត់ឱ្យនៅដាច់ដោយឡែកពីគ្នាហើយ ចំណែកទីកន្លែងមិនដឹងច្បាស់៕ | 2021-02-24T10:07:19+07:00 | kbnnews.com | https://kbn.news/archives/208444 |
1fbf6441-9ccc-4a5a-81e7-f22a34f9e6cc | ព្រឹត្តិការណ៍សហគមន៍ ២០កុម្ភៈ មានអ្នកឆ្លងសរុបកើនឡើងដល់ទៅ១៣៧នាក់ហើយ | បើយោងទៅតាមសេចក្ដីជូនដំណឹងរបស់ក្រសួងសុខាភិបាលបានបង្ហាញពីចំនួនអ្នកឆ្លងកូវីដ១៩នៅក្នុងប្រទេសកម្ពុជាមានចំនួនសរុបកើនឡើងដល់ទៅ ៦៦៣នាក់ទៅហើយ បើគិតត្រឹមព្រឹកថ្ងៃទី២៤ ខែកុម្ភៈ ឆ្នាំ២០២១ នេះ។ ទោះបីជាយ៉ាងណាក៏ដោយ បន្ទាប់ពីមានព្រឹត្តិការណ៍សហគមន៍ ២០កុម្ភៈ មក ធ្វើឲ្យចំនួនអ្នកឆ្លងកូវីដ១៩មានការកើនឡើងជាគំហុក ខណៈក្រសួងសុខាភិបាល ក៏ដូចជារាជរដ្ឋាភិបាលបានអំពាវនាវទៅដល់បងប្អូនប្រជាពលរដ្ឋខ្មែរឲ្យមានការប្រុងប្រយ័ត្នខ្ពស់បំផុត ដោយត្រូវតែគោរពតាមវិធានការ៣កុំ និង៣ការពារ ស្របពេលដែលមានអ្នកឆ្លងថ្មីនៅព្រឹកថ្ងៃទី២៤ ខែកុម្ភៈ នេះមានអ្នកឆ្លងដល់ទៅ៤០ករណី នៅពេលដែលចំនួនអ្នកឆ្លងសរុបនៅក្នុងព្រឹត្តការណ៍សហគមន៍ ២០កុម្ភៈ នេះកើនឡើងដល់ទៅ ១៣៧នាក់ហើយ៕ | 2021-02-24T09:59:02+07:00 | kbnnews.com | https://kbn.news/archives/208439 |
0d6aa1b3-9a31-46af-96a6-5f15ac91f474 | ក្រោយរកឃើញចិន២នាក់ឆ្លងកូវីដ! អាជ្ញាធរខេត្តព្រះសីហនុ ប្រាប់អ្នកបានប៉ះពាល់ជាមួយ សូមទៅធ្វើតេស្តរកកូវីដ១៩ | រដ្ឋាបាលខេត្តព្រះសីហនុ បាន អំពាវនាវប្រជាពលរដ្ឋ ដែលធ្លាប់ចេញចូល នៅសណ្ឋាគារជីនប៉ីទាំង៣សាខា និងអគារស្នាក់នៅរួមរបស់បុគ្គលិកក្រុមហ៊ុនជីនប៉ិន ចាប់ពីយប់ថ្ងៃទី១៦ ខែកុម្ភៈ ឆ្នាំ២០២១ និងសណ្ឋាគារហ័ងហ្គ័នជាយី ចាប់ពីយប់ថ្ងៃទី២០ ខែកុម្ភៈ ឆ្នាំ២០២១ ឬដឹងថាខ្លួនបានប៉ះពាល់ជាមួយអ្នកជំងឺកូវីដ១៩ ដែលជាជនជាតិចិនទើបរកឃើញវិជ្ជមានទាំង២នាក់ សូមអញ្ជើញទៅធ្វើតេស្តរកកូវីដ១៩។ យោងតាមសេចក្ដីជូនដំណឹងរបស់ រដ្ឋបាលខេត្តព្រះសីហនុ បានបញ្ជាក់ថា ក្រុមឆ្លើយតបបន្ទាន់នៃមន្ទីរក្រសួងសុខាភិបាលខេត្តព្រីហនុ ប្រចាំការនៅសាលាបឋមសិក្សា អនុវិទ្យាល័យ តេជោសែន កម្មករ ស្ថិតនៅវិថីឯករាជ្យ (ផ្លូវ១០០) សង្កាត់លេខ ៤ ក្រុងព្រះសីហនុ ចាប់ពីម៉ោង១រសៀល ថ្ងៃទី២៤ ខែកុម្ភៈ ឆ្នាំ២០២១នេះតទៅ ដើម្បីក្រុមការងារពិនិត្យយកសំណាកធ្វើតេស្ត និងធ្វើចត្តាឡីស័កចំនួន១៤ថ្ងៃ។ សូមជម្រាបថា ស្ត្រីជនជាតិចិន២នាក់ ត្រូវបានរកឃើញវិជ្ជមានកូវីដ១៩ នៅខេត្តព្រះសីហនុ ដោយបច្ចុប្បន្នអ្នកជំងឺកំពុងដាក់ឲ្យនៅដាច់ដោយឡែក និងផ្តល់ការព្យាបាលនៅមន្ទីរពេទ្យបង្អែកខេត្តព្រះសីហនុ៕ | 2021-02-24T09:40:21+07:00 | kbnnews.com | https://kbn.news/archives/208436 |
c87b376d-8fe5-445f-a51e-ac17daefb975 | វីវរទៀតហើយ ! ខេត្តព្រះសីហនុ បិទសណ្ឋាគារជីនប៉ីទាំង៣សាខា និងសណ្ឋាគារហ័ងហ្គ័នជាយី ក្រោយរកឃើញស្រ្តីចិន២នាក់ ឆ្លងជំងឺកូវីដ-១៩ | នៅថ្ងៃទី២៤ ខែកុម្ភៈ ឆ្នាំ២០២១ នេះ រដ្ឋបាលខេត្តព្រះសីហនុ បានសេចក្តីជូនដំណឹងថា កាលពីថ្ងៃទី១២ ខែកុម្ភៈ ឆ្នាំ២០២១ កន្លងទៅនេះ ក្រុមឆ្លើយតបបន្ទាន់នៃមន្ទីរសុខាភិបាលខេត្ត បានយកសំណាកពីជនបរទេសដែលស្នាក់នៅក្នុង ក្រុងព្រះសីហនុ ហើយលទ្ធផលតេស្តបានបញ្ជាក់ថា មានវិជ្ជមានវីរុសកូវីដ-១៩ចំនួន២នាក់ ដែលមានស្ត្រីជនជាតិចិនអាយុ៣៥ឆ្នាំ មកពីរាជធានីភ្នំពេញ កាលពីយប់ថ្ងៃទី១៦ ខែកុម្ភៈ ឆ្នាំ២០២១ តាមរថយន្ត Alphard ស្លាកលេខៈ ៤៥៤៦ ហើយស្នាក់នៅសណ្ឋាគារ ជីនប៉ិព័រអ៊ី ស្ថិតនៅភូមិ១ សង្កាត់លេខ៣ ក្រុងព្រះសីហនុ ខេត្តព្រះសីហនុ និងស្ត្រីជនជាតិចិនម្នាក់ទៀត អាយុ២២ឆ្នាំ មកពីរាជធានីភ្នំពេញ កាលពីយប់ថ្ងៃទី២០ ខែកុម្ភៈ ឆ្នាំ២០២១ តាមរថយន្តជាមួយអ្នកបើកបរ ហើយស្នាក់នៅសណ្ឋាគារ ហ័ងហ្គ័នជាយី ស្ថិតនៅភូមិ៤ សង្កាត់លេខ៤ ក្រុងព្រះសីហនុ ខេត្តព្រះសីហនុ ជាមួយសង្សារ។ បច្ចុប្បន្ន ស្ត្រីជនជាតិចិនទាំង២នាក់ ត្រូវបានដាក់នៅដាច់ដោយឡែក និងផ្តល់ការព្យាបាលនៅមន្ទីរពេទ្យបង្អែក ខេត្តព្រះសីហនុ។ រដ្ឋបាលខេត្តព្រះសីហនុ អំពាវនាវដល់អ្នកធ្លាប់មានវត្តមានចេញចូលនៅសណ្ឋាគារជីនបុីទាំង៣សាខា និងអគារ ស្នាក់នៅរួមរបស់បុគ្គលិកក្រុមហ៊ុនជីនប៉ី ចាប់ពីយប់ថ្ងៃទី១៦ ខែកុម្ភៈ ឆ្នាំ២០២១ និងសណ្ឋាគារហ័ងហ្គ័នជាយី ចាប់ពីយប់ថ្ងៃទី២០ ខែកុម្ភៈ ឆ្នាំ២០២១ ឬដឹងថាខ្លួនជាអ្នកប៉ះពាល់ជាមួយបុគ្គលទាំងពីរខាងលើ ត្រូវមានភាពស្មោះត្រង់ មិនលាក់លៀម និងស្ម័គ្រចិត្តមកធ្វើតេស្តរកមេរោគកូវីដ-១៩ ឱ្យបានទាន់ពេលវេលា ហើយត្រូវទៅជួបក្រុមឆ្លើយតបបន្ទាន់នៃមន្ទីរសុខាភិបាលខេត្តព្រះសីហនុ ដែលប្រចាំការនៅសាលាបឋមសិក្សា- អនុវិទ្យាល័យ តេជោសែន កម្មករ ស្ថិតនៅវិថីឯករាជ្យ(ផ្លូវ១០០) សង្កាត់លេខ៤ ក្រុងព្រះសីហនុ ខេត្តព្រះសីហនុ ចាប់ពីវេលាម៉ោង១៣រសៀល ថ្ងៃទី២៤ ខែកុម្ភៈឆ្នាំ២០២១នេះតទៅ ដើម្បីក្រុមការងារពិនិត្យយកសំណាកធ្វើតេស្តរកវីរុសកូវីដ-១៩ និងធ្វើចត្តាឡីស័កចំនួន១៤ថ្ងៃ តាមការកំណត់របស់ក្រសួងសុខាភិបាល៕ | 2021-02-24T09:25:46+07:00 | kbnnews.com | https://kbn.news/archives/208421 |
157d012a-e0d6-4343-b821-91882362a172 | ស្ត្រីខ្មែរម្នាក់ រកឃើញឆ្លងកូវីដ១៩ នៅព្រឹកនេះ | ខណៈការឆ្លងមេរោគកូវីដ១៩ក្នុងសហគមន៍លើកទី០៣ ២០កុម្ភៈនេះកាន់តែមានការកើនឡើងជាលំដាប់ ស្របពេលក្រសួងសុខាភិបាលបានប្រកាសថាការឆ្លងលើកនេះគឺមានលក្ខណៈទ្រង់ទ្រាយធំ និងស៊ាំញ៉ាំច្រើនជាងមុន។ តួយ៉ាងអ្នកជំងឺភាគច្រើនដែលបានឆ្លងគេសង្កេតឃើញមានតែជនជាតិចិន និងជនជាតិវៀតណាមតែប៉ុណ្ណោះ ខណៈការរីករាលដាលកាន់តែច្រើនតំបន់ និងទីតាំង។ ក្នុងនោះផងដែរ នៅព្រឹកថ្ងៃទី២៤ ខែកុម្ភៈ ឆ្នាំ២០២១ នេះក្រសួងសុខាភិបាលបានប្រកាសថាមានអ្នកវិជ្ជមានកូវីដ១៩ថ្មីចំនួន ៤០នាក់ ក្នុងនោះមានស្រ្តីជនជាតិខ្មែរមា្នក់ក៏បានពាក់ព័ន្ធនឹងព្រឹត្តិការណ៍សហគមន៍ ២០កុម្ភៈ បានឆ្លងកូវីដ១៩នេះដែរ ដោយស្រ្តីខ្មែរនោះមានអាសយដ្ឋាននៅ សង្កាត់ស្រះចក ខណ្ឌដូនពេញ រាជធានីភ្នំពេញផងដែរ៕ | 2021-02-24T09:22:16+07:00 | kbnnews.com | https://kbn.news/archives/208426 |
631fceb4-531a-4d21-bb64-0369102b8a13 | ក្រសួងសុខាភិបាលរកឃើញជំងឺកូវីដ-១៩ បំប្លែងខ្លួនថ្មី ដែលឆ្លងលឿន ចំនួន ៣ករណីបន្ថែមទៀត | ក្រសួងសុខាភិបាល រកឃើញអ្នកជំងឺកូវីដ-១៩ ចំនួន ២៥នាក់ថែមទៀត កាលពីថ្ងៃទី២៣ កុម្ភៈ ក្នុងនោះ ២៣នាក់ ពាក់ព័ន្ធការឆ្លងក្នុងសហគមន៍ ២០ កុម្ភៈ ដែលភាគច្រើន គឺជាជនជាតិចិន កំពុងរស់នៅរាជធានីភ្នំពេញ។ ក្នុងចំណោម ២៥ករណី នោះក្រសួងរកឃើញថា អ្នកឆ្លងចំនួន ៣នាក់ មានផ្ទុកជំងឺកូវីដ-១៩ ប្រភេទកម្លាយ ឬបំប្លែងខ្លួនថ្មី។ រយៈពេល ៤ថ្ងៃជាប់គ្នានេះ កម្ពុជារកឃើញអ្នកជំងឺពាក់ព័ន្ធព្រឹត្តិការណ៍សហគមន៍ ២០ កុម្ភៈ កើនឡើង ១០១នាក់។ អ្នកឆ្លងមេរោគនៃជំងឺកូវីដ-១៩ប្រភេទកម្លាយ ឬបំប្លែងខ្លួនថ្មី ក្នុងព្រឹត្តិការណ៍សហគមន៍ ២០ កុម្ភៈ មានមួយនាក់រស់នៅសង្កាត់ទន្លេបាសាក់ និងពីរនាក់ទៀត គឺជាអ្នកពាក់ព័ន្ធនៅក្លឹបកម្សាន្ត N8។ ក្រសួងសុខាភិបាលបញ្ជាក់ថា ការចម្លងមេរោគនៃជំងឺកូវីដ-១៩ ប្រភេទថ្មីនេះ មានចរិតកាច និងលឿនជាងធម្មតា។ កាលពីសប្ដាហ៍មុន កម្ពុជាទើបតែរកឃើញអ្នកជំងឺជំងឺកូវីដ-១៩ ប្រភេទកម្លាយ ឬបំប្លែងខ្លួនថ្មីនេះ ចំនួន ៣នាក់ដែរ ដែលកាលណោះមានជនជាតិចិនម្នាក់ និងឥណ្ឌា ២នាក់។ ពិភពលោកមិនទាន់រកឃើញវ៉ាក់សាំងណា ដើម្បីបង្ការជំងឺកូវីដ-១៩ ប្រភេទកម្លាយ ឬបំប្លែងខ្លួនថ្មីនេះនៅឡើយទេ។ កាលពីថ្ងៃទី២៣ កុម្ភៈ បង្ហាញថា អ្នកឆ្លងថ្មីទាំង ២៥នាក់ មាន ២៣នាក់ ពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ ដោយក្នុងនោះ មានជនជាតិចិន ២០នាក់ ជនជាតិវៀតណាមម្នាក់ សុទ្ធតែរស់នៅរាជធានីភ្នំពេញ និងខ្មែរ ២នាក់ ម្នាក់រស់នៅភ្នំពេញ និងម្នាក់ទៀត នៅខេត្តកំពង់ធំ។ ក្នុងចំណោមអ្នកឆ្លងសរុបក្នុងសហគមន៍ទាំង ១០១នាក់ ក្នុងរយៈពេល ៤ថ្ងៃនេះ មាន ៨៥នាក់ ជាជនជាតិចិន។ ក្នុងថ្ងៃដដែល អាជ្ញាធរបានបិទទីតាំងអាជីវកម្មមួយចំនួនបន្ថែមទៀត ដែលពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ។ ការបិទទីតាំងពាក់ព័ន្ធនេះ បានឡើងដល់ ៤៧ទីតាំងហើយ។ ក្រសួងការងារ និងបណ្ដុះបណ្ដាលវិជ្ជាជីវៈ ក៏ប្រកាសឲ្យសាលាបណ្ដុះបណ្ដាលវិជ្ជាជីវៈនៅភ្នំពេញ និងខេត្តកណ្ដាល ផ្អាកសកម្មភាពជួបជុំគ្នា នៅសាលារៀនចំនួន ២សប្ដាហ៍។ សាលាដំបូង និងតំណាងអយ្យការអមសាលាដំបូងរាជធានីភ្នំពេញ ក៏ប្រកាសលើកពេលសវនាការ ២សប្ដាហ៍ដែរ ចាប់ពីថ្ងៃទី២៤ កុម្ភៈតទៅ។ លើកលែងតែសំណុំរឿងចាំបាច់មួយចំនួន។ រីឯគណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ ដែលមានកូនប្រសាលោក ហ៊ុន សែន គឺលោក ឌី វិជ្ជា ជាអនុប្រធានវិញ គណៈកម្មការនេះបានឆ្លៀតឱកាសនេះ ដាក់សំណើទៅលោក ហ៊ុន សែន កាលពីថ្ងៃទី២២ ខែកុម្ភៈ សុំអនុវត្តវិធានការតឹងរ៉ឹងបំផុតលើអ្នកមិនសហការក្នុងការទប់ស្កាត់ជំងឺនេះ។ គណៈកម្មការនេះ សុំបណ្ដេញជនបរទេសចេញពីកម្ពុជា និងហាមចូលប្រទេសសាជាថ្មី បើជននោះ មិនអនុវត្តតាមវិធានរបស់ក្រសួងសុខាភិបាល ចំពោះការធ្វើចត្តាឡីស័ក និងសុំឲ្យចាត់វិធានការតាមផ្លូវច្បាប់លើពលរដ្ឋខ្មែរ ដែលល្មើសវិធាននេះដែរ។ ចំពោះទីតាំងវិញ គណៈកម្មការនេះ ស្នើឲ្យដកហូតអាជ្ញាប័ណ្ណ និងបិទអាជីវកម្ម។ ជុំវិញប្រភពនៃការចម្លងមេរោគនេះវិញ រដ្ឋាភិបាលប្រកាសថា ព្រឹត្តិការណ៍សហគមន៍ ២០ កុម្ភៈនេះ មានប្រភពពីស្ត្រីជនជាតិចិន ៤នាក់ ដែលសន្តិសុខ ២នាក់ បានជួយសម្រួលឲ្យចេញពីសណ្ឋាគាររ៉េស៊ីដង់សុខាភ្នំពេញ ដើម្បីទៅចូលក្លឹបកម្សាន្ត N8 ក្នុងពេលដែលពួកគាត់កំពុងតែធ្វើចត្តាឡីស័ក។ ក្រោយមក ក្រសួងសុខាភិបាលរកឃើញថា ស្ត្រីចិន ២នាក់ ក្នុងចំណោមបួននាក់នោះ មានផ្ទុកជំងឺកូវីដ-១៩។ រីឯសន្តិសុខ ២នាក់ ដែលបានជួយឲ្យស្ត្រីចិនចេញទៅក្រៅនោះ ត្រូវអាជ្ញាធរចាត់ការតាមផ្លូវច្បាប់។ អ្នកនាំពាក្យស្នងការដ្ឋាននគរបាលរាជធានីភ្នំពេញលោក សាន សុខសីហា ប្រាប់ថា នគរបាល បានឃាត់ខ្លួនសន្តិសុខ ២នាក់ ដែលលួចបើកដៃឲ្យស្ត្រីចិនចេញដើរលេង។ បច្ចុប្បន្ន សន្តិសុខទាំង ២នាក់នោះ កំពុងដាក់ឲ្យចត្តាឡីស័ក នៅមណ្ឌលសុខភាពចាក់អង្រែ។ អ្នកនាំពាក្យនគរបាលរាជធានីភ្នំពេញរូបនេះ បញ្ជាក់ថា សន្តិសុខទាំងនេះ នឹងប្រឈមការពិន័យ និងទោសទណ្ឌ តាមអនុក្រឹត្យថ្មី នៅពេលអនុវត្តវិធានការចត្តាឡីស័កចប់សព្វគ្រប់រួចហើយនោះ៖ មន្រ្តីដដែលថា រកមិនឃើញអ្នកពាក់ព័ន្ធផ្សេងទៀត នឹងសកម្មភាពនេះទេ។ អនុក្រឹត្យថ្មីដែលប្រកាសដាក់ឱ្យប្រើប្រាស់បន្ទាន់ កាលពីថ្ងៃទី១៨ កុម្ភៈ ចែងថា អ្នកជួយសម្រួលដោយចេតនាដល់អ្នកគេចចេញពីកន្លែងធ្វើចត្តាឡីស័ក ត្រូវពិន័យជាប្រាក់ចាប់ពី ១០លាន (១០.០០០.០០០) រៀល ឬស្មើ ២ពាន់៥រយ (២.៥០០) ដុល្លារដល់ ៥០លាន (៥០.០០០.០០០) រៀល ឬស្មើ ១ម៉ឺន២ពាន់៥រយ (១២.៥០០) ដុល្លារ ដោយមិនទាន់បញ្ចូលទោសព្រហ្មទណ្ឌ។ កន្លងមករដ្ឋាភិបាល ក៏មានវិធានការពិន័យខ្លះដែរ ប៉ុន្តែការអនុវត្ត នៅតែមានភាពឆកល្វែង។ ប្រការនេះ ធ្វើឲ្យមន្ត្រីសង្គមស៊ីវិល ព្រួយបារម្ភ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាពលោក យង់ គឹមអេង សង្កេតឃើញថា ការត្រួតពិនិត្យ និងការគ្រប់គ្រងកន្លែងចត្តាឡីស័ក មិនបានដិតដល់ ទើបបណ្ដាលឲ្យកើតមានករណីរត់ចេញពីកន្លែងធ្វើចត្តាឡីស័កដដែលៗ បង្កើតជាក្ដីព្រួយបារម្ភ និងប៉ះពាល់ធ្ងន់ធ្ងរដល់ពលរដ្ឋ ជាពិសេស អ្នកក្រីក្រ៖ »។ ទោះជាករណីចម្លងក្នុងសហគមន៍កើតឡើងជាលើកទី៣ ក្តី ក៏ពលរដ្ឋខ្មែរភាគច្រើនលើសលុប នៅតែចេញក្រៅប្រកបកិច្ចការរកទទួលទានជាធម្មតា ព្រោះតែគ្មានជម្រើសអ្វីក្រៅពីនេះ។ ពលរដ្ឋខ្លះ បានត្រឹមតែព្រួយបារម្ភ តែមិនអាចផ្អាកសកម្មភាពចេញពីផ្ទះបានទេ ហើយពួកគាត់មួយចំនួន នៅតែបន្តកកកុញគ្នាតាមដងផ្លូវ គឺធ្វើដូចធម្មតា ដើម្បីប្រកបមុខរបររៀងៗ ខ្លួន។ ពលរដ្ឋម្នាក់រស់នៅរាជធានីភ្នំពេញលោកស្រី ស៊ិន ស៊ីនួន ឲ្យដឹងថា ទោះជាជំងឺកូវីដ-១៩ ប្រភេទបំប្លែងថ្មីនេះ អាចចម្លងលឿន និងកាចយ៉ាងណា ក៏ពលរដ្ឋក្រីក្រស្ទើរទាំងអស់ ត្រូវតែចេញទៅធ្វើការជាធម្មតាដែរ ព្រោះជាប់បំណុលធនាគារ។ លោកស្រីអះអាងថា ស្ថានភាពនៅភ្នំពេញ មិនបានស្ងប់ស្ងាត់ទេ។ តាមផ្លូវនៅតែកកស្ទះ។ តែពលរដ្ឋពាក់ម៉ាស់ និងលាងសំអាតដៃញឹកញាប់ជាងមុន ការផ្ទុះឡើងវិញនៃព្រឹត្តិការណ៍សហគមន៍នេះ កើតឡើងក្នុងពេលដែលរដ្ឋាភិបាលបើកយុទ្ធនាការចាក់វ៉ាក់សាំងចិន របស់ក្រុមហ៊ុនស៊ីណូហ្វាម (Sinopharm)។ វ៉ាក់សាំងនេះ មិនមានការទទួលស្គាល់ពីអង្គការសុខភាពពិភពលោកនោះទេ។ ការចាក់វ៉ាក់សាំងនេះទៀតសោត បើទោះជាក្រសួងអះអាងថា ធ្វើតាមគោលការណ៍ស្ម័គ្រចិត្ត ក៏ចំនួនអ្នកបានចាក់វ៉ាក់សាំងរួច នៅមានតិចតួច ហើយក្នុងចំណោមអ្នកបានចាក់រួចនោះ ភាគច្រើន គឺជាមន្ត្រីជាន់ខ្ពស់ ក្នុងជួររដ្ឋាភិបាលក្រុងភ្នំពេញ។ ក្នុងរយៈពេល ២សប្ដាហ៍ គិតចាប់ពីថ្ងៃទី១០ ដល់ថ្ងៃទី២៣ ខែកុម្ភៈ ក្រសួងសុខាភិបាល បានឱ្យដឹងថា អ្នកបានចាក់វ៉ាក់សាំងរួចហើយមានចំនួនជិត ៨ពាន់ (៧.៧៧០) ដូស ប៉ុណ្ណោះ ឬបានមិនដល់ ២% (១,២៩) នៃចំនួនវ៉ាក់សាំងចិន ៦សែន (៦០០.០០០) ដូសនោះ។ ទំនងជាបែបនេះហើយ ទើបក្រសួងសុខាភិបាល កាលពីថ្ងៃទី២១ ខែកុម្ភៈ ក្រោយប្រកាសផ្ទុះករណីចម្លងក្នុងសហគមន៍រួចភ្លាម បានចេញសេចក្ដីជូនដំណឹង អំពីការពង្រីកទីតាំងចុះចាក់វ៉ាក់សាំង ទៅតាមខេត្តក្រុងចំនួន១០ នៅទូទាំងប្រទេស។ ការចុះចាក់វ៉ាក់សាំងតាមខេត្តនេះ ចាប់ផ្ដើមកាលពីថ្ងៃទី២២ ខែកុម្ភៈ៕ | 2021-02-24T08:58:00+07:00 | rfa.org | https://www.rfa.org/khmer/news/health/health-ministry-found-25-more-positive-cases-of-covid-19-with-three-cases-of-a-new-strain-02232021205832.html |
11dc84c8-1913-4555-813a-0025c3c373e3 | នេះជាអត្តសញ្ញាណ និងកន្លែងស្នាក់នៅ ! អ្នកឆ្លងជំងឺកូវីដទាំង៤០នាក់ នៅព្រឹកនេះ … | នៅព្រឹកថ្ងៃទី២៤ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន ប្រកាសរកឃើញអ្នកឆ្លងជំងឺកូវីដ-១៩ ចំនួន៤០នាក់ថ្មីទៀត ដែលក្នុងនោះមាន៣៨នាក់ជាករណីឆ្លងសហគមន៍ក្នុង «ព្រឹត្តិការណ៍២០កុម្ភៈ» និង២នាក់ជាករណីនាំចូលពីក្រៅប្រទេស ខណៈមានអ្នកជាសះស្បើយម្នាក់។ អ្នកជំងឺដែលឆ្លងក្នុងព្រឹត្តិការណ៍សហគមន៍ទាំង៣៨នាក់ ក្នុងនោះមានជនជាតិចិន៣៥នាក់ ជនជាតិវៀតណាម២នាក់ និងជនជាតិខ្មែរម្នាក់។ ចំណែកអ្នកធ្វើដំណើរមកពីក្រៅប្រទេស រកឃើញឆ្លងកូវីដ-១៩ ទាំង២នាក់ គឺជាជនជាតិចិន នៅខេត្តព្រះសីហនុ។ ចំណែក អ្នកជាសះស្បើយអ្នកជំងឺ គឺជាបុរសជនជាតិខ្មែរ ដែលស្នាក់នៅស្រុកក្រូចឆ្មារ ខេត្តត្បូងឃ្មុំ អ្នកធ្វើដំណើរមកពីប្រទេសគុយវ៉ែត។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ សូមប្រិយមិត្តអានសេចក្តីជូនព័ត៌មានរបស់ក្រសួងសុខាភិបាល ដូចខាងក្រោម៖ | 2021-02-24T08:38:10+07:00 | kbnnews.com | https://kbn.news/archives/208399 |
a255c501-435f-4cd6-8288-4f6e9d8ed2e2 | ឆ្លងកូវីដ ៤០នាក់មែន ! មានខ្មែរតែម្នាក់ទេ ក្រៅពីនោះជាជនជាតិចិន និងវៀតណាម … | រាជធានីភ្នំពេញ ៖ នៅព្រឹកថ្ងៃទី២៤ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន ប្រកាសរកឃើញអ្នកឆ្លងជំងឺកូវីដ-១៩ ចំនួន៤០នាក់ថ្មីទៀត ដែលក្នុងនោះមាន៣៨នាក់ជាករណីឆ្លងសហគមន៍ក្នុង «ព្រឹត្តិការណ៍២០កុម្ភៈ» និង២នាក់ជាករណីនាំចូលពីក្រៅប្រទេស ខណៈមានអ្នកជាសះស្បើយម្នាក់។ អ្នកជំងឺដែលឆ្លងក្នុងព្រឹត្តិការណ៍សហគមន៍ទាំង៣៨នាក់ ក្នុងនោះមានជនជាតិចិន៣៥នាក់ ជនជាតិវៀតណាម២នាក់ និងជនជាតិខ្មែរម្នាក់។ ចំណែកអ្នកធ្វើដំណើរមកពីក្រៅប្រទេស រកឃើញឆ្លងកូវីដ-១៩ ទាំង២នាក់ គឺជាជនជាតិចិន នៅខេត្តព្រះសីហនុ។ ចំណែក អ្នកជាសះស្បើយអ្នកជំងឺ គឺជាបុរសជនជាតិខ្មែរ ដែលស្នាក់នៅស្រុកក្រូចឆ្មារ ខេត្តត្បូងឃ្មុំ អ្នកធ្វើដំណើរមកពីប្រទេសគុយវ៉ែត។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ៕ | 2021-02-24T08:27:35+07:00 | kbnnews.com | https://kbn.news/archives/208378 |
680e60c9-9725-498c-ab62-05104b51dcaa | ផ្ទុះកូវីដ ធ្ងន់ធ្ងរមែនទែនហើយ ! ព្រឹកនេះ រកឃើញអ្នកឆ្លងថ្មីចំនួន៤០នាក់ … | នៅព្រឹកថ្ងៃទី២៤ ខែកុម្ភៈ ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន ប្រកាសរកឃើញអ្នកឆ្លងជំងឺកូវីដ-១៩ ចំនួន៤០នាក់ថ្មីទៀត ដែលក្នុងនោះមាន៣៨នាក់ជាករណីឆ្លងសហគមន៍ក្នុង «ព្រឹត្តិការណ៍២០កុម្ភៈ» និង២នាក់ជាករណីនាំចូលពីក្រៅប្រទេស។ អ្នកជំងឺដែលឆ្លងក្នុងព្រឹត្តិការណ៍សហគមន៍ទាំង៣៨នាក់ ក្នុងនោះមានជនជាតិចិន៣ ៥នាក់ ជនជាតិវៀតណាម២នាក់ និងជនជាតិខ្មែរម្នាក់។ ចំណែកអ្នកធ្វើដំណើរមកពីក្រៅប្រទេស រកឃើញឆ្លងកូវីដ-១៩ ទាំង២នាក់ គឺជាជនជាតិចិន នៅខេត្តព្រះសីហនុ។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន ៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ៕ | 2021-02-24T08:16:38+07:00 | kbnnews.com | https://kbn.news/archives/208375 |
c9afa7be-62ee-4723-9bbe-ea81804390d9 | ប្រុងប្រយ័ត្នឲ្យមែនទែន! ព្រឹកនេះក្រសួងសុខាភិបាលប្រកាសរកឃើញអ្នកឆ្លងកូវីដ១៩ ថ្មីចំនួន៤០នាក់ | ក្រសួងសុខាភិបាល នៅព្រឹកថ្ងៃទី២៤ ខែកុម្ភៈ ឆ្នាំ២០២១នេះ បានចេញសេចក្តីប្រកាសព័ត៌មាន ប្រកាសរកឃើញអ្នកឆ្លងជំងឺកូវីដ១៩ ចំនួន៤០នាក់ថ្មីទៀត ដែលក្នុងនោះមាន៣៨នាក់ជាករណីឆ្លងសហគមន៍ក្នុង និង២នាក់ជាករណីនាំចូលពីក្រៅប្រទេស។ អ្នកជំងឺដែលឆ្លងក្នុងព្រឹត្តិការណ៍សហគមន៍ទាំង៣៨នាក់ ក្នុងនោះមានជនជាតិចិន៣ ៥នាក់ ជនជាតិវៀតណាម២នាក់ និងជនជាតិខ្មែរម្នាក់។ ចំណែកអ្នកធ្វើដំណើរមកពីក្រៅប្រទេស រកឃើញឆ្លងកូវីដ១៩ ទាំង២នាក់ គឺជាជនជាតិចិន នៅខេត្តព្រះសីហនុ។ ជាមួយគ្នានេះ នៅថ្ងៃទី២៤ ខែកុម្ភៈ ឆ្នាំ២០២១នេះ ក្រសួងសុខាភិបាល ក៏បានប្រកាសពីការព្យាបាលជាសះស្បើយអ្នកជំងឺម្នាក់ផងដែរ គឺជាបុរសជនជាតិខ្មែរ ដែលស្នាក់នៅស្រុកក្រូចឆ្មារ ខេត្តត្បូងឃ្មុំ អ្នកធ្វើដំណើរមកពីប្រទេសគុយវ៉ែត។ សូមជម្រាបថា គិតត្រឹមថ្ងៃទី២៤ ខែកុម្ភៈ ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ១៩ ចំនួន ៦៣៣នាក់ ក្នុងនោះអ្នកជាសះស្បើយចំនួន ៤៧៦នាក់ និងអ្នកជំងឺ១៤២នាក់កំពុងសម្រាកព្យាបាលនៅមន្ទីរពេទ្យ ៕ | 2021-02-24T08:05:33+07:00 | kbnnews.com | https://kbn.news/archives/208347 |
b57dafc4-a597-4896-ac76-e469117f4120 | ឆ្លងច្រើនណាស់! ថ្ងៃនេះ នៅកម្ពុជាមានអ្នកឆ្លងកូវីដថ្មី ចំនួន៤០នាក់ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី២៤ ខែកុម្ភៈ ឆ្នាំ២០២១ ថា កម្ពុជាបានរកឃើញករណីឆ្លងថ្មី នៃកូវីដ១៩ លើមនុស្ស ចំនួន៤០នាក់ ហើយថ្ងៃនេះដែរ ក៏មានអ្នកជំងឺម្នាក់ ត្រូវបានព្យាបាលជាសះស្បើយផងដែរ។ បើតាមសេចក្ដីជូនដំណឹងរបស់ក្រសួងសុខាភិបាល បានឲ្យដឹងថា ក្នុងចំណោមអ្នកឆ្លងកូវីដថ្មី ទាំង៤០នាក់នោះ រួមមាន ជនជាតិខ្មែរម្នាក់ ដែលធ្វើដំណើរវិលត្រឡប់ មកពីប្រទេសគុយវែត និងជនជាតិវៀតណាម២នាក់ ហើយក្រៅពីនេះ មានសុទ្ធតែជាជនជាតិចិន។ បើគិតត្រឹមវេលាម៉ោង៧ព្រឹក ថ្ងៃទី២៤ ខែកុម្ភៈ ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ ចំនួន៦៣៣នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៤៧៦នាក់ ហើយអ្នកជំងឺ១៥៧នាក់ផ្សេងទៀតកំពុងសម្រាកព្យាបាល នៅក្នុងមន្ទីរពេទ្យរបស់រដ្ឋ។ សូមអានខ្លឹមសារ នៃសេចក្ដីជូនដំណឹងរបស់ក្រសួងសុខាភិបាល ទាំងស្រុងដូចខាងក្រោម៖ | 2021-02-24T07:41:43+07:00 | kbnnews.com | https://kbn.news/archives/208361 |
78001164-64b4-4335-b66c-207e55fb37ac | ចង្កោមឆ្លងកូវីដក្នុងសហគមន៍រាលដាលដល់ខេត្តខ្លះ រួមទាំងខេត្តព្រះសីហនុ | ចង្កោមនៃការផ្ទុះឆ្លងកូវីដ១៩ ក្នុងសហគមន៍ថ្មីនៅកម្ពុជា បានរាលដាលបន្ថែមទៀតនៅថ្ងៃពុធនេះ ហើយខ្សែបណ្ដាញអ្នកជាប់ពាក់ព័ន្ធមានតាមបណ្ដាខេត្ត ក្នុងនោះមាននៅខេត្តព្រះសីហនុផងដែរ។ ក្រសួងសុខាភិបាលបានប្រកាសនៅថ្ងៃពុធថា ខ្លួនបានរកឃើញការឆ្លងថ្មីនៃជំងឺកូវីដ១៩ ដែលពាក់ព័ន្ធនឹងព្រឹត្តិការណ៍ «២០កុម្ភៈ» ចំនួន ៤០ ករណីផ្សេងទៀត បង្កើនចំនួនសរុបនៃចង្កោមការឆ្លងនេះដល់ ១៣៩ ករណី ដែលនេះនាំឲ្យព្រួយបារម្ភបន្ថែមទៀត។ គិតមកត្រឹមថ្ងៃពុធនេះ យ៉ាងតិចអ្នកឆ្លង ១១៨ នាក់ ជាពលរដ្ឋចិនដីគោក។ ក្នុងចំណោម ៤០ ករណីវិជ្ជមានថ្មីដែលអាជ្ញាធរបានរកឃើញ មាន ៣៦ នាក់នៅភ្នំពេញ ២ នាក់នៅខេត្តកណ្ដាល និង ២ នាក់នៅខេត្តព្រះសីហនុ។ ក្នុងចំណោមនោះដែរ ៣៧ នាក់ ជាពលរដ្ឋចិន។ នេះបើយោងតាមសេចក្តីប្រកាសព័ត៌មានក្រសួងសុខាភិបាល និងអ្នកនាំពាក្យរបស់ក្រសួងនេះ។ នៅខេត្តព្រះសីហនុ ពលរដ្ឋចិន ២ នាក់ ដែលមានលទ្ធផលតេស្ដវិជ្ជមានកូវីដ១៩ ពេលសុំធ្វើវិញ្ញាបនបត្រធ្វើដំណើរទៅប្រទេសចិនវិញ ត្រូវបានក្រសួងសុខាភិបាលរាប់បញ្ចូលក្នុងបញ្ជីអ្នកឆ្លងជាអ្នកដំណើរដាច់ដោយឡែក។ យ៉ាងណាក្ដី ក្រោយមក លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការនិងជាអ្នកនាំពាក្យក្រសួងសុខាភិបាល បានបញ្ជាក់ប្រាប់ក្រុមអ្នកសារព័ត៌មានថា ករណីស្ត្រីទាំង ២ នាក់នោះ «គឺជាការចម្លងតគ្នាក្នុងព្រឹត្តិការណ៍សហគមន៍ ២០ កុម្ភៈ»។ ក្រោយមានករណីវិជ្ជមានរបស់អ្នកទាំង ២ អាជ្ញាធរខេត្តព្រះសីហនុ បានឈានទៅបិទកន្លែងមួយចំនួន ក្នុងនោះមានសណ្ឋាគារហ័ងហ្គ័នជាលី ទីតាំង ៣ កន្លែងរបស់សណ្ឋាគារ ជិនប៉ី អគារស្នាក់នៅមួយកន្លែងរបស់បុគ្គលិក ជិនប៉ី និងបិទសារមន្ទីរ រោងភាពយន្ត និងរោងល្ខោនផ្សេងៗក្នុងខេត្តមួយនេះ។ ក្នុងលិខិត ២ ដាច់ដោយឡែក លោក គួច ចំរើន អភិបាលខេត្តព្រះសីហនុ បញ្ជាមិនឱ្យភ្ញៀវដែលកំពុងស្នាក់នៅសណ្ឋាគារទាំងនោះចាកចេញពីទីតាំងនោះទេ ហើយក៏មិនអនុញ្ញាតឱ្យទទួលភ្ញៀវថ្មីដែរ។ លោក ឃាង ភារម្យ អ្នកនាំពាក្យរដ្ឋបាលខេត្តព្រះសីហនុ បានប្រាប់ VOA កាលពីរសៀលថ្ងៃពុធថាក្រុមការងារសុខាភិបាលកំពុងតាមដានរកអ្នកពាក់ព័ន្ធ និងប្រមូលសំណាកអ្នកប៉ះពាល់ផ្ទាល់ ដែលស្ថិតក្នុងសណ្ឋាគារទាំងនោះ។ លោកមានប្រសាសន៍ថា៖ «វានៅក្នុងស្ថានភាពមួយអាចគ្រប់គ្រងបាន ដោយសារតែព័ត៌មាន [អំពីបណ្ដាញឆ្លង] យើងគ្រប់គ្រងបានទាំងអស់ ហើយយើងចាត់វិធានការភ្លាមៗ អ៊ីចឹងហើយទីតាំងទាំងអស់ដែលមានការពាក់ព័ន្ធ ក៏យើងគ្រប់គ្រងបាននៅតាមទីតាំង ទាំងចំនួនអ្នកពាក់ព័ន្ធផ្ទាល់និងប្រយោល យើងកំពុងប្រមូលឱ្យអស់ ទុកដាក់គាត់ធ្វើចត្តាឡីស័កមួយដុំ អត់ឱ្យមានការរាយប៉ាយទេ»។ ពលរដ្ឋចិនម្នាក់និងពលរដ្ឋវៀតណាមម្នាក់ នៅស្រុកកោះធំ ខេត្តកណ្ដាល ដែលត្រូវបានក្រសួងសុខាភិបាលប្រកាសថាមានវិជ្ជមានកូវីដ១៩ នោះ ក៏ត្រូវបានដៅជាគោលសម្រាប់ស្វែងរកអ្នកពាក់ព័ន្ធបន្តផងដែរ។ លោកវេជ្ជបណ្ឌិត គួយ ប៊ុនធឿន ប្រធានមន្ទីរសុខាភិបាលខេត្តកណ្ដាល ប្រាប់វីអូអេនៅរសៀលថ្ងៃពុធថា ក្រុមគ្រូពេទ្យជំនាញកំពុងតាមដានរកអ្នកពាក់ព័ន្ធប៉ះពាល់ផ្ទាល់និងប្រយោលនឹងបុគ្គលទាំង ២ នាក់នេះ។ លោក គង់ សោភ័ណ្ឌ អភិបាលខេត្តកណ្ដាល និយាយកាលពីល្ងាចថ្ងៃចន្ទថា ចំនួនអ្នកពាក់ព័ន្ធសរុបទូទាំងខេត្តកណ្ដាល មានយ៉ាងតិច ៧០០ នាក់ ក្នុងចង្កោមការឆ្លងក្នុងសហគមន៍លើកទី ៣ នេះ។ នេះបើយោងតាមការផ្សាយរបស់ទីភ្នាក់ងារព័ត៌មានរដ្ឋ AKP។ កាសែតកម្ពុជាថ្មីដែលស្និទ្ធនឹងរដ្ឋាភិបាល ក៏បានរាយការណ៍អំពីការតាមរកអ្នកពាក់ព័ន្ធនៅស្រុកកំចាយមារ ខេត្តព្រៃវែងផងដែរ ទីដែលអ្នកចូលរួមពិធីមង្គលការម្នាក់ក្នុងចំណោមភ្ញៀវជាង ៨០០ នាក់ ក្រោយមកត្រូវបានរកឃើញថា មានតេស្ដវិជ្ជមានកូវីដ១៩។ បើតាមកាសែតកម្ពុជាថ្មី មនុស្សយ៉ាងតិច ៤១ នាក់ នៅស្រុកកំចាយមារ ត្រូវបានក្រុមគ្រូពេទ្យកំណត់ថាជាអ្នកប៉ះពាល់ផ្ទាល់នឹងអ្នកឆ្លងខាងលើ ហើយត្រូវបាននាំយកមកធ្វើចត្តាឡីស័ក ឬដាក់ឲ្យនៅដាច់ដោយឡែក និងប្រមូលសំណាកមកធ្វើតេស្តថាតើមានផ្ទុកវីរុសជំងឺកូវីដ១៩ ឬយ៉ាងណា។ យ៉ាងណាក៏ដោយ គិតត្រឹមព្រឹកថ្ងៃពុធនេះ ក្រសួងសុខាភិបាលមិនទាន់ប្រកាសអំពីករណីវិជ្ជមានណាមួយនៅខេត្តព្រៃវែងនៅឡើយទេ។ ការឆ្លងសហគមន៍ដែលមិនទាន់ដឹងប្រភពច្បាស់លាស់នេះ ត្រូវបានប្រកាសដោយលោកនាយករដ្ឋមន្ត្រី ហ៊ុន សែន កាលពីថ្ងៃសៅរ៍សប្តាហ៍មុន ដែលផ្ទុះក្រោយពីមានករណីជនជាតិចិនទៅធ្វើតេស្ត ដើម្បីបានវិញ្ញាបនបត្របញ្ជាក់សុខភាព ប៉ុន្តែស្រាប់តែពួកគេមួយចំនួនមានជំងឺកូវីដ១៩។ ក្រសួងសុខាភិបាលបានតាមដានករណីនេះ ហើយរកឃើញអ្នកពាក់ព័ន្ធផ្សេងទៀតដែលមានផ្ទុកវីរុសនេះ។ កាលពីថ្ងៃអង្គារ អង្គការសុខភាពពិភពលោកប្រចាំនៅកម្ពុជាបានព្រមានអំពី «ហានិភ័យ» ដែលថាទំហំនៃចង្កោមការឆ្លងរាតត្បាតវីរុសកូវីដ១៩ ក្នុងសហគមន៍លើកទី ៣ លើកទី ២ និងទី ១ ក្នុងរយៈពេល ៤ ខែចុងក្រោយនៅប្រទេសកម្ពុជានេះ អាចរាលដាលទៅដល់ «ទ្រង់ទ្រាយធំជាងនេះ»៕ | 2021-02-24T07:00:00+07:00 | khmer.voanews.com | https://khmer.voanews.com/a/a-new-covid-19-outbreak-clusters-spread-to-provinces-including-sihanoukville/5790802.html |
50550c4c-d118-48fe-a021-830e0d1fb97b | ការប្រើប្រាស់កាំរស្មី UV មកសម្លាប់មេរោគកូវីដ១៩ រងផលប៉ះពាល់ដូចម្តេចខ្លះ? | កាំរស្មីយូវី (UV) កំពុងលេចចេញជាចម្លើយខ្លះៗមកថា អាចសម្លាប់មេរោគឆ្លងកូវីដ១៩ នៅលើដៃ និងទូរសព្ទបាន ប៉ុន្តែរស្មីនេះអាចបង្កហានិភ័យច្រើនដែរ បើយើងប្រើវាដោយខ្លួនឯងនឹងមិនបានត្រឹមត្រូវ។ សមាគមកាំរស្មីយូវីអន្តរជាតិនិយាយថា វាជាបច្ចេកវិទ្យាដែលមានប្រយោជន៍អស់រយៈពេលជាង ៤០ ឆ្នាំមកហើយ ព្រោះគេបានប្រើដើម្បីធ្វើឲ្យទឹកស្អាតនិងខ្យល់បរិសុទ្ធ។ ទោះយ៉ាងណា នៅពេលនិយាយពីមេរោគកូវីដ១៩ គេមិនទាន់ច្បាស់នៅឡើយថា រស្មីយូវីអាចសម្លាប់មេរោគនេះបានឬយ៉ាងណាទេ។ ជាធម្មតា ពន្លឺកាំរស្មីយូវីកើតចេញពីព្រះអាទិត្យ តែក៏មានប្រភពបង្កើតឡើងដោយមនុស្សផងដែរ ដែលក្នុងនោះរួមមាន គ្រែស្ទីម និងអំពូលកាំរស្មីយូវី។ ចំពោះកាំរស្មី UV-A និង UV-B បណ្តាលឲ្យរលាកស្បែក ស្បែកចាស់មុនអាយុ និងអាចវិវត្តជាជំងឺមហារីកស្បែកទៀតផង។ រីឯកាំរស្មី UV-C មានថាមពលខ្លាំងជាងគេ និងមានគ្រោះថ្នាក់បំផុតក្នុងចំណោមកាំរស្មីទាំងបីប្រភេទ ប៉ុន្តែសំណាងល្អវាមិនអាចចូលមកផ្ទៃផែនដីទេ ពីព្រោះស្រទាប់បរិយាកាសបានការពារ។ យ៉ាងណាមិញ កាំរស្មី UV-C ត្រូវបានមនុស្សផលិតឡើង ព្រោះគេជឿជាក់ថា អាចសម្លាប់មេរោគកូរ៉ូណានៅលើវត្ថិប្រើប្រើប្រាស់បាន។ បើយោងតាមបណ្ឌិត្យសភាវិទ្យាសាស្ត្រជាតិអាមេរិក ក៏បានអះអាងបញ្ជាក់ដែរថា រឿងនេះជាការពិត ដោយសាពន្លឺកាំរស្មីយូវីត្រូវបានប្រើដើម្បីកំចាត់ផ្ទៃមេរោគជាយូរមកហើយ និងជាទូទៅគេទទួលបានជោគជ័យ។ ក្នុងនោះ កាំរស្មី UV-C មានប្រសិទ្ធភាពអាចដុតបំផ្លាញវីរុស និងបាក់តេរីនៅក្នុងហ្សែន ព្រមទាំង DNA បានថែមទៀត។ ផ្អែកលើភស្តុតាងវិទ្យាសាស្ត្រអះអាងថា កាំរស្មីយូវីអាចបំផ្លាញវីរុសផ្សេងៗបាន ប៉ុន្តែចំពោះវីរុសកូវីដ១៩ មិនទាន់មានការបញ្ជាក់នៅឡើយទេ។ កាំរស្មីយូវីអាចសម្លាប់មេរោគនៅលើឧបករណ៍ប្រើសប្រាស់បានពិតមែន ប៉ុន្តែចំពោះស្បែកមនុស្ស វាពិតជាបង្កគ្រោះថ្នាក់ខ្លាំងណាស់។ ហេតុនេះ មិនគួរប្រើកាំរស្មីយូវីដើម្បីសម្អាតដៃទេ។ អ្នកជំនាញណែនាំឲ្យលាងដៃជាមួយសាប៊ូនិងទឹក ឬប្រើទឹកលាងដៃដែលមានជាតិអាល់កុលនៅពេលគ្មានទឹក។ បន្ថែមពីលើនោះ អង្គការសុខភាពពិភពលោកបានចេញសេចក្ដីព្រមានទន្ទឹមគ្នាថា ការប្រើកាំរស្មីយូវីដើម្បីសម្លាប់មេរោគកូវីដ១៩ អាចបណ្តាលឱ្យរលាកស្បែកនិងធ្វើឱ្យខូចភ្នែក។ ដោយឡែក វេជ្ជបណ្ឌិត ធីលឡឺហូមជី នាយកវះកាត់ផ្នែករោគសើស្បែកនៅសាកលវិទ្យាល័យវេជ្ជសាស្ត្រ Texas Dell នៅអូស្ទីនមានប្រសាសន៍ថា “ កាំរស្មីយូវីមានរាង ទំហំ និងកម្លាំងខុសៗ ដូច្នេះសមត្ថភាពប្រឆាំងនឹងមេរោគរបស់ពួកវាអាចមានលក្ខណៈប្រែប្រួល” ។ រីឯគុណវិបត្តិនៃការប្រើរស្មីយូវីនៅលើខ្លួនមនុស្សអាចធ្វើឲ្យរលាកស្បែកធ្ងន់ធ្ងរ ព្រមទាំងអាចបំផ្លាញឆ្អឹងខ្នងផងដែរ៕ ចុចអាន៖ ចុចអាន៖ | 2021-02-24T05:17:00+07:00 | kampucheathmey.com | https://www.kampucheathmey.com/global-news/13065 |
2905c44b-ceeb-4b6f-aeba-d76b704804b4 | វៀតណាម បន្តរកឃើញករណីឆ្លងថ្មី នៃជំងឺកូវីដ-១៩ ក្នុងស្រុកចំនួន០៩ករណីទៀតនៅថ្ងៃអង្គារនេះ | ក្រសួងសុខាភិបាលវៀតណាមនៅថ្ងៃអង្គារ ទី២៣ ខែកុម្ភៈ ឆ្នាំ២០២១នេះ បានប្រកាសរកឃើញករណីឆ្លង COVID-19 ក្នុងស្រុកថ្មីៗចំនួន ០៩ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសកើនដល់ ២,៤០១ករណី។ នេះបើតាមការចេញផ្សាយ ដោយសារព័ត៌មានចិនស៉ីនហួរ។ បើតាមក្រសួងសុខាភិបាលវៀតណាម ក្នុងចំណោមករណីឆ្លងថ្មីៗខាងលើទាំងអស់មាន ០៨ករណីត្រូវបានរាយការណ៍ចេញពីខេត្ត Hai Duong ភាគខាងជើងប្រទេស ជាទីដែលវីរុសកូរ៉ូណា (COVID-19) បានឆ្លងរាលដាលខ្លាំងបំផុត សម្រាប់រលកថ្មីនៅប្រទេសវៀតណាម។ ចំណែកឯ ០១ករណីទៀត ត្រូវបានរកឃើញនៅខេត្ត Quang Ninh។ គួរបញ្ជាក់ថា រហូតមកទល់ពេលនេះ ប្រទេសវៀតណាមបានកត់ត្រាករណីឆ្លង COVID-19 សរុបនៅទូទាំងប្រទេស ២,៤០១ករណី ក្នុងនោះមានអ្នកស្លាប់ ៣៥នាក់ និងអ្នកជាសះស្បើយ ១,៧១៧នាក់៕ | 2021-02-24T03:25:00+07:00 | freshnewsasia.com | https://m.freshnewsasia.com/index.php/en/internationalnews/187917-2021-02-23-13-25-34.html |
ab932d7f-b3db-465d-87f3-5f548bd3184d | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បង្ហាញលេខទូរស័ព្ទ ២៤ខ្សែ សម្រាប់សម្ភាស និងប្រមូលព័ត៌មានពីជនសង្ស័យ | អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ នៅថ្ងៃទី២៣ ខែកុម្ភៈ ឆ្នាំ២០២១នេះ បានបង្ហាញលេខទូរស័ព្ទចំនួន ២៤ខ្សែ ដោយក្នុងនោះមានតាមប្រព័ន្ធ SMART ១២ខ្សែ និង ប្រព័ន្ធ METFONE ចំនួន១២ខ្សែ សម្រាប់សម្ភាសន៍ និងប្រមូលព័ត៌មានពីជនសង្ស័យពាក់ព័ន្ធនឹងជំងឺកូវីដ១៩៕ | 2021-02-24T03:06:00+07:00 | freshnewsasia.com | https://m.freshnewsasia.com/index.php/en/localnews/187914-2021-02-23-13-06-20.html |
f0506186-5529-4250-96c5-b63f263155b2 | BREAKING: ក្រសួងសុខាភិបាល ចាក់វ៉ាក់សាំងការពារជំងឺកូវីដ១៩ សរុបបាន៧៧៧០នាក់ហើយ គិតត្រឹមថ្ងៃទី២៣ ខែកុម្ភៈនេះ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៣ ខែកុម្ភៈ ឆ្នាំ២០២១នេះបង្ហាញថា គិតចាប់ពីថ្ងៃទី១០ រហូតដល់ថ្ងៃទី២៣ ខែកុម្ភៈ ឆ្នាំ២០២១នេះ ក្រសួងសុខាភិបាលបានចាក់វ៉ាក់សាំងកូវីដ១៩ ស៊ីណូហ្វាមរបស់ចិន ជូនជនស៊ីវិលបានចំនួន ៧៧៧០នាក់ហើយ ក្នុងនោះស្ត្រីមានចំនួន ២,៥៨៣នាក់។ ក្រសួងសុខាភិបាល បានចាប់ផ្តើមចាក់វ៉ាក់សាំងការពារជំងឺកូវីដ១៩ ស៊ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១៕ | 2021-02-24T03:00:00+07:00 | freshnewsasia.com | https://m.freshnewsasia.com/index.php/en/localnews/187912-2021-02-23-13-00-29.html |
158f7ccd-29f4-43f2-ac2f-35ed113eaa01 | លោកអភិបាលខណ្ឌច្បារអំពៅ ចែកម៉ាសជាអំណោយដ៏ថ្លៃថ្លារបស់ សម្តេចតេជោ ហ៊ុន សែន ជូនប្រជាពលរដ្ឋ ដើម្បីបង្ការនិងទប់ស្កាត់ ជំងឺកូ វីដ-១៩ | លោក ចេង មុនីរ៉ា អភិបាលខណ្ឌច្បារអំពៅ នារសៀលថ្ងៃទី២៣ ខែកុម្ភៈ ឆ្នាំ២០២១ នេះ បានដឹកនាំក្រុមការងារ បន្តចុះចែកម៉ាសដែលជាអំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា តាមរយៈលោក ឃួង ស្រេង អភិបាលរាជធានីភ្នំពេញ ជូនដល់បងប្អូនប្រជាពលរដ្ឋតាមខ្នងផ្ទះក្នុងសង្កាត់ក្បាលកោះ និង សង្កាត់ព្រែកឯង ខណ្ឌច្បារអំពៅ (២សហគមន៍) ដើម្បីបង្ការ និង ទប់ស្កាត់ ការរីករាលដាលជំងឺកូវីដ-១៩ ក្នុងសហគមន៍ ។ លោក ចេង មុនីរ៉ា អភិបាលខណ្ឌច្បារអំពៅ បានអំពាវនាវដល់ ដល់ប្រជាពលរដ្ឋ បង្កើនការ យកចិត្តទុកដាក់ការពារ រក្សាអនាម័យជានិច្ចតាមការណែនាំរបស់ក្រសួងសុខាភិបាល ដើម្បីចូលរួមទប់ស្កាត់ បង្ការ ហានិភ័យពីការឆ្លងជំងឺ កូវីដ-១៩ ទាំងអស់គ្នា ដោយផ្តើមចេញពីខ្លួនយើង និង ត្រូវលាងសំអាត នូវភាពកខ្វក់ ។ ជាមួយគ្នានេះ ប្រជាពលរដ្ឋ ត្រូវពាក់ម៉ាសជាប្រចាំ មានអាកុល ឬ ជែល តាមខ្លួនជានិច្ច ផងដែរ ៕ | 2021-02-24T02:46:00+07:00 | freshnewsasia.com | https://m.freshnewsasia.com/index.php/en/localnews/187911-2021-02-23-12-46-43.html |
8e3b2fb0-4cca-4f4a-a540-ce8c8e42ab05 | អាជ្ញាធរខណ្ឌពោធិ៍សែនជ័យ នាំយកម៉ាសចែកជូនប្រជាពលរដ្ឋជាង ១ពាន់គ្រួសារ ដល់ផ្ទះនៅភូមិត្រពាំងអញ្ចាញ៤ ដែលត្រូវបានរឹតត្បិតការធ្វើដំណើរដោយសារជាប់ពាក់ព័ន្ធនឹងអ្នកកើតជំងឺកូវីដ | លោក ហែម ដារិទ្ធិ អភិបាលខណ្ឌពោធិ៍សែនជ័យ បាននាំយកម៉ាស់របស់សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា ទៅចែកជូនប្រជាពលរដ្ឋជាង ១ពាន់គ្រួសារ ដល់ផ្ទះស្ថិតនៅភូមិត្រពាំងអញ្ចាញ៤ សង្កាត់ត្រពាំងក្រសាំង ខណ្ឌពោធិ៍សែនជ័យ រាជធានីភ្នំពេញ នៅរសៀលថ្ងៃទី២៣ ខែកុម្ភៈ ឆ្នាំ២០២១ ដើម្បីការពារពីការរាតត្បាត នៃជម្ងឺឆ្លងកូវីដ១៩។ អភិបាលខណ្ឌបានប្រាប់ថា ក្រោយពីទួលបានម៉ាសរបស់សម្ដេចតេជោ ហ៊ុន សែន តាមរយៈសាលារាជធានីភ្នំពេញ លោកក៏បានដឹកនាំកម្លាំងមន្រ្តីសាលាខណ្ឌ ចែកជូនដល់បងប្អូនប្រជាពលរដ្ឋនៅក្នុងភូមិត្រពាំងអញ្ចាញ៤ សង្កាត់ត្រពាំងក្រសាំងនេះមុនគេតែម្ដង ដើម្បីពាក់ការពារជម្ងឺកូវីដ១៩ ព្រោះទីនេះមានជាប់ពាក់ព័ន្ធជាមួយអ្នកជំងឺកូវីដម្នាក់ដោយសារតែ កាលពីថ្ងៃទី២០ ខែកុម្ភៈ មានពិធីមង្គលការនៅទីនេះ ហើយក្នុងចំណោមភ្ញៀវ ដែលចូលរួមមានអ្នកផ្ទុកកូវីដ១៩នេះ ដូច្នេះយើងបានយកសំណាកម្ចាស់ដើមការទាំងគ្រួសារ ខាងប្រុស និងខាងស្រីចំនួន ១៥នាក់។ លោកអភិបាលខណ្ឌបានបន្តថា ។ លោក ហែម ដារិទ្ធិ បានបញ្ជាក់បន្ថែមទៀតថា លោកនឹងបន្តចែកម៉ាសជូនដល់ប្រជាពលរដ្ឋទៀតនៅតាមទីប្រជុំជន ផ្សារជម្ពូវ័ន ផ្សារពោធិ៍ចិនតុង ជាពិសេសបងប្អូនកម្មករ-កម្មការិនីរោងចក្រ ព្រោះយើងមានម៉ាសច្រើនដោយ សម្ដេចតេជោ ហ៊ុន សែន បានផ្ដល់ម៉ាស់ឲ្យច្រើនណាស់មិនខ្វះទេ។ ដោយឡែកនៅក្លិបកំសាន្ត ខារ៉ាអូខេ KTV ដែលបំលែងមកជាកន្លែងលក់បាយអាហារដ្ឋានជាដើម យើងសូមឲ្យគាត់ផ្អាក១៤ថ្ងៃសិន ដើម្បីជួយការពារទប់ស្កាត់ការរីករាលដាលជម្ងឺកូវីដ១៩ ទាំងអស់គ្នា រីឯកន្លែងផ្សេងៗ យើងអនុញ្ញាតឲ្យលក់ដូរ ឬពិធីមង្គលការយើងអត់បិទទេ ប៉ុន្តែត្រូវកាត់បន្ថយភ្ញៀវ ឬរៀបតុបែបណានោះត្រូវអនុវត្តតាមការណែនាំហើយបើល្មើសយើងនឹងចុះបិទភ្លាមតែម្ដង៕ | 2021-02-24T02:06:00+07:00 | freshnewsasia.com | https://m.freshnewsasia.com/index.php/en/localnews/187903-2021-02-23-12-06-53.html |
b4d6e336-1d1e-413c-87ae-c6297272cc91 | កម្ពុជា-សហរដ្ឋអាមេរិក បន្តកិច្ចសហប្រតិបត្តិការ ចូលរួមចំណែកដល់កំណើនសេដ្ឋកិច្ចកម្ពុជា បើទោះជំងឺកូវីដ១៩ កំពុងបន្តការគំរាមកំហែង | ភ្នំពេញ៖ កម្ពុជា-សហរដ្ឋអាមេរិក បានសំដែងនូរការពេញចិត្តចំពោះកិច្ចសហប្រតិបត្តិការជាមួយគ្នាបន្តទៀត ដែលបានចូលរួមចំណែកដល់កំណើនសេដ្ឋកិច្ចកម្ពុជា និងការបង្កើតការងារជូនបងប្អូនកម្មករនិយោជិត ហើយបើទោះជាជំងឺកូវីដ ១៩ កំពុងបន្តការគំរាមកំហែងក៏ដោយ ក៏ការរនាំចេញផលិតផលពីកម្ពុជាទៅកាន់ទីផ្សារមិនមានការធ្លាក់ចុះទេ មានតែកើនឡើងបើប្រៀបជាមួយទីផ្សារប្រទេសផ្សេងទៀត។ ការអះអាងបែបនេះធ្វើឡើងក្នុងជំនួបរវាង លោក អ៉ិត សំហេង រដ្ឋមន្រ្តីក្រសួងការងារ និងបណ្តុះបណ្តុះបណ្តាលវិជ្ជាជីវៈ ជាមួយលោក W. Patrick Murphy ឯកអគ្គរដ្ឋទូតសហរដ្ឋអាមេរិក ប្រចាំនៅព្រះរាជាណាចក្រកម្ពុជា នារសៀលថ្ងៃទី២៣ ខែកុម្ភៈ ឆ្នាំ២០២១ នៅទីស្តីការក្រសួងការងារ ដើម្បីពិភាក្សាការងារលើវឌ្ឍនភាពនៃកិច្ចសហប្រតិបត្តិការកន្លងមក ជាពិសេស កិច្ចសហប្រតិបត្តិការ លើការអនុវត្តគោលនយោបាយ ផ្សាភ្ជាប់ពាណិជ្ជកម្មទៅនិង បទដ្ឋានការងារអន្តរជាតិ ដែលកម្ពុជាធ្លាប់បានអនុវត្ត ប្រកបដោយជោគជ័យជាមួយសហរដ្ឋអាមេរិក តាំងពីឆ្នាំ១៩៩៩ រហូតដល់បច្ចុប្បន្ន។ នាឱកាសនោះ លោករដ្ឋមន្រ្តី បានថ្លែងអំណរគុណចំពោះភាគីសហរដ្ឋអាមេរិក ដែលទទួលស្គាល់នូវវឌ្ឍនភាពនៃការអនុវត្តសិទ្ធសេរីភាព អង្គការវិជ្ជាជីវៈ ការធានាបាននូវលក្ខខណ្ឌការងារ ស្របតាមបទដ្ឋានការងារអន្តរជាតិ ដែលជាកត្តាស្នូលសម្រាប់ភាគីសហរដ្ឋអាមេរិកបន្តផ្តល់ភាពអនុគ្រោះពាណិជ្ជកម្មដល់កម្ពុជារហូតមកទល់បច្ចុប្បន្ន។ តាមរយៈ គម្រោងរោងចក្រកាន់តែប្រសើរឡើងនៅកម្ពុជា ដែលអនុវត្តដោយអង្គការអន្តរជាតិខាងការងារ (ILO) ជាគម្រោងវាយតំលៃប្រកបដោយតម្លាភាពនូវលក្ខខណ្ឌការងារ នៅក្នុងវិស័យកាត់ដេរ សំលៀកបំពាក់ និងផលិតស្បែកជើង ហើយដែលបច្ចុប្បន្នក្រសួងការងារ និងបណ្តុះបណ្តាលវិជ្ជាជីវៈ និងក្រសួងពាណិជ្ជកម្ម កំពុងជំរុញការពង្រីកវិសាលភាពអនុវត្តដល់រោងចក្រផលិតផលិតផលធ្វើដំណើរ និងកាបូប (TGB)។ ក្រៅពីនេះ ភាគីទាំងពីរក៏បានពិភាក្សា ក្នុងការបន្តពង្រឹងកិច្ចសហប្រតិបត្តិការលើការបន្តលុបបំបាត់ទម្រង់ធ្ងន់ធ្ងរនៃពលកម្មកុមារ ការពង្រឹងសមត្ថភាព អធិការការងារតាមរយៈការទសន្សកិច្ចសិក្សា នៅសហរដ្ឋអាមេរិកតាមរយៈ កម្មវិធី International Visitors Leadership Program on Demand និងការបន្តអនុស្សរណៈ នៃការយោគយល់គ្នារវាងក្រសួងការងារ និងបណ្តុះបណ្តាលវិជ្ជាជីវៈ និងមជ្ឈមណ្ឌលអាមេរិកកាំងសម្រាប់សាមគ្គីភាពការងារអន្តរជាតិ (ACILS)។ កិច្ចសហប្រតិ្តរវាងក្រសួង និងមជ្ឈមណ្ឌលអាមេរិកកាំងសម្រាប់សាមគ្គីភាពការងារអន្តរជាតិ ក្នុងរយពេលកន្លងមកក៍ទទួលបានសមិទ្ធផលជាច្រើន ក្នុងការចូលរួមជួយអោយ ភាគីពាក់ព័ន្ធ ជាពិសេសអង្គការវិជ្ជាជីវៈ កាន់តែមានភាពចាស់ទុំក្នុងការចូលរួមអនុវត្តច្បាប់ស្តីពីការងារ ច្បាប់ស្តីពីសហជីព ច្បាប់ស្តីពីប្រាក់ឈ្នួលអប្បបរមា ច្បាប់ស្តីពីរបបបេឡាជាតិសន្តិសុខសង្គម និងលិខិតបទដ្ឋាន គតិយុត្តិពាក់ព័ន្ធនឹងវិស័យការងារ ដែលទាំងនេះជាផ្នែកមួយដ៏សំខាន់ក្នុងការកាត់បន្ថយនូវវិវាទការងារ ហើយឈានទៅបង្កើតអោយមានសុខដុមនីយកម្មនៃទំនាក់ទំនងវិជ្ជាជីវៈ។ ទន្ទឹមនេះដែរ លោកឯកអគ្គរដ្ឋទូត ក៏បានវាយតម្លៃខ្ពស់ចំពោះកិច្ចខិតខំប្រឹងប្រែងរបស់ ក្រសួងការងារ និងបណ្តុះបណ្តាលវិជ្ជាជីវៈ ដែលអនុវត្តបានយ៉ាងល្អក្នុងការចូលរួមធានានូវនិរន្តភាពនៃដំណើរការអាជីវកម្ម ផលិតកម្ម និងពាណិជ្ជកម្ម តាមរយៈការដាក់ចេញនូវវិធានការ សេចក្តីណែនាំ និងតាមដានត្រួតពិនិត្យមើលការអនុវត្តរបស់រោងចក្រ សហគ្រាស គ្រឹះស្ថាន ព្រមទាំងការចូលរួមដោះស្រាយ រាល់បញ្ហានានា ប្រកបដោយប្រសិទ្ធភាពខ្ពស់ ជាពិសេសការទូទាត់អត្ថប្រយោជន៍ និងប្រាក់ឧបត្ថម្ភជូនបងប្អូនកម្មករនិយោជិតពេលរោងចក្រព្យួរការងារ និងដោះស្រាយទូទាត់ប្រាក់អតីភាពការងារ និងអត្ថប្រយោជន៍ ពេលរោងចក្របិទទ្វារ លែងដំណើរការ ឬរោងចក្រក្ស័យធន ឬម្ចាស់រត់ចោល។ ភាគីទាំងពីរ បានឯកភាពគ្នា ក្នុងការបន្តពិនិត្យមើលលើ ចំណុចខ្លះៗនៃបទដ្ឋានគតិយុត្តិ ដែលត្រូវធ្វើបច្ចុប្បន្នភាព ដើម្បីការអនុវត្តកាន់តែទទួលបាន ប្រសិទ្ធភាពខ្ពស់ពីគ្រប់ភាគីពាក់ព័ន្ធ។ ជាចុងក្រោយ លោករដ្ឋមន្រ្តី បានថ្លែងអំណរគុណជាថ្មីម្តងទៀត ចំពោះភាគីសហរដ្ឋអាមេរិក ដែលបានបន្តនូវការគាំទ្រ និងបន្តកិច្ចសហប្រតិបត្តការល្អ ក្នុងចូលរួមចំណែកជាមួយរាជរដ្ឋាភិបាលកម្ពុជា ក្នុងការខិតខំបន្តអនុវត្តបានយ៉ាងល្អនូវការប្រយុទ្ធប្រឆាំងអំពើជួញដូរមនុស្ស ការផ្តល់កិច្ចគាំពារដល់ពលករទេសន្តរប្រវេសន៍ ការលុបបំបាត់នូវទម្រង់ធ្ងន់ធ្ងរនៃពលកម្មកុមារ ការបន្តលើកកម្ពស់សិទ្ធិសេរីភាព អង្គការវិជ្ជាជីវៈ សិទ្ធិការងារ សំវាទសង្គម និងការផ្តល់នូវកិច្ចគាំពារសង្គម៕ | 2021-02-24T01:36:00+07:00 | dap-news.com | https://dap-news.com/national/2021/02/23/122008/ |
69cbb2dd-cad4-4a01-b564-a848c1b145c0 | កម្ពុជា-សហរដ្ឋអាមេរិក បន្តបង្កើតការងារជូនកម្មករនិយោជិត បើទោះជាជំងឺកូវីដ១៩ កំពុងបន្តការគំរាមកំហែង | កម្ពុជា-សហរដ្ឋអាមេរិក បានប្ដេជ្ញាបន្តកិច្ចសហប្រតិបត្តិការជាមួយគ្នា ដើម្បីចូលរួមចំណែកដល់កំណើនសេដ្ឋកិច្ចកម្ពុជា និងបង្កើតការងារជូនកម្មករនិយោជិត បើទោះជាជំងឺកូវីដ១៩កំពុងបន្តការគំរាមកំហែង ខណៈការរនាំចេញផលិតផលពីកម្ពុជាទៅកាន់ទីផ្សារអាមេរិកមិនមានការធ្លាក់ចុះទេ មានតែកើនឡើងបើប្រៀបជាមួយទីផ្សារប្រទេសផ្សេងទៀត។ ការអះអាងបែបនេះធ្វើឡើងរវាងលោក អ៉ិត សំហេង រដ្ឋមន្រ្តីក្រសួងការងារ និងបណ្តុះបណ្តុះបណ្តាលវិជ្ជាជីវៈ ជាមួយលោក W. Patrick Murphy ឯកអគ្គរដ្ឋទូតសហរដ្ឋអាមេរិកប្រចាំនៅកម្ពុជា នារសៀលថ្ងៃទី២៣ ខែកុម្ភៈ ឆ្នាំ២០២១ នៅទីស្តីការក្រសួងការងារ ដើម្បីពិភាក្សាការងារលើវឌ្ឍនភាពនៃកិច្ចសហប្រតិបត្តិការកន្លងមក ជាពិសេសកិច្ចសហប្រតិបត្តិការលើការអនុវត្តគោលនយោបាយផ្សារភ្ជាប់ពាណិជ្ជកម្មទៅនឹងបទដ្ឋានការងារអន្តរជាតិ ដែលកម្ពុជាធ្លាប់បានអនុវត្តប្រកបដោយជោគជ័យជាមួយសហរដ្ឋអាមេរិកតាំងពីឆ្នាំ១៩៩៩ រហូតដល់បច្ចុប្បន្ន។ នាឱកាសនោះ លោករដ្ឋមន្រ្តីបានលើកឡើងថា សហរដ្ឋអាមេរិកបានទទួលស្គាល់នូវវឌ្ឍនភាពនៃការអនុវត្តសិទ្ធិសេរីភាព អង្គការវិជ្ជាជីវៈ ការធានាបាននូវលក្ខខណ្ឌការងារ ស្របតាមបទដ្ឋានការងារអន្តរជាតិ ដែលជាកត្តាស្នូលសម្រាប់ភាគីសហរដ្ឋអាមេរិកបន្តផ្តល់ភាពអនុគ្រោះពាណិជ្ជកម្មដល់កម្ពុជារហូតមកទល់បច្ចុប្បន្ន។ តាមរយៈ គម្រោងរោងចក្រកាន់តែប្រសើរឡើងនៅកម្ពុជា ដែលអនុវត្តដោយអង្គការអន្តរជាតិខាងការងារ (ILO) ជាគម្រោងវាយតំលៃប្រកបដោយតម្លាភាពនូវលក្ខខណ្ឌការងារ នៅក្នុងវិស័យកាត់ដេរ សម្លៀកបំពាក់ និងផលិតស្បែកជើង ហើយដែលបច្ចុប្បន្នក្រសួងការងារ និងបណ្តុះបណ្តាលវិជ្ជាជីវៈ និងក្រសួងពាណិជ្ជកម្ម កំពុងជំរុញការពង្រីកវិសាលភាពអនុវត្តដល់រោងចក្រផលិតផលិតផលធ្វើដំណើរ និងកាបូប (TGB)។ ក្រៅពីនេះ ភាគីទាំងពីរក៏បានពិភាក្សាក្នុងការបន្តពង្រឹងកិច្ចសហប្រតិបត្តិការលើការបន្តលុបបំបាត់ទម្រង់ធ្ងន់ធ្ងរនៃពលកម្មកុមារ ការពង្រឹងសមត្ថភាពអធិការការងារ តាមរយៈការទសន្សកិច្ចសិក្សានៅសហរដ្ឋអាមេរិកតាមរយៈ កម្មវិធី International Visitors Leadership Program on Demand និងការបន្តអនុស្សរណៈនៃការយោគយល់គ្នារវាងក្រសួងការងារ និងបណ្តុះបណ្តាលវិជ្ជាជីវៈ និងមជ្ឈមណ្ឌលអាមេរិកកាំងសម្រាប់សាមគ្គីភាពការងារអន្តរជាតិ (ACILS)។ កិច្ចសហប្រតិ្តរវាងក្រសួង និងមជ្ឈមណ្ឌលអាមេរិកសម្រាប់សាមគ្គីភាពការងារអន្តរជាតិ ក្នុងរយៈពេលកន្លងមកក៏ទទួលបានសមិទ្ធផលជាច្រើនក្នុងការចូលរួមជួយឱ្យភាគីពាក់ព័ន្ធ ជាពិសេសអង្គការវិជ្ជាជីវៈកាន់តែមានភាពចាស់ទុំក្នុងការចូលរួមអនុវត្តច្បាប់ស្តីពីការងារ ច្បាប់ស្តីពីសហជីព ច្បាប់ស្តីពីប្រាក់ឈ្នួលអប្បបរមា ច្បាប់ស្តីពីរបបបេឡាជាតិសន្តិសុខសង្គម និងលិខិតបទដ្ឋាន គតិយុត្តិពាក់ព័ន្ធនឹងវិស័យការងារ ដែលទាំងនេះជាផ្នែកមួយដ៏សំខាន់ក្នុងការកាត់បន្ថយនូវវិវាទការងារ ហើយឈានទៅបង្កើតអោយមានសុខដុមនីយកម្មនៃទំនាក់ទំនងវិជ្ជាជីវៈ។ ទន្ទឹមនេះដែរ លោកឯកអគ្គរដ្ឋទូតបានវាយតម្លៃខ្ពស់ចំពោះកិច្ចខិតខំប្រឹងប្រែងរបស់ក្រសួងការងារ និងបណ្តុះបណ្តាលវិជ្ជាជីវៈ ដែលអនុវត្តបានយ៉ាងល្អក្នុងការចូលរួមធានានូវនិរន្តភាពនៃដំណើរការអាជីវកម្ម ផលិតកម្ម និងពាណិជ្ជកម្ម តាមរយៈការដាក់ចេញនូវវិធានការ សេចក្តីណែនាំ និងតាមដានត្រួតពិនិត្យមើលការអនុវត្តរបស់រោងចក្រ សហគ្រាស គ្រឹះស្ថាន ព្រមទាំងការចូលរួមដោះស្រាយរាល់បញ្ហានានាប្រកបដោយប្រសិទ្ធភាពខ្ពស់ ជាពិសេសការទូទាត់អត្ថប្រយោជន៍ និងប្រាក់ឧបត្ថម្ភជូនកម្មករនិយោជិតពេលរោងចក្រព្យួរការងារ និងដោះស្រាយទូទាត់ប្រាក់អតីភាពការងារ និងអត្ថប្រយោជន៍ពេលរោងចក្របិទទ្វារលែងដំណើរការ ឬរោងចក្រក្ស័យធន ឬម្ចាស់រត់ចោល។ ភាគីទាំងពីរបានឯកភាពគ្នាក្នុងការបន្តពិនិត្យមើលលើចំណុចខ្លះៗនៃបទដ្ឋានគតិយុត្តិ ដែលត្រូវធ្វើបច្ចុប្បន្នភាព ដើម្បីការអនុវត្តកាន់តែទទួលបានប្រសិទ្ធភាពខ្ពស់ពីគ្រប់ភាគីពាក់ព័ន្ធ។ លោករដ្ឋមន្រ្តីបានថ្លែងអំណរគុណជាថ្មីម្តងទៀតចំពោះភាគីសហរដ្ឋអាមេរិក ដែលបានបន្តនូវការគាំទ្រ និងបន្តកិច្ចសហប្រតិបត្តការល្អក្នុងចូលរួមចំណែកជាមួយរាជរដ្ឋាភិបាលកម្ពុជា ក្នុងការខិតខំបន្តអនុវត្តបានយ៉ាងល្អនូវការប្រយុទ្ធប្រឆាំងអំពើជួញដូរមនុស្ស ការផ្តល់កិច្ចគាំពារដល់ពលករទេសន្តរប្រវេសន៍ ការលុបបំបាត់នូវទម្រង់ធ្ងន់ធ្ងរនៃពលកម្មកុមារ ការបន្តលើកកម្ពស់សិទ្ធិសេរីភាពអង្គការវិជ្ជាជីវៈ សិទ្ធិការងារ សំវាទសង្គម និងការផ្តល់នូវកិច្ចគាំពារសង្គម៕ | 2021-02-24T00:37:00+07:00 | freshnewsasia.com | https://m.freshnewsasia.com/index.php/en/localnews/187885-2021-02-23-10-37-26.html |
a7f0300a-7d45-40a7-be7f-35c902211b0f | បទអត្ថាធិប្បាយ៖ «កាដូពោរពេញទៅដោយភាពកក់ក្តៅរបស់ប្រទេសចិន នឹងក្លាយជាពន្លឺដែលបណ្តេញភាពអាប់អួរនៃជំងឺកូវីដ-១៩» | កន្លងទៅ ប្រទេសចិនបានផ្តល់វ៉ាក់សាំងការពារជំងឺកូវីដ-១៩ ដល់ប្រទេសជាច្រើនជាបន្តបន្ទាប់ ហើយស្របពេលបច្ចុប្បន្ននេះ ស្រមោលដ៏ខ្មៅងងឹតនៃការរីករាលដាលជំងឺកូវីដ-១៩ នៅបន្តគ្របដណ្តប់លើពិភពលោកទាំងមូល វ៉ាក់សាំងរបស់ចិនបានក្លាយជាក្តីសង្ឃឹម របស់បណ្តាប្រទេសកំពុងអភិវឌ្ឍន៍ជាច្រើន ដើម្បីគាំពារអាយុជីវិតរបស់ប្រជាពលរដ្ឋពួកគេ។ ដូច្នេះហើយ វ៉ាក់សាំងរបស់ចិន ត្រូវគេចាត់ទុកជា ។ នៅចំពោះមុខពេលវេលាដ៏លំបាកនេះ ការផ្តល់ជំនួយវ៉ាក់សាំងជាបន្ទាន់របស់ចិន ទទួលបានការកោតសរសើរពីសំណាក់ភាគីនានា។ លោក អេមើសុន អឹមណាហ្គាវ៉ា (Emmerson Mnangagwa) ប្រធានាធិបតីហ្ស៉ីមបាវេបានថ្លែងថា ការដែលប្រទេសចិនផ្តល់ជំនួយវ៉ាក់សាំងដល់ប្រទេសកំពុងអភិវឌ្ឍន៍ ដូចជាប្រទេសហ្ស៊ីមបាវេជាដើមនេះ បានបង្ហាញឱ្យឃើញនូវតួនាទីរបស់ប្រទេសចិន ដែលគួរឱ្យកោតសរសើរក្នុងការប្រយុទ្ធប្រឆាំងនឹងជំងឺកូវីដ-១៩ ជាសកល។ ដោយឡែក កាលពីថ្ងៃទី០៧ ខែកុម្ភៈ ជំនួយវ៉ាក់សាំងការពារកូវីដ-១៩ របស់ចិន បានដឹកជញ្ជូនទៅដល់រាជធានីភ្នំពេញ នៃប្រទេសកម្ពុជា ជាលើកដំបូង។ ជុំវិញការទទួលបានអំណោយវ៉ាក់សាំងនេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានមានប្រសាសន៍ថា វ៉ាក់សាំងការពារកូវីដ-១៩ ដែលផលិតដោយប្រទេសចិន ត្រូវទទួលស្គាល់ជាទូទៅថា មានសុវត្ថិភាពនិងប្រសិទ្ធភាព ហើយអំណោយនេះបានបង្ហាញឱ្យឃើញនូវ ទឹកចិត្តសប្បុរសធម៌របស់ចិននិងចំណងមិត្តភាពរវាងប្រជាជននៃប្រទេសទាំងពីរកម្ពុជា-ចិន និងមុខជាជំរុញការអភិវឌ្ឍទំនាក់ទំនងភាពជាដៃគូសហប្រតិបតិ្តការ ជាយុទ្ធសាស្ត្រដោយគ្រប់ជ្រុងជ្រោយនៃប្រទេសទាំងពីរ ក៏ដូចជាជំរុញកិច្ចកសាងសហគមន៍រួមវាសនាតែមួយ នៃប្រទេសទាំងពីរផងដែរ ។ គិតរហូតដល់បច្ចុប្បន្ននេះ ប្រទេសចិនបានផ្តល់ជំនួយវ៉ាក់សាំងដល់ប្រទេសកំពុងអភិវឌ្ឍន៍ចំនួន៥៣ហើយ ដែលត្រូវការវ៉ាក់សាំងកូវីដ-១៩ ជាចាំបាច់ ហើយបាននិងកំពុងរៀបចំនាំចេញវ៉ាក់សាំងទៅកាន់ប្រទេសចំនួន២២ទៀត។ ចំណុចគួរឲ្យកត់សម្គាល់ គឺថាការដែលប្រទេសកំពុងអភិវឌ្ឍន៍ជាច្រើន កំពុងទន្ទឹងរង់ចាំជាបន្ទាន់នូវវ៉ាក់សាំងចិន បានលាតត្រដាងនូវបញ្ហាជាក់ស្តែងនិងតានតឹងមួយ ពោលគឺប្រទេសទាំងនេះខ្វះធនធាន និងមធ្យោបាយដើម្បីទទួលបានវ៉ាក់សាំង ពីបណ្តាប្រទេសលោកខាងលិច ។ កន្លងទៅ លោក Antonio Guterres អគ្គលេខាធិការអង្គការសហប្រជាជាតិបានវែកញែកថា បច្ចុប្បន្ននេះ ដំណើរការចាក់វ៉ាក់សាំងកូវីដ-១៩ ជាសកលបានលេចចេញបាតុភូតអតុល្យាភាព និងអវិសមភាពនៅតាមតំបន់ខុសៗគ្នា ដោយគិតមកដល់ឥឡូវ មានប្រទេសចំនួនជាង១៣០ នៅមិនទាន់ចាប់ផ្តើមកម្មវិធីចាក់វ៉ាក់សាំងបង្ការជំងឺកូវីដ-១៩នៅឡើយទេ ។ ក្នុងសនិ្នសីទថ្នាក់រដ្ឋមន្ត្រីស្តីពីបញ្ហាវ៉ាក់សាំងជំងឺកូវីដ១៩ នៃក្រុមប្រឹក្សាសនិ្តសុខអង្គការសហប្រជាជាតិ ដែលបើកធ្វើឡើងជាសាធារណៈនាពេលកន្លងទៅថ្មីៗនេះ ចិនបានគូសបញ្ជាក់ម្តងទៀតថា បណ្តាភាគីនានាគួរតែចាប់ដៃគ្នា ដើម្បីទប់ស្កាត់និន្នាការ «វ៉ាក់សាំងជាតិនិយម» ដើម្បីជំរុញការចែកចាយវ៉ាក់សាំងដោយស្មើភាព និងសមហេតុសមផល ។ គួរបញ្ជាក់ថា ប្រទេសចិននឹងខិតខំប្រឹងប្រែងអស់ពីសមត្ថភាព ដើម្បីឱ្យវ៉ាក់សាំងកូវីដ-១៩ ក្លាយជាផលិតផលសាធារណៈ ដែលអនុញ្ញាតឲ្យប្រជាជននៃបណ្តាប្រទេសនានាជុំវិញពិភពលោក មានឱកាសអាចប្រើប្រាស់ និងអាចរ៉ាប់រងថ្លៃវ៉ាក់សាំងបាន និងក្នុងន័យធ្វើជាកាដូមួយពោរពេញទៅដោយភាពកក់ក្តៅរបស់ចិន ដើម្បីក្លាយជាពន្លឺដែលបណ្តេញភាពអាប់អួរនៃជំងឺឆ្លងរាតត្បាតជាសកលនេះ៕ | 2021-02-24T00:14:00+07:00 | freshnewsasia.com | https://m.freshnewsasia.com/index.php/en/internationalnews/187879-2021-02-23-10-14-40.html |
254aeb0d-4774-4e72-b10b-61696c64e530 | តំបន់សេដ្ឋកិច្ចពិសេសក្រុងព្រះសីហនុ រឹតបន្តឹងការពារជំងឺកូវីដ១៩ និងប្ដេជ្ញាខំប្រឹងរួមចំណែកកាន់តែខ្លាំង ក្នុងការអភិវឌ្ឍសេដ្ឋកិច្ចក្នុងតំបន់ | យោងតាមស្ថិតិចុងក្រោយបានបង្ហាញថា នៅខែមករា ឆ្នាំ២០២១ ចំនួនទឹកប្រាក់សរុបនៃការនាំចេញ និងនាំចូលរបស់សហគ្រាសក្នុងតំបន់សេដ្ឋកិច្ចពិសេសក្រុងព្រះសីហនុ មានកំណើន ១៦.៤១% បើប្រៀបធៀបនឹងខែមករា ឆ្នាំ២០២០ ដោយបានកើនឡើងពី ១២៨-១៤៩ លានដុល្លារអាមេរិក និងមានកំណើន ៩.៥៦% បើប្រៀបធៀបនឹងខែធ្នូ ឆ្នាំ២០២០ ដោយបានកើនឡើងពី ១៣៦-១៤៩ លានដុល្លារអាមេរិក នេះគឺជាសមិទ្ធផលជាផ្លែផ្ការបស់សហគ្រាសក្នុងតំបន់សេដ្ឋកិច្ចពិសសសក្រុងព្រះសីហនុ។ ចាប់តាំងពីដើមឆ្នាំ២០២១មក តំបន់សេដ្ឋកិច្ចពិសេសក្រុងព្រះសីហនុបានបន្តអនុវត្តយ៉ាងតឹងរឹងនូវវិធានការបង្ការ និងទប់ស្កាត់ការរាតត្បាតនៃជំងឺកូវីដ១៩ របស់រាជរដ្ឋាភិបាលកម្ពុជា។ រាល់អ្នកធ្វើដំណើរត្រឡប់មកពីក្រៅប្រទេសទាំងអស់ត្រូវធ្វើចត្តាឡីស័ក និងធ្វើតេស្តរកមេរោគកូវីដ១៩ ទៅតាមការកំណត់ រង់ចាំការធ្វើចត្តាឡីស័កពេញចំនួន ១៤ ថ្ងៃ និងទទួលបានលទ្ធផលធ្វើតេស្តបញ្ជាក់ថាអវិជ្ជមានកូវីដ១៩ ទើបអាចចូលធ្វើការបាន។ តំបន់សេដ្ឋកិច្ចពិសេសក្រុងព្រះសីហនុ ក៏បានពង្រឹងការត្រួតពិនិត្យរាល់បុគ្គលដែលចេញចូលក្នុងតំបន់សេដ្ឋកិច្ចពិសេស រហូតមកដល់ពេលនេះ នៅក្នុងតំបន់សេដ្ឋកិច្ចពិសេសក្រុងព្រះសីហនុ ពុំទាន់មានករណីឆ្លងជំងឺកូវីដ១៩ នោះទេ ហើយចំនួនទឹកប្រាក់នៃការនាំចេញ និងនាំចូលក៏មានកំណើនដ៏គួរឱ្យកត់សម្គាល់ផងដែរ។ លោក ឆាវ ជានជាំង (CAO JIANJIANG) អគ្គនាយកក្រុមហ៊ុនតំបន់សេដ្ឋកិច្ចពិសេសក្រុងព្រះសីហនុ បានថ្លែងថា នៅឆ្នាំ២០២០ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅពេលត្រូវបានរងការវាយប្រហារដ៏ធ្ងន់ធ្ងរនៃការរីករាលដាលជំងឺកូវីដ១៩ តំបន់សេដ្ឋកិច្ចពិសេសក្រុងព្រះសីហនុបានខិតខំទប់ស្កាត់ជំងឺកូវីដ១៩ បណ្តើរ ដំណើរការផលិតកម្មបណ្តើរ ដែលបានធានានូវដំណើរការជាប្រក្រតីនៃតំបន់សេដ្ឋកិច្ចពិសេសទាំងមូល និងរក្សាស្ថេរភាពការងារសម្រាប់កម្មករបុគ្គលិកជិត ៣០,០០០ នាក់ក្នុងតំបន់សេដ្ឋកិច្ចពិសេស។ មិនតែប៉ុណ្ណោះ ទឹកប្រាក់នៃការនាំចេញ និងនាំចូលរបស់សហគ្រាសក្នុងតំបន់សេដ្ឋកិច្ចពិសេសក្រុងព្រះសីហនុមានការកើនឡើងជាបណ្តើរៗ។ លោក ឆាវ ជានជាំង បានឱ្យដឹងថា នៅឆ្នាំ២០២១នេះ តំបន់សេដ្ឋកិច្ចពិសេសក្រុងព្រះសីហនុនឹងបន្តបង្កើនទំនុកចិត្តចាប់យកឱកាសនីមួយៗ ខិតខំប្រឹងប្រែងដើម្បីសម្រេចបាននូវការអភិវឌ្ឍប្រកបដោយស្តង់ដារខ្ពស់ កម្រិតខ្ពស់ និងគុណភាពខ្ពស់ ដូចជា បន្តពង្រឹងការប្រយុទ្ធប្រឆាំងនឹងជំងឺកូវីដ១៩ រួបរួមគ្នាជាមួយក្រុមហ៊ុនសហគ្រាសនៅក្នុងតំបន់សេដ្ឋកិច្ចពិសេសក្រុងព្រះសីហនុ ដើម្បីអនុវត្តវិធានការបង្ការ និងទប់ស្កាត់ការរីករាលដាលជំងឺកូវីដ១៩ តាមការចាត់ចែងនៃក្រុមការងារបង្ការ និងទប់ស្កាត់ការរីករាលដាលជំងឺកូវីដ១៩ របស់ក្រុមហ៊ុនតំបន់សេដ្ឋកិច្ចពិសេសក្រុងព្រះសីហនុ ចាត់ទុកការការពារសុខភាពសុវត្ថិភាព និងអាយុជីវិតរបស់បុគ្គលិកកម្មកររាប់ម៉ឺននាក់ក្នុងតំបន់សេដ្ឋកិច្ចពិសេសក្រុងព្រះសីហនុ ជាមូលដ្ឋានគ្រឹះនៃការការអភិវឌ្ឍប្រកបដោយស្ថិរភាពរបស់តំបន់សេដ្ឋកិច្ចពិសេសក្រុងព្រះសីហនុ។ ម្យ៉ាងវិញទៀត បន្តបំពេញហេដ្ឋារចនាសម្ព័ន្ធទាក់ទងនឹងផលិតកម្ម ជីវភាពរស់នៅ និងមុខងារសេវាកម្មផ្សេងៗទៀតឱ្យបានពេញលេញ ព្យាយាមបង្កើតបរិយាកាសអាជីវកម្ម ដើម្បីស្រូបទាញ និងរក្សានូវរាល់សហគ្រាសដែលបានចូលមកវិនិយោគក្នុងតំបន់សេដ្ឋកិច្ចពិសេសក្រុងព្រះសីហនុ។ លើសពីនេះទៅទៀត ជួយសហគ្រាសដែលទើបចាប់ផ្តើមដំណើរការផលិតកម្មនៅឆ្នាំ២០២០ ដើម្បីពង្រីកទ្រងទ្រាយនៃផលិតកម្មជាបន្តបន្ទាប់។ តំបន់សេដ្ឋកិច្ចពិសេសក្រុងព្រះសីហនុ តែងតែដើរតួនាទីជាក្បាលម៉ាស៊ីនក្នុងការជំរុញការអភិវឌ្ឍសេដ្ឋកិច្ចក្នុងតំបន់។ នៅក្នុងឆ្នាំ២០២១នេះ តំបន់សេដ្ឋកិច្ចពិសេសក្រុងព្រះសីហនុ នឹងខិតខំប្រឹងប្រែងឱ្យអស់ពីលទ្ធភាព ដើម្បីទទួលបានសមិទ្ធផលកាន់តែច្រើននាថ្ងៃខាងមុខ និងចូលរួមចំណែកកាន់តែខ្លាំងឡើងក្នុងការអភិវឌ្ឍសេដ្ឋកិច្ចក្នុងតំបន់៕ | 2021-02-23T23:01:00+07:00 | freshnewsasia.com | https://m.freshnewsasia.com/index.php/en/localnews/187861-2021-02-23-09-01-57.html |
a2760b00-5172-4e75-9ec7-397cf6014b3e | ស្នងការខេត្តព្រះសីហនុ ប្រគល់រថយន្ត Ford Pick up អំណោយរបស់សម្តេចក្រឡាហោម ស ខេង និងសម្ភារប្រឆាំងជំងឺកូវីដជូនកងកម្លាំង | នៅព្រឹកថ្ងៃទី២៣ ខែកុម្ភៈ ឆ្នាំ២០២១នេះ លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្តព្រះសីហនុ បានដឹកនាំគណៈស្នងការ ចុះទៅប្រគល់រថយន្ត Ford Pick up ចំនួនពីរគ្រឿង ដែលជាអំណោយរបស់សម្តេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ ជូនអធិការដ្ឋាននគេបាលស្រុកកំពង់សិលា និងអធិការដ្ឋាននគរបាលក្រុងកោះរ៉ុង។ ក្នុងឱកាសនោះ លោកឧត្តមសេនីយ៍ទោ ជួន ណារិន្ទ ក៏បាននាំយកថវិកាឧបត្ថម្ភរបស់លោក គួច ចំរើន អភិបាលរដ្ឋបាលខេត្តព្រះសីហនុ និងលោកស្រី អ៊ូ ធីតាពៅ ចំនួន១០លានរៀល យកទៅចែកជូនកងកម្លាំងគ្រប់បណ្តាប៉ុស្តិ៍នគរបាលរដ្ឋបាល ក្រុង-ស្រុកទាំងអស់ផងដែរ។ បន្ថែមពីនេះ លោកឧត្តមសេនីយ៍ស្នងការ បានចែកជូនស្បៀងអារហារ គ្រឿងឧបភោគ បរិភោគ និងម៉ាស់ចែកជូនអធិការដ្ឋាននគរបាលទាំង៥ក្រុង-ស្រុក និង២៩ប៉ុស្តិ៍នគរបាលរដ្ឋបាលផងដែរ ដោយអធិការដ្ឋាននីមួយៗ ទទួលបានអង្ករ៣បាវ, មីថៃ២កេសធំ, ទឹកត្រី៥យួរ, ទឹកស៉ីអ៉ី៥យួរ, ភេសជ្ជៈ២កេស, ទឹកសុទ្ធ៥កេស និងម៉ាស់៥ប្រអប់។ ដោយឡែកអធិការដ្ឋាននគរបាលស្រុកព្រៃនប់ ទទួលបានអង្ករ៥បាវ, មីថៃ៣កេសធំ, ទឹកត្រី១០យួរ, ទឹកស៉ីអ៉ីវ១០យួរ, ភេសជ្ជៈ៤កេស, ទឹកសុទ្ធ១០កេស និងម៉ាស់៨ប្រអប់។ ចំពោះប៉ុស្តិ៍នគរបាលរដ្ឋបាល២៥ប៉ុស្ដិ៍ ក្នុងមួយប៉ុស្តិ៍ទទួលបាន ថវិកាចំនួន៣៣ម៉ឺនរៀល, អង្ករ១បាវ, មីថៃ១កេសធំ, ទឹកត្រី២យួរ, ទឹកស៉ីអ៉ីវ២យួរ, ភេសជ្ជៈ១កេស, ទឹកសុទ្ធ២កេស និងម៉ាស់២ប្រអប់។ ដោយឡែក ប៉ុស្តិ៍នគរបាលរដ្ឋបាលចំនួន៤ ដែលជាប់ព្រុំប្រទល់ មានដូចជា ប៉ុស្តិ៍នគរបាលរដ្ឋបាលឃុំ អូរជ្រៅ ទួលទទឹង សាមគ្គី និងទឹកថ្លា ក្នុងមួយប៉ុស្តិ៍ ទទួលបានថវិកា ៤៣៧,៥០០រៀល, អង្ករ២បាវ, មីថៃ១កេសធំ, ទឹកត្រី៣យួរ, ទឹកស៉ីអ៉ីវ៣យួរ, ភេសជ្ជៈ១កេស, ទឹកសុទ្ធ៣កេស និងម៉ាស់២ប្រអប់។ ថ្លែងក្នុងឱកាសនោះ លោកឧត្តមសេនីយ៍ទោ ជួន ណារិន្ទ បានណែនាំឲ្យកងកម្លាំងទាំងអស់ប្រុងប្រយ័ត្នតាមដានដាក់វិធានការណ៍ឲ្យបានខ្ពស់ ពាក់ព័ន្ធនឹងអ្នកចំណាកស្រុក ជនលួចឆ្លងដែនខុសច្បាប់ ជាពិសេសអនុសាសន៍ដ៏ខ្ពង់ខ្ពស់របស់ សម្ដេចតេជោ ដើម្បីបង្ការជំងឺកូវីដ-១៩ ព្រឹត្តិការណ៍សហគមន៍២០កុម្ភៈ បីការពារ (ពាក់ម៉ាស់, លាងដៃ, រក្សាគម្លាត) និងបីកុំ (កុំទៅកន្លែងមនុស្សកុះករ (ប្រជ្រៀត), កុំនៅកន្លែងបិទជិត (បន្ទប់) និងផ្អាកការចាប់ដៃ)៕ | 2021-02-23T22:32:00+07:00 | freshnewsasia.com | https://m.freshnewsasia.com/index.php/en/localnews/187855-2021-02-23-08-32-32.html |
68de746e-8741-4c34-8885-32e69e312495 | កិច្ចប្រជុំពេញអង្គរបស់គណៈរដ្ឋមន្ត្រី នៅថ្ងៃទី២៦ ខែកុម្ភៈ ខាងមុខនេះ ត្រូវបានលើកពេលដោយសារជំងឺកូវីដ (Video inside) | (ភ្នំពេញ)៖ កិច្ចប្រជុំពេញអង្គរបស់គណៈរដ្ឋមន្ត្រី ដែលគ្រោងរៀបចំឡើងនៅថ្ងៃទី២៦ ខែកុម្ភៈ ឆ្នាំ២០២១ខាងមុខនេះ ត្រូវបានលើកទៅពេលក្រោយវិញ។ នេះបើតាមលិខិតរបស់គណៈរដ្ឋមន្ត្រី នៅថ្ងៃទី២៣ ខែកុម្ភៈ ឆ្នាំ២០២១នេះ ដែលបណ្តាញព័ត៌មាន Fresh News ទទួលបាន។ ការពន្យារពេលនេះ បានធ្វើឡើងដោយសារស្ថានភាពជំងឺកូវីដ បាននិងកំពុងកើនឡើងជាបន្តបន្ទាប់ និងរីកសាយភាយតាមទីតាំងជាច្រើនក្នុងរាជធានីភ្នំពេញ។ | 2021-02-23T22:22:00+07:00 | freshnewsasia.com | https://m.freshnewsasia.com/index.php/en/localnews/187851-2021-02-23-08-22-19.html |
c5e91daa-cdc4-4f19-9e91-80ecbe360bed | រដ្ឋបាលខណ្ឌបឹងកេងកង បន្តចុះធ្វើយុទ្ធនាការផ្សព្វផ្សាយពីវិធានការការពារពីជំងឺកូវីដ-១៩ ដល់ប្រជាពលរដ្ឋក្នុងមូលដ្ឋាន | លោក ធឹម សំអាន អភិបាលខណ្ឌបឹងកេងកង នៅព្រឹកថ្ងៃទី២៣ ខែកុម្ភៈ ឆ្នាំ២០២១នេះ បានដឹកនាំក្រុមការងារបន្តយុទ្ធនាការចុះផ្សព្វផ្សាយពីវិធានការការពារ ពីជំងឺកូវីដ-១៩ ដល់ប្រជាពលរដ្ឋក្នុងមូលដ្ឋាន ក្នុងគោលដៅធ្វើយ៉ាងណាបង្កាទប់ស្កាត់ការរីករាលដាលជំងឺកូវីដ១៩។ យុទ្ធនាការនេះធ្វើឡើងបន្ទាប់ពីទទួលបាននូវបទបញ្ជាណែនាំរបស់លោក ឃួង ស្រេង អភិបាលរាជធានីភ្នំពេញ ដែលបានដាក់បញ្ជាឱ្យរដ្ឋបាលខណ្ឌទាំង១៤ គោរពទៅ តាមការណែនាំដែលបានដាក់ចេញកាលពីពេលកន្លងមក ជាពិសេសអនុសាសន៍ណែនាំដ៏ខ្ពង់ខ្ពស់របស់សម្ដេចតេជោហ៊ុន សែន នាយករដ្ឋមន្ត្រីនៃកម្ពុជា ដែលសម្ដេច បានផ្ញើសារផ្តល់ការណែនាំដល់ប្រជាពលរដ្ឋឱ្យមានការប្រុងប្រយ័ត្នខ្ពស់ និងរួមគ្នាប្រយុទ្ធប្រឆាំងការរីករាលដាល នៃជំងឺកូវីដ-១៩ នៅក្នុងសហគមន៍ ក្រោមព្រឹត្តិការណ៍ សហគមន៍២០កុម្ភៈនេះ។ ការចុះយុទ្ធនាការផ្សព្វផ្សាយដល់ប្រជាពលរដ្ឋឲ្យចូលរួមការពារក្នុងការរីករាលដាលជំងឺកូវីដ-១៩នេះ លោក ធឹម សំអាន ក៏បានណែនាំដល់រដ្ឋបាលសង្កាត់ទាំង៧ ចុះណែនាំ ប្រជាពលរដ្ឋឲ្យអនុវត្តតាមការណែនាំ របស់ក្រសួងសុខាភិបាល ត្រូវពាក់ម៉ាស់ លាងដៃនឹងអាកុល រក្សាគន្លាតសង្គម និងអនាម័យខ្លួនប្រាណឲ្យបានល្អប្រសើរ និងស្ដាប់តាមអនុសាសន៍របស់សម្តេច គឺ ៣កុំ ៣ការពារ។ ដោយអនុវត្តតាមបទបញ្ជា និងអនុសាសន៍ខាងលើនេះ រដ្ឋបាលខណ្ឌបឹងកេងកង ក៏បានរៀបចំចាត់ចែងកម្លាំងមន្ត្រី មានរថយន្ត និងម៉ូតូកង់បីរបស់អាវុធហត្ថបំពាក់ ឧបករណ៍បំពងសម្លេង និងយុទ្ធនាការបន្តផ្សព្វផ្សាយ អំពីវិធាននានារបស់ក្រសួងសុខាភិបាល និងបទបញ្ជារបស់រដ្ឋបាលរាជធានីភ្នំពេញ ជាពិសេសអនុសាសន៍ ដឹកនាំដ៏ខ្ពង់ខ្ពស់បំផុតរបស់សម្តេច ក្នុងការទប់ស្កាត់ការឆ្លងជំងឺកូវីដ-១៩ នៅក្នុងសហគមន៍រាជធានីភ្នំពេញ ដើម្បីធ្វើយ៉ាងណាទប់ស្កាត់ការរីករាលដាលជំងឺកូវីដ១៩ ខណៈដែលជំងឺនេះ បាននឹងកំពុងរីករាលដាលចូលសហគមន៍ជាច្រើននៅភ្នំពេញ។ លោក ធឹម សំអាន ក៏បានក្រើនរំលឹកដល់មន្រ្តីរបស់ខ្លួន ឱ្យមានការប្រុងប្រយ័ត្នជាប់ជានិច្ច រក្សាគម្លាតសង្គមយ៉ាងតិច ១.៥ម៉ែត្រ ហើយនាំគ្នាធ្វើប្រតិបត្តិការណ៍ ឱ្យបានគ្រប់ច្រកល្ហក នៅក្នុងមូលដ្ឋានសង្កាត់ទាំង៧ នៃខណ្ឌបឹងកេងកង។ លោកក៏បានអំពាវនាវឱ្យប្រជាពលរដ្ឋ ស្វែងយល់នូវព័ត៌មានទាក់ទិននឹងវិធានការណ៍ ការពារទប់ស្កាត់ជំងឺផ្លូវដង្ហើមមួយនេះ ឱ្យបានល្អិតល្អន់តាមការណែនាំរបស់ក្រសួងសុខាភិបាល នឹងរួមគ្នាឆ្លងឱ្យផុតពីគ្រាដ៏អាសន្នមួយនេះ។ លោកអភិបាលខណ្ឌបានបញ្ជាក់ថា យុទ្ធនាការផ្សព្វផ្សាយនេះ នឹងបន្តធ្វើជាប្រចាំនៅក្នុងមូលដ្ឋានរបស់ខ្លួនរហូតទទួលបានការណែនាំជាថ្មី ពីអភិបាលរាជធានីភ្នំពេញ ក្រោយពេលស្ថានភាពនៃការរីករាលដាលនៃជំងឺកូវីដ១៩មានភាពធូរស្រាលឡើងវិញ៕ | 2021-02-23T22:10:00+07:00 | freshnewsasia.com | https://m.freshnewsasia.com/index.php/en/localnews/187844-2021-02-23-08-10-11.html |
271b379d-2dfa-4796-bd12-bb0c7ce9cf8b | អាជ្ញាធររាជធានីភ្នំពេញ ចុះបិទទីតាំងចំនួន៤៤កន្លែង ដើម្បីបង្ការ និងទប់ស្កាត់ការរីករាលដាល ជំងឺកូវីដ-១៩ | ក្នុងឱកាសប្រចាំការ ដោះស្រាយកិច្ចការបន្ទាន់ៗមួយចំនួន ពាក់ព័ន្ធបញ្ហាទប់ស្កាត់កូវីដ-១៩ និងដកស្រង់បទពិសោធន៍ការងារ ដើម្បីចូលរួមទប់ស្កាត់ជំងឺកូវីដ-១៩ ក្នុងព្រឹត្តិការណ៍ ២០ កុម្ភៈ នាថ្ងៃទី២៣ ខែកុម្ភៈ ឆ្នាំ២០២១ លោក ឃួង ស្រេង បានលើកឡើងថា «រដ្ឋបាលអាជ្ញាធររាជធានីភ្នំពេញ និងអាជ្ញាធរខណ្ឌទាំង១៤ បានយកចិត្តទុកដាក់ខ្លាំងណាស់ ជុំវិញការបង្ការ និងទប់ស្កាត់ការរីករាលដាលជំងឺកូវីដ-១៩ នេះដោយយើងបានបិទទីតាំង ចំនួន៤៤ហើយ នៅរាជធានីភ្នំពេញ ដើម្បីបង្ការ និងទប់ស្កាត់ជំងឺនេះ ក្រោយពីយើងបានយក សំណាកចេញពីទីតាំង ទាំង៤៤នេះ»។ លោកក៏បានណែនាំ ទៅដល់អាជ្ញាធរ មន្ទីរសុខាភិបាល និងមន្ត្រីពាក់ព័ន្ធត្រូវតែសហការ គ្នាធ្វើការងារនេះ ឲ្យបានលឿន និងមានប្រសិទ្ធភាព ដើម្បីឈានទៅលុបបំបាត់ ឲ្យបាននូវព្រឹត្តិការណ៍សហគមន៍ ២០កុម្ភៈ នេះ ។ គួរបញ្ជាក់ដែរថា មកដល់ពេលនេះមានទីតាំង បន្តបន្ទាប់ទៀត ដែលអាជ្ញាធររាជធានីភ្នំពេញ សហការជាមួយ នឹងក្រសួងសុខាភិបាល គ្រោងនឹងយកសំណាកជាមួយ នឹងការបិទទីតាំងទាំងនោះផងដែរ ក្រោយពីបានទទួលព័ត៌មានថា ទីតាំងនោះគឺមានអ្នក ដែលសង្ស័យពាក់ព័ន្ធសហគមន៍ ព្រឹត្តិការណ៍ ២០ កុម្ភៈ៕ | 2021-02-23T21:57:00+07:00 | dap-news.com | https://dap-news.com/national/2021/02/23/121958/ |
6dc841ea-e8fa-4ec6-af96-be205f67db2d | លោក ហ៊ុន សែន មិនបិទពិធីរៀបការ ប៉ុន្តែអំពាវនាវដល់អ្នកខេត្ត ឱ្យផ្អាកចូលក្រុង | លោកនាយករដ្ឋមន្ត្រី ហ៊ុន សែន នៅតែមិនបិទពិធីរៀបការនោះទេ គ្រាន់តែអំពាវនាវឲ្យម្ចាស់កម្មវិធីកាត់បន្ថយភ្ញៀវ ដែលទៅចូលរួមពិធីនោះ។ ស្របពេលជាមួយគ្នានេះ លោកបែរជាអំពាវនាវឲ្យអ្នកតាមខេត្ត ផ្អាកការធ្វើដំណើរចូលទីក្រុងភ្នំពេញ ដើម្បីទប់ស្កាត់ការរីករាលដាលនៃជំងឺកូវីដ-១៩។ លោកនាយករដ្ឋមន្ត្រី ហ៊ុន សែន ដែលកាលពីដំបូងៗ ធ្លាប់អួតអាងថា ចាំទាល់តែមានថ្ងៃទី៣១ ខែកុម្ភៈ ឬចាំទាល់តែសេះដុះស្នែង ទើបកម្ពុជាមានអ្នកផ្ទុកជំងឺកូវីដ-១៩ នោះ បានប្រកាសអាសន្នជាបន្តបន្ទាប់អំពីភាពធ្ងន់ធ្ងរ និងគ្រោះថ្នាក់នៃការរីករាលដាលនៃជំងឺនេះ។ ការប្រកាសអាសន្ននេះ លោកធ្វើកាន់តែសន្ធាប់ ក្នុងរយៈពេលបីថ្ងៃចុងក្រោយនេះ ពោលគឺ ចាប់តាំងពីលោកប្រកាសអំពីការផ្ទុះរាលដាលជំងឺក្នុងសហគមន៍ កាលពីថ្ងៃទី២០ ខែកុម្ភៈនោះ។ នៅក្នុងសារជាសំឡេងរបស់លោក ហ៊ុន សែន កាលពីថ្ងៃទី២២ ខែកុម្ភៈ ដែលលោកបាន ណែនាំឲ្យប្រព័ន្ធឃោសនារបស់លោក ផ្សព្វផ្សាយឲ្យបានទូលំទូលាយនោះ លោក ហ៊ុន សែន ហៅការផ្ទុះរីករាលដាលនៃជំងឺកូវីដ-១៩ ក្នុងសហគមន៍កាលពីថ្ងៃទី២០ ខែកុម្ភៈនោះថា ជាព្រឹត្តិការណ៍ធំ និងស្មុគស្មាញជាងពេលណាៗ ទាំងអស់៖ « ។ ទាំងលើកនេះផង កម្ពុជាជួបព្រឹត្តិការណ៍ឆ្លងជំងឺក្នុងសហគមន៍ចំនួន ៣លើកទៅហើយ។ លើកទី១ កើតឡើង កាលពីថ្ងៃទី៣ ខែវិច្ឆិកា ឆ្នាំ២០២០ នៅពេលដែលលោក ហ៊ុន សែន និងមន្ត្រីជាន់ខ្ពស់នៃរដ្ឋាភិបាលក្រុងភ្នំពេញ បំពានគោលការណ៍ក្រសួងសុខាភិបាល ដោយធ្វើបដិសណ្ឋារកិច្ចទទួលរដ្ឋមន្ត្រីការទេសហុងគ្រី ដោយនាំគ្នាមិនបាច់ពាក់ម៉ាស់។ លើកទីពីរ កើតឡើងនៅថ្ងៃទី២៨ ខែវិច្ឆិកាដែរ នៅពេលដែលមន្ត្រីជាន់ខ្ពស់នៃអគ្គនាយកដ្ឋានពន្ធនាគារ និងក្រុមគ្រួសារ បានឆ្លងជំងឺនេះ និងឆ្លងរាលដាលដល់ប្រជាពលរដ្ឋជាច្រើននាក់ទៀត។ ទោះបីជាលោក ហ៊ុន សែន ថា ព្រឹត្តិការណ៍សហគមន៍លើកមុនៗ នោះ មិនធំ និងលំបាកដូចព្រឹត្តិការណ៍សហគមន៍លើកនេះ លើកនេះក៏មិនខុសពីលើមុនៗ ដែរ លោកមិនហ៊ានឃាត់ពិធីរៀបអាពាហ៍ពិពាហ៍ ដែលជាទូទៅមានមនុស្សម្នាក់កកកុញគ្នាច្រើន ដែលពលរដ្ឋទូទៅបារម្ភថា ជាប្រភពហានិភ័យ ក្នុងការចម្លងទ្រង់ទ្រាយធំនោះទេ។ លោកផ្ញើសារបែបជាសុំចិត្តឲ្យម្ចាស់ដើមការ មានការយោគយល់ទៅវិញ៖ « ។ ស្របពេលដែលលោកមិនហាមពិធីរៀបការនេះ លោក ហ៊ុន សែន បែរជាប្រកាសអំពាវនាវឲ្យប្រជាពលរដ្ឋនៅក្នុងភ្នំពេញទាំងអស់ កុំចេញទៅក្រៅផ្ទះ ដើម្បីចៀសវាងនូវការឆ្លងរីករាលដាលនៃជំងឺនេះ។ ម្យ៉ាងវិញទៀត បើទោះបីជាលោកមិនប្រកាសបិទការធ្វើដំណើរឆ្លងខេត្ត លោក ហ៊ុន សែន ស្នើឲ្យពលរដ្ឋផ្អាកការធ្វើដំណើរពីខេត្តចូលទីក្រុងភ្នំពេញ មួយរយៈសិន៖ « ។ កន្លងមក មិនដែលមានសេចក្ដីរាយការណ៍ណាមួយរបស់ក្រសួងសុខាភិបាល ឬស្ថាប័នពាក់ព័ន្ធថា បញ្ហាស្ទះចរាចរណ៍ ជាមូលហេតុមួយក្នុងចំណោមមូលហេតុ នៃការចម្លងជំងឺកូវីដ-១៩ នោះទេ។ អាស៊ីសេរីបានសុំការបំភ្លឺរឿងនេះ ពីអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ដែរ ប៉ុន្តែ មិនទាន់បានទទួលការឆ្លើយតបនៅឡើយ។ ទោះជាយ៉ាងនេះក្ដី ជាទូទៅប្រជាពលរដ្ឋខ្មែរ រងការរិះគន់ថា មិនសូវយកចិត្តទុកដាក់ក្នុងការអនុវត្តតាមវិធានការរបស់ក្រសួងសុខាភិបាល ដូចជាការមិនពាក់ម៉ាស់ ពេលចេញទៅទីសាធារណៈ និងមិនរក្សាគម្លាតសុវត្ថិភាពជាដើម។ កាលពីដំបូងៗ លោក ហ៊ុន សែន ក៏ធ្លាប់គាំទ្រការមិនពាក់ម៉ាស់នេះដែរ។ លោកធ្លាប់ព្រមានបណ្ដេញអ្នកកាសែតចេញពីសាលសន្និសីទ ប្រសិនបើហ៊ានពាក់ម៉ាស់ថែមទៀតផង។ លោកថា ខ្លាមិនខ្លាច នាំគ្នាទៅខ្លាចអាចម៍ខ្លា។ ប៉ុន្តែលោក ហ៊ុន សែន ដែលមានរហស្សនាមថា ជាបុរសសង្ហាដើរបញ្ច្រាសទិស កាលពីថ្ងៃទី២២ ខែ កុម្ភៈ ចាត់ទុកការពាក់ម៉ាស់ ថា មានសារសំខាន់ខ្លាំង ក្នុងការបង្ការជំងឺកូវីដ-១៩ នេះ៖ « ។ ស្របពេលជាមួយគ្នានេះ ក្រសួងអប់រំឯណោះ បានចេញប្រកាសឲ្យបិទសាលារដ្ឋ និងឯកជនទាំងអស់នៅភ្នំពេញ និងខេត្តកណ្ដាល រយៈពេលពីរសប្ដាហ៍ គិតចាប់ពីថ្ងៃទី២២ ខែកុម្ភៈ ដើម្បីចៀសវាងការចម្លងជំងឺកូវីដ-១៩ ចូលក្នុងសាលារៀន និងការរីករាលដាលក្នុងសហគមន៍ទ្រង់ទ្រាយធំ។ លោក ហ៊ុន សែន បានបញ្ជាក់បន្ថែម នៅក្នុងសារកាលពីថ្ងៃទី២២ ខែកុម្ភៈ ដោយមិនរង់ចាំឲ្យក្រសួងសុខាភិបាលជាអ្នកប្រកាស ថាលទ្ធផលធ្វើតេស្តលើអ្នកពាក់ព័ន្ធនឹងព្រឹត្តិការណ៍សហគមន៍លើកបីនេះ បង្ហាញថា មានមនុស្ស ១៣នាក់បន្ថែមទៀត មានផ្ទុកជំងឺកូវីដ-១៩ នេះ។ បើដូចការអះអាងរបស់លោក ហ៊ុន សែន មែន ចំនួនអ្នកឆ្លងក្នុងព្រឹត្តិការណ៍សហគមន៍ ២០ កុម្ភៈ កើនឡើងដល់ ៩១នាក់ ដែលភាគច្រើនជាជនជាតិចិន៕ | 2021-02-23T21:55:00+07:00 | rfa.org | https://www.rfa.org/khmer/news/health/hun-sen-still-allows-wedding-receptions-to-continue-amid-3rd-community-outbreak-02232021095511.html |
bd9a3ccd-2386-43ef-90c0-a23f64f9f481 | រដ្ឋមន្ត្រីទូរគមនាគមន៍៖ ការស្កេន QR Code ប្រើប្រាស់ប្រព័ន្ធបច្ចេកវិទ្យាទប់ស្កាត់ជំងឺកូវីដ-១៩ កើនឡើងយ៉ាងខ្លាំង មានរហូតដល់ជិត៣ម៉ឺនទីតាំង (Video inside) | បន្ទាប់ពីគណៈកម្មការអន្តរក្រសួងប្រយុទ្ធនឹងជំងឺកូវីដ-១៩ ប្រកាសដាក់ឲ្យប្រើប្រាស់ប្រព័ន្ធ QR Code «ទប់ស្កាត់កូវីដ Stop Covid» មានគ្រឹះស្ថានសាធារណៈនិងឯកជន ភោជនីយដ្ឋាន សណ្ឋាគារ និងរោងចក្រជាដើម ចំនួន២៨ ៨០៩ទីតាំង បានចុះឈ្មោះបង្កើត QR Code សម្រាប់ប្រើប្រាស់ ហើយប្រជាពលរដ្ឋបានប្រើប្រាស់រហូតដល់ ១៥៥ ១៧៣ នាក់ គិតត្រឹមម៉ោង១៖៣០នាទី រសៀលថ្ងៃទី២៣ ខែកុម្ភៈ ឆ្នាំ២០២១។ នេះបើតាមការបញ្ជាក់របស់លោក ជា វ៉ាន់ដេត រដ្ឋមន្ត្រីក្រសួងប្រៃសណីយ៍ និងទូរគមនាគមន៍ ប្រាប់អគ្គនាយកបណ្តាញព័ត៌មាន Fresh News។ ការចុះឈ្មោះប្រើប្រាស់យ៉ាងច្រើនក្នុងរយៈពេលដ៏ខ្លីនេះ បញ្ជាក់ពីការគាំទ្រ និងការយកចិត្តទុកដាក់របស់ប្រជាពលរដ្ឋ ក្នុងការចូលរួមការពារសុខភាព សាធារណៈសម្រាប់ទាំងអស់គ្នា៕ | 2021-02-23T20:41:00+07:00 | freshnewsasia.com | https://m.freshnewsasia.com/index.php/en/localnews/187827-2021-02-23-06-41-40.html |
0d335706-cd08-4599-adf1-5c7daf10759f | WHO បារម្ភការឆ្លងជំងឺកូវីដ១៩ នៅកម្ពុជា ខណៈអាច នឹងផ្ទុះខ្លាំងចូលសហគមន៍ នាពេលអនាគត | លោកស្រី Li Ailan បានថ្លែងក្នុងសន្នីសិទ សារព័ត៌មានព្រឹកថ្ងៃទី២៣ ខែកុម្ភៈ ឆ្នាំ២០២១ថា ការផ្ទុះជំងឺកូវីដ១៩ នៅថ្ងៃព្រឹត្តិការសហគមន៍ ២០កុម្ភៈ គឺជាការឆ្លង ជាចង្កោមតូចក្នុងសហគមន៍ តែបើមិនទប់ស្កាត់នោះទេការឆ្លងជំងឺនេះ និងរីករាលដាលធំជាងមុន។ លោកស្រីក៏សម្តែងក្តីបារម្ភនៃការផ្ទុះជំងឺកូវីដ១៩ នៅកម្ពុជាទ្រង់ទ្រាយធំ ប៉ុន្តែលោកស្រីថា កម្ពុជានៅតែមានលទ្ធភាពក្នុងការឆ្លើយតប និងទប់ស្កាត់ពីការឆ្លងទ្រង់ទ្រាយធំ នៅក្នុងសហគមន៍ដែរ។ លោកស្រីថា «ដើម្បីទប់ស្កាត់នូវជំងឺនេះ គឺយើងត្រូវតែត្រៀមជាការចាំបាច់ សម្រាប់ផ្ទុះកាន់តែធំនៅពេលខាងមុខ។ WHO មានការព្រួយបារម្ភខ្លាំងចំពោះករណី ចម្លងជាចង្កោមនៅក្នុងសហគមន៍ ជាក់ស្តែងនោះព្រឹត្តិការសហគមន៍ ២០កុម្ភៈ។ យើងមានការព្រួយបារម្ភខ្លាំងចំពោះ ការកើតឡើងផ្ទុះធំនៅក្នុងសហគមន៍»។ លោកស្រី Ailan ក៏បានគូសបញ្ជាក់ថា “ពេលនេះកម្ពុជាបានកំពុងរង ការវាយលុយជាចង្កោមទ្រង់ទ្រាយតូចនៅក្នុងស្រុក ប៉ុន្តែខ្ញុំសូមថាយើងកំពុង ជួបហានិភ័យក្នុងការកើតផ្ទុះឡើង ជាទ្រង់ទ្រាយធំនៅក្នុងសហគមន៍ ដូច្នេះយើងត្រូវធ្វើការរួមគ្នាការពារកំចាត់នូវសេណារីយូកុំឲ្យវាកើតឡើង ពីព្រោះករណីកើឡើងទ្រង់ទ្រាយធំនៅក្នុងសហគមន៍អាចនឹងធ្វើឲ្យប៉ះពាល់សុខភាព សង្គម និងផ្នែកសេដ្ឋកិច្ច។ លោកស្រីបន្ថែមថា ប្រសិនបើមានករណីឆ្លងជំងឺកូវីដ១៩ កាន់តែច្រើននោះអាចមាន ភាពធ្ងន់ធ្ងររហូតដល់បាត់បង់ជីវិត ពេលនោះក្នុងមន្ទីរពេទ្យឬក្រសួង សុខាភិបាលនឹងទទួលបន្ទុកធ្ងន់ធ្ងរ។ លោកស្រីតំណាង WHO ក៏លើកឡើងទៀតថា ការផ្ទុះជំងឺកូវីដ១៩ ទ្រង់ទ្រាងធំនឹងអាចឈានដល់ការបិទ ទីតាំងឬតំបន់សាលារៀន ទីផ្សារ និងកន្លែងផ្សេងៗ និងរហូតបិទដល់សេដ្ឋកិច្ចក្នុងប្រទេសផងដែរ។ លោកស្រីក៏គូសបញ្ជាក់ថា មកដល់ពេលនេះសម្រាប់ប្រជាជនកម្ពុជា មិនទាន់មានប្រព័ន្ធភាពស៊ាំណាមួយ ក្នុងការការពារជំងឺកូវីដ១៩នោះទេ។ លោកស្រីបន្ថែមទៀតថា មេរោគកូវីដ១៩ បានកំពុងមានការបំប្លែងខ្លួនថ្មី ដូច្នេះត្រូវតែមានការប្រុងប្រយ័ត្នខ្ពស់។ ដរាបណាមេរោគនៅតែ ចរាចរណ៍នៅកន្លែងណាក៏ដោយ គឺប្រជាជននៅតែបន្តគម្រាមកំហែង៕ | 2021-02-23T20:35:00+07:00 | dap-news.com | https://dap-news.com/national/2021/02/23/121902/ |
984a7d32-e949-41e7-a55a-4c396d44c3e8 | លោកទូត បន្ដជំរុញពង្រឹងមិត្តភាពជប៉ុន-កម្ពុជា ទោះបីស្ថិតក្នុងភាពលំបាក ដោយកូវីដ-១៩ក៏ដោយ | យោងតាមសារលិខិតរបស់លោក មិកាមិ ម៉ាសាហ៊ីរ៉ូ នាពេលថ្មីៗនេះបានឲ្យដឹងថា «ខ្ញុំមានសេចក្ដីសោមនស្ស រីករាយយ៉ាងក្រៃលែង ដែលបានប្រារព្ធពិធីបុណ្យជាតិជប៉ុន ជាមួយលោកអ្នកទាំងអស់គ្នា នៅកម្ពុជាសារជាថ្មីម្ដងទៀតនៅឆ្នាំនេះ ទោះបីជាក្នុងស្ថានភាពមិនអំណោយផល ដែលយើងត្រូវចៀសវាងការជួបជុំដោយផ្ទាល់ ឬការប្រមូលផ្ដុំក្នុងទ្រង់ទ្រាយធំយ៉ាងណាក៏ ដោយ។ បើទោះជាស្ថិតក្នុងស្ថានភាពលំបាកទាំងនេះក្ដី ខ្ញុំនឹងនៅតែបន្ដខិតខំប្រឹងប្រែងជំរុញ និងពង្រឹងមិត្តភាពរបស់ ប្រទេសយើងទាំងពីរ»។ លោកបន្ដថា ឆ្នាំ២០២០ គឺជាឆ្នាំដែលលក្ខណៈខុសប្លែកពីសព្វមួយដង ដោយសារតែកូវីដ-១៩ ការប្រាស្រ័យទាក់ទងរវាងប្រជាជន ត្រូវបានរឹតត្បិតយ៉ាងតឹងរ៉ឹង ជាពិសេស ការឆ្លងកាត់ព្រំដែន ហើយក៏មិនមានករណី លើកលែងដែរចំពោះលំហូរ ប្រជាជនធ្វើដំណើរវាងជប៉ុន និងកម្ពុជា ៕ | 2021-02-23T20:26:00+07:00 | dap-news.com | https://dap-news.com/national/2021/02/23/121892/ |
f03f2ac6-f71a-4a08-aa65-3860a0e166a5 | អង្គភាពប្រឆាំងអំពើពុករលួយ លើកពេលការប្រឡងប្រជែងជ្រើសរើសក្របខណ្ឌមន្ត្រីរាជការស៊ីវិល ដោយសារជំងឺកូវីដ១៩ | ភ្នំពេញ៖ អង្គភាពប្រឆាំងអំពើពុករលួយ ហៅកាត់ថា ACU បានសម្រេចលើកពេល នៃ ដំណើរការប្រឡងប្រជែងជ្រើសរើសក្របខណ្ឌមន្ត្រីរាជការស៉ីវិល ដែលសម័យប្រឡងគ្រោងប្រព្រឹត្តទៅនៅថ្ងៃទី២៧ ខែកុម្ភៈ ឆ្នាំ២០២១ខាងមុខនេះ។ ការលើកពេលបែបនេះ ដោយសារជំងឺកូវីដ១៩ ។ សេចក្តីជូនដំណឹងនៅល្ងាចថ្ងៃទី២៣ ខែកុម្ភៈ ឆ្នាំ២០២១ ឲ្យដឹងទៀតថា កាលបរិច្ឆេទថ្មី នៃការប្រឡងខាងលើ គណៈកម្មការរៀបចំការប្រឡង នឹងជូនដំណឹងតាមក្រោយ។ គួរជម្រាបថា នេះជាការពន្យារពេលលើកទី៤ នៃការប្រឡងជ្រើសរើសក្របខណ្ឌមន្ត្រីរាជការស៊ីវិល របស់អង្គភាពប្រឆាំងអំពើពុករលួយ ដោយសារតែវិបត្តិកូវីដ១៩៕ រក្សាសិទ្ធិដោយ៖បញ្ញាស័ក្តិ | 2021-02-23T20:03:03+07:00 | cen.com.kh | https://cen.com.kh/archives/300038.html |
2cbc0d95-aa64-42b1-831f-887bbeed52c8 | កម្លាំងនគរបាលរាជធានីភ្នំពេញ ចុះចែកម៉ាស់ជូនប្រជាពលរដ្ឋ ដើម្បីចូលរួមបង្ការទប់ស្កាត់ជំងឺឆ្លងកូវីដ១៩ | ភ្នំពេញ ៖ ម៉ាស់ចំនួន៥ម៉ឺនម៉ដែលជាការឧបត្ថម្ភ របស់រដ្ឋបាលរាជធានីភ្នំពេញ ត្រូវបាន កម្លាំងនគរបាលរាជធានីភ្នំពេញ ចែកជូនប្រជាពលរដ្ឋដើម្បីពាក់ប្រើប្រាស់បង្ការទប់ស្កាត់ជំងឺឆ្លងកូវីដ១៩ ខណៈដែលការរីករាលដាលជំងឺឆ្លងកូវីដ១៩ បានឆ្លងចូលសហគមន៍ រាធានីភ្នំពេញ ក្នុងព្រឹត្តិការណ៍២០ កុម្ភៈ ។ ការចែកម៉ាស់បានធ្វើឡើងដឹកនាំកម្លាំងផ្ទាល់ដោយឯកឧត្តម ឧត្តមសេនីយ៍ឯក ស ថេត អគ្គស្នងការរងនគរបាលជាតិនិងជាស្នងការនគរបាលរាចធានីភ្នំពេញ និងលោក លោកស្រីស្នងការរងធ្វើឡើងរយៈពេល០១ថ្ងៃពេញនៅថ្ងៃទី២៣ ខែកុម្ភៈ ឆ្នាំ២០២១ នៅតាមគោលដៅជាច្រើនបណ្តាខណ្ឌទាំង១៤។ការចែកម៉ាស់ជូនប្រជាពលរដ្ឋនេះផងដែរ ត្រូវគេមើលឃើញថាអនុវត្តតាមការណែនាំដ៏ខ្ពង់ខ្ពស់របស់សម្តេចតេជោ នាយករដ្ឋមន្ត្រី ហ៊ុន សែន ដែលបានណែនាំឱ្យរដ្ឋបាលរាជធានីភ្នំពេញបញ្ចេញម៉ាស់ ចែកជូនប្រជាពលរដ្ឋពាក់ប្រើប្រាស់ចូលរួមបង្ការទប់ស្កាត់ជំងឺឆ្លងកូវីដ១៩ គ្រាដែលរាជរដ្ឋាភិបាលកម្ពុជាបានដាក់ចេញនូវវិធានការមួយចំនួនទៀតដើម្បីទប់ស្កាត់ជំងឺឆ្លងកូវីដ១៩ ចូលសហគមន៍នេះ។ នៅពេលចែកម៉ាស់ខាងលើនោះផងដែរលោកលោកស្រីស្នងការរង និងលោកអធិការនគរបាលខណ្ឌទាំង១៤ ក៏បានណែនាំប្រជាពលរដ្ឋត្រូវពាក់ម៉ាស់ឱ្យបានគ្រប់គ្នា និងសំណូមពរឱ្យបងប្អូនប្រជាពលរដ្ឋត្រូវប្រុងប្រយ័ត្នជានិច្ចពីជំងឺឆ្លងកូវីដ១៩ ។ជាពិសេសត្រូវអនុវត្តវិធានការណ៍របស់ក្រសួងសុខាភិបាលឱ្យបានខ្ជាប់ខ្ជួន ដូចជានៅឃ្លាតឆ្ងាយពីគម្លាតសុវត្ថិភាព, ត្រូវពាក់ម៉ាស់ជាប់ជាប្រចាំ កុំចេញក្រៅផ្ទះបើគ្មានការចាំបាច់, លាងដៃនឹងសាប៊ូ អាល់កុលឱ្យបានញឹកញាប់៕ រក្សាសិទ្ធិដោយៈ ចេស្តារ | 2021-02-23T19:13:02+07:00 | cen.com.kh | https://cen.com.kh/archives/300022.html |
7f45f915-efc2-4154-a622-30dce2706379 | មុននេះបន្តិច សមត្ថកិច្ច រកឃើញអ្នកឆ្លងកូវីដបាត់ខ្លួន បញ្ជូនទៅព្យាបាល | ក្តៅៗមុននេះ សមត្ថកិច្ចបានរកឃើញអ្នកឆ្លងកូវីដដែលបានបាត់ខ្លួនមិនអាចទាក់ទងបាន ដោយបញ្ជូនទៅសម្រាកព្យាបាលនៅមណ្ឌលសុខភាពចាក់អង្រែ។ ក្រសួងសុខាភិបាលបានប្រកាស មានការបាត់ខ្លួនអ្នកឆ្លងកូវីដ ០១ នាក់ មិនអាចទាក់ទងបាន និងស្រ្តីម្នាក់ទៀត ដែលប្រកែកមិនព្រមទៅព្យាបាល។ តាមលោកជំទាវ ឱ វណ្ណឌីន អ្នកនាំពាក្យក្រសួងសុខាភិបាល បានប្រាប់មុននេះបន្តិចថា សមត្ថកិច្ចរកឃើញអ្នកឆ្លងកូវីដដែលបាត់ខ្លួន ហើយអ្នកជំងឺម្នាក់ដែលមិនព្រមទៅព្យាបាល ក៏ត្រូវបានគ្រូពេទ្យបញ្ជូនទៅព្យាបាលនៅមណ្ឌលសុខភាពចាក់អង្រែ។ គួរបញ្ជាក់ថា នៅព្រឹកថ្ងៃទី២៣ ខែកុម្ភៈនេះ មានអ្នកឆ្លងជំងឺកូវីដ១៩ ចំនួន ២៥ នាក់ ក្នុងនោះអ្នកពាក់ព័ន្ធព្រឹត្តិការណ៍ ២០ កុម្ភៈមានចំនួន ២៣ នាក់។ រាជរដ្ឋាភិបាលបានចេញវិធានការបន្តបន្ទាប់ ដើម្បីទប់ស្កាត់ការឆ្លងរាលដាល ជំងឺកូវីដ១៩ ក្នុងព្រឹត្តិការណ៍សហគមន៍ ២០ កុម្ភៈ ដោយធ្វើការបិទសាលារៀនរដ្ឋ និងឯកជននៅរាជធានីភ្នំពេញ និងខេត្តកណ្តាលរយៈពេល ២ សប្តាហ៍ ព្រមទាំងបិទទីតាំងជាច្រើនផ្សេងទៀតក្នុងពេលដែលសភាពការណ៍កូវីដកាន់តែកើនឡើង។ ករណីឆ្លងចូលសហគម ២០ កុម្ភៈ មានអ្នកឆ្លងសរុប ៩៩ នាក់ក្នុងរយៈពេល ៤ ថ្ងៃជាប់គ្នា៕ អត្ថបទ៖ ប៊ុណ្ណារ៉ា | 2021-02-23T19:10:00+07:00 | kampucheathmey.com | https://www.kampucheathmey.com/local-news/69164 |
bdba360c-afe7-4f0a-a6e7-01f2cec3dbcb | សម្តេចពីជ័យសេនា ទៀ បាញ់ ប្រាប់កងកម្លាំងដែលចាក់វ៉ាក់សាំងការពារជំងឺកូវីដ-១៩ លើកទី១ហើយ ត្រូវត្រៀមខ្លួនមកចាក់លើកទី២ | សម្តេចពិជ័យសេនា ទៀ បាញ់ ឧបនាយករដ្ឋមន្ត្រី និងជារដ្ឋមន្ត្រីក្រសួងការពារជាតិ នៅព្រឹកថ្ងៃទី២៣ ខែកុម្ភៈ ឆ្នាំ២០២១ ប្រាប់ឱ្យកងកម្លាំងដែលបានចាក់វ៉ាក់សាំងការពារជំងឺកូវីដ-១៩ ប្រភេទស៉ីណូហ្វាមរបស់ចិន លើកទី១ហើយ សូមត្រៀមខ្លួនមកចាក់លើកទី២ ឱ្យបានគ្រប់ៗគ្នា និងឆាប់រហ័ស។ ការប្រកាសបែបនេះរបស់សម្តេចពិជ័យសេនា ទៀ បាញ់ បានធ្វើឡើងនៅព្រឹកថ្ងៃទី២៣ ខែកុម្ភៈនេះ នៅក្នុងឱកាសដែលសម្តេច បានអញ្ជើញជាអធិបតីភាពក្នុងពិធីរៀបចំធ្វើបុណ្យទក្ខិណានុប្បទានឧទ្ទិសកុសល ជូនដល់ដួងវិញ្ញាណក្ខន្ធកម្មាភិបាល យុទ្ធជន បើកការដ្ឋានសាងសង់-ជួសជុលទីលានផ្នូរយុទ្ធជន ដែលបានពលីជីវិតក្នុងសម័យសង្គ្រាមចំនួន ៤៤៧សព នៅទីលានផ្នូរយុទ្ធជនខេត្តកោះកុង (សពយុទ្ធជន) ស្ថិតនៅក្នុងភូមិ៣ សង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង។ សម្តេចពិជ័យសេនា ទៀ បាញ់ បានប្រកាសយ៉ាងដូច្នេះថា៖ ។ គួរជម្រាបថា គិតចាប់ពីថ្ងៃទី១០ រហូតដល់ថ្ងៃទី២២ ខែកុម្ភៈ ឆ្នាំ២០២១ម្សិលមិញ ក្រសួងការពារជាតិកម្ពុជា បានចាក់វ៉ាក់សាំងការពារជំងឺកូវីដ-១៩ ស៉ីណូហ្វាម (Sinopharm) របស់ចិន ជូនកងកម្លាំងកើនដល់ចំនួនសរុប ៣១,៥១៩នាក់ ក្នុងនោះមាននារី២,៥៥៥នាក់។ ក្រសួងការពារជាតិ បានចាប់ផ្តើមចាក់វ៉ាក់សាំងបង្ការជំងឺកូវីដ១៩ ប្រភេទស៉ីណូហ្វាមរបស់ចិន ចាប់ពីថ្ងៃទី១០ ខែកុម្ភៈ ឆ្នាំ២០២១ នៅក្នុងមន្ទីរពេទ្យកេតុមាលា ហើយក៏នឹងបន្តចាក់នៅតាមអង្គភាពសំខាន់ៗរបស់ខ្លួនមួយចំនួនទៀត នៅពេលខាងមុខនេះ។ មេទ័ពកំពូលរបស់ជាតិ នាយទាហាន នាយទាហានរង និងពលទាន ដែលមានអាយុចាប់ពី ១៨ឆ្នាំឡើងទៅ បានចាក់វ៉ាក់សាំងនេះជាបន្តបន្ទាប់។ បន្ទាប់ពីមកដល់កម្ពុជា វ៉ាក់សាំងកូវីដ-១៩ ស៉ីណូហ្វាម ត្រូវបានចាក់ដោយផ្អែកលើគោលការណ៍ស្ម័គ្រចិត្ត ជូនថ្នាក់ដឹកនាំរាជរដ្ឋាភិបាល អ្នកសារព័ត៌មាន និងកងទ័ព នៅទីតាំងមួយចំនួនរួមមាន៖ មន្ទីរពេទ្យកាល់ម៉ែត, មន្ទីរពេទ្យព្រះអង្គឌួង, មន្ទីរពេទ្យមិត្តភាពខ្មែរ-សូវៀត, មន្ទីរពេទ្យកុមារជាតិ និងមន្ទីរពេទ្យកេតុមាលា (សម្រាប់កងទ័ព)៕ | 2021-02-23T18:34:00+07:00 | freshnewsasia.com | https://m.freshnewsasia.com/index.php/en/localnews/187812-2021-02-23-04-34-39.html |
38cc45b0-2662-4a40-a261-7aa3cdb11e16 | ជំងឺរាតត្បាតសកល «ផ្តាច់ជីវិតមនុស្សជាង កន្លះលាននាក់» នៅសហរដ្ឋអាមេរិក ក្នុងរយៈពេលជាង១ឆ្នាំ | សហរដ្ឋអាមេរិកនៅថ្ងៃចន្ទសប្ដាហ៍នេះ (ពេលវេលានៅវ៉ាស៉ីនតោន) បានប្រកាសថាប្រទេសមហាអំណាចមួយនេះ បានឆ្លងកាត់ពេលវេលាដ៏សោកសៅមួយ ដែលបានកត់ត្រានូវចំនួនអ្នកស្លាប់ ដោយសារជំងឺរាតត្បាតសកល COVID-19 ជាង ៥០០,០០០នាក់ ក្នុងរយៈពេលជាងមួយឆ្នាំកន្លងទៅនេះ បន្ទាប់ពីមានការឆ្លងរាតត្បាត ដោយបានអះអាងថា ខ្លួនជាប្រទេសរងគ្រោះធ្ងន់ជាងគេបង្អស់។ នេះបើតាមការចេញផ្សាយ ដោយ សារព័ត៌មាន CNA នៅព្រឹកថ្ងៃអង្គារ ទី២៣ ខែកុម្ភៈ ឆ្នាំ២០២១។ បើតាមទិន្នន័យសុខភាពសាធារណៈរបស់សហរដ្ឋអាមេរិក គិតត្រឹមរសៀលថ្ងៃចន្ទសប្ដាហ៍នេះ (ពេលវេលានៅវ៉ាស៊ីនតោន) សហរដ្ឋអាមេរិកបានកត់ត្រានូវករណីឆ្លង COVID-19 សរុបនៅទូទាំងប្រទេសជាង ២៨លានករណី និងអ្នកស្លាប់ជាង ៥០០,០០០នាក់ ដែលវាប្រហែលជាស្មើនឹង ១៩ភាគរយ នៃចំនួនអ្នកស្លាប់សរុបនៅទូទាំងពិភពលោក ខណៈប្រទេសនេះ មានចំនួនប្រជាជនត្រឹមតែ ៤ភាគរយនៃចំនួនប្រជាជនពិភពលោកតែប៉ុណ្ណោះ។ ដូច្នេះសហរដ្ឋអាមេរិក គឺជាប្រទេសមួយដែលមានអត្រាស្លាប់ខ្ពស់បំផុត។ ជុំវិញបញ្ហានេះ អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាស៉ី (Anthony Fauci) បានគូសបញ្ជាក់ប្រាប់សារព័ត៌មាន ABC News នៅក្នុងបទសម្ភាសន៍ជាមួយកម្មវិធី Good Morning America ថា ។ លោក Fauci បានគូសបញ្ជាក់ប្រាប់បន្ថែមថា វីរុសឆ្លងរាតត្បាតដ៏កាចសាហាវនេះ បានមកដល់សហរដ្ឋអាមេរិក ខណៈប្រទេសនេះត្រូវបានរៀបចំឡើង ដោយមានការបែងចែកផ្នែកនយោបាយ ទៅលើវិធានការពាក់ម៉ាស។ ប៉ុន្តែបើទោះជាមានការប្រកាន់ខ្ជាប់យ៉ាងខ្លាំង ចំពោះវិធានការសុខភាពសាធារណៈក៏ដោយ ក៏បណ្តាប្រទេសមួយចំនួន ដូចជាអាល្លឺម៉ង់ និងអង់គ្លេស នៅតែពិបាកទប់ស្កាត់នឹងវីរុសនេះដែរ។ នេះបើតាមការបញ្ជាក់ពីលោក Fauci។ គួរបញ្ជាក់ថា នៅក្នុងពិធីគោរពវិញ្ញាណក្ខន្ធអ្នកស្លាប់ ប្រធានាធិបតីអាមេរិក លោក ចូ បៃដិន បានបញ្ជាឱ្យបង្ហូតទង់ជាតិ មកនៅត្រឹមពាក់កណ្ដាល រហូតដល់ថ្ងៃលិចនៅថ្ងៃសុក្រសប្ដាហ៍នេះ ហើយសំឡេងជួងនៅឯព្រះវិហារជាតិ នៃទីក្រុងវ៉ាស៉ីនតោនត្រូវបន្លឺឲ្យបាន ៥០០ដង ដើម្បីជានិមិត្តរូបតំណាងឱ្យ អ្នកស្លាប់ទាំងជាង ៥សែននាក់៕ | 2021-02-23T18:22:00+07:00 | freshnewsasia.com | https://m.freshnewsasia.com/index.php/en/internationalnews/187809-2021-02-23-04-22-39.html |
e4727eeb-2a78-4426-b10f-fde3dfdac1ce | អ្នកមានជំងឺទឹកនោមផ្អែមប្រចាំកាយ គួរយល់ដឹងពីហានិភ័យនៃជំងឺកូវីដ ១៩ ជាប្រញាប់ | អ្នកដែលមានជំងឺទឹកនោមផ្អែមមិនងាយនឹងឆ្លងមេរោគនេះ ជាងមនុស្សដទៃទៀត។ ប៉ុន្តែយើងអាចមានជំងឺធ្ងន់ធ្ងរថែមមួយកម្រិតទៀត បើយើងបានឆ្លងជំងឺកូវីដ១៩។ ការមានជាតិស្ករក្នុងឈាមខ្ពស់ អាចរំខានដល់សមត្ថភាពរាងកាយរបស់យើងក្នុងការប្រយុទ្ធប្រឆាំងនឹងការឆ្លង។ ជាពិសេសវាក៏អាចចំណាយពេលយូរដែរ ដើម្បីឲ្យរាងកាយយើងធូរស្បើយ។ អ្នកជំនាញខ្លះជឿថា វីរុសអាចលូតលាស់នៅក្នុងខ្លួន នៅពេលមានគ្លុយកូសក្នុងឈាមកើនឡើងខ្ពស់។ ជាតិស្ករក្នុងឈាមខ្ពស់អាចជះឥទ្ធិពលដល់ប្រព័ន្ធភាពស៊ាំរបស់អ្នកជំងឺ ដែលធ្វើឲ្យអ្នកជំងឺងាយនឹងមានផលវិបាកធ្ងន់ធ្ងរ ប្រសិនបើពួកគេឆ្លងវីរុសកូរ៉ូណា។ ប៉ុន្តែឱកាសអាចនឹងទាបជាង ប្រសិនបើជំងឺទឹកនោមផ្អែមរបស់យើងស្ថិតក្រោមការគ្រប់គ្រងបានត្រឹមត្រូវ។ ៖ សូមលាងដៃឲ្យបានញឹកញាប់ជាមួយសាប៊ូនិងទឹក ជាពិសេសបន្ទាប់ពីបានទៅកន្លែងផ្សព្វផ្សាយសាធារណៈ។ រក្សាចម្ងាយរបស់អ្នកពីមនុស្សផ្សេងទៀត។ ព្យាយាមនៅឲ្យឆ្ងាយពីអ្នកដទៃយ៉ាងតិច ១ម៉ែត្រកន្លះ ពាក់ម៉ាសមុនពេលចេញក្រៅ។ ជៀសវាងកន្លែងដែលមានមនុស្សមិនពាក់ម៉ាស់ ហើយកុំប៉ះភ្នែកច្រមុះនិងមាត់ បើសិនអ្នកមិនទាន់លាងដៃនោះទេ។ ត្រូវធ្វើតេស្តនិងតាមដានជាតិស្ករក្នុងឈាមរបស់អ្នករាល់ថ្ងៃ។ លេបថ្នាំឬអាំងស៊ុយលីនតាមការណែនាំជាប្រចាំ។ ស្តុកទុកថ្នាំអាំងស៊ុយលីនតាមវេជ្ជបញ្ជារបស់ពេទ្យ និងត្រូវធ្វើតេស្តលើរាងកាយជានិច្ច។ លាងសំអាតកន្លែងដែលធ្វើតេស្តដូចជាឧបករណ៍ជ្រលក់ទឹក និងចុងម្រាមដៃដោយសាប៊ូជាមួយទឹកឬជូតអាល់កុល។ ជាពិសេសត្រូវរក្សាទំនាក់ទំនងជាមួយក្រុមថែទាំសុខភាពរបស់អ្នកឲ្យជាប់។ ប្រញាប់ទៅមន្ទីរពេទ្យភ្លាមៗ ប្រសិនបើអ្នកព្រួយបារម្ភអំពីជំងឺទឹកនោមផ្អែម ឬអ្នកមានអារម្មណ៍ថាមិនស្រួលខ្លួនត្រង់ណានៃរាងកាយ។ អ្នកដែលមានជំងឺទឹកនោមផ្អែមងាយនឹងធ្លាក់ទឹកចិត្តច្រើនជាងអ្នកដែលមិនមានជំងឺនេះ។ ធ្វើអ្វីដែលធ្វើអ្នកសប្បាយចិត្តជាពិសេសជាមួយក្រុមគ្រួសារនិងមិត្តភ័ក្ដិ៕ | 2021-02-23T18:20:00+07:00 | kampucheathmey.com | https://www.kampucheathmey.com/health/69112 |
f505ebbd-9eb0-4053-8c3c-3d524f989830 | BREAKING: សហរដ្ឋអាមេរិក៖ មនុស្សជិត ៦ម៉ឺននាក់ទៀតឆ្លងកូវីដ-១៩ និងអ្នកជំងឺ ១,៣៧៤នាក់ស្លាប់ នៅក្នុងពេល១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥៩,២៥៧នាក់ទៀតបានឆ្លងជំងឺ COVID-19 ខណៈអ្នកជំងឺ ១,៣៧៤នាក់ទៀតបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៣ ខែកុម្ភៈ ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២៨,៨២៦,៣០៧ករណី ក្នុងនោះមានអ្នកស្លាប់សរុបចំនួន ៥១២,៥៩០នាក់ និងជាសះស្បើយឡើងសរុប ១៩,១១៤,១៤០នាក់។ គួរបញ្ជាក់ថា គួរបញ្ជាក់តាម អ្នកជំនាញកំពូលផ្នែកជំងឺឆ្លងរបស់សហរដ្ឋអាមេរិក លោក អាន់ថូនី ហ្វាស៉ី (Anthony Fauci) បាននិយាយថា ជនជាតិអាមេរិកប្រហែលជាត្រូវនៅ បន្តអនុវត្តការពាក់ម៉ាស់ជាប្រចាំ រហូតដល់ឆ្នាំ២០២២ខាងមុខនេះ ដើម្បីការពារប្រឆាំងនឹងការឆ្លងរាតត្បាត COVID-19។ នៅថ្ងៃចន្ទសប្តាហ៍នេះ (ពេលវេលានៅវ៉ាស៊ីនតោន) ប្រធានាធិបតីអាមេរិកលោក ចូ បៃដិន បានចូលរួមពិធីគោរពវិញ្ញាណក្ខន្ធ មនុស្សជាងកន្លះលាននាក់ ដែលបានស្លាប់ដោយសារជំងឺ COVID-19 នៅក្នុងសហរដ្ឋអាមេរិក៕ | 2021-02-23T17:40:00+07:00 | freshnewsasia.com | https://m.freshnewsasia.com/index.php/en/internationalnews/187802-2021-02-23-03-40-30.html |
846a4992-c80f-4399-ac0b-f26f559d6b68 | មន្ទីរពេទ្យចំនួន៦កន្លែង ចាប់ផ្ដើមចាក់វ៉ាក់សាំងការពារជំងឺកូវីដជូនមន្ត្រីសុខាភិបាល និងកម្លាំងនគរបាលដំណាក់កាលដំបូងនៅខេត្តស្វាយរៀង | វ៉ាក់សាំងកូវីដ១៩ ចំនួន៣០០០ដូស ត្រូវបានក្រសួងសុខាភិបាលបញ្ជូនទៅកាន់ខេត្តស្វាយរៀង ដោយអនុញ្ញាតឲ្យចាក់ទៅលើមន្ត្រីសុខាភិបាល និងកម្លានគរបាលខេត្តដែលមានមន្ទីរពេទ្យចំនួន៦ សម្រាប់ពិគ្រោះ និងចាក់វ៉ាក់សាំងនេះ។ លោកបណ្ឌិត កែរ រដ្ឋា បានថ្លែងប្រាប់ភ្នាក់ងារ Fresh News ប្រចាំខេត្តស្វាយរៀង នៅព្រឹកថ្ងៃទី២៣ ខែកុម្ភៈ ឆ្នាំ២០២១នេះថា មន្ទីរសុខាភិបាលបានជូនដំណឹងដល់ប្រធានមន្ទីរពេទ្យខេត្ត ប្រធានការិយាល័យស្រុកប្រតិបត្តិទាំង៤ និងលោកប្រធានមន្ទីរពេទ្យបង្អែកទាំង៥ ដោយមានការអនុញ្ញាតពីក្រសួងសុខាភិបាល មន្ទីរពេទ្យខេត្តរៀបចំចាក់វ៉ាក់សាំងកូវីដ ដល់កម្លាំងនគរបាល និងមន្ត្រីសុខាភិបាលនៅដំណាក់កាលទីមួយ និងជួយផ្ដល់ដំណឹង ដល់មន្ត្រីសុខាភិបាល មន្ត្រីជាប់កិច្ចសន្យា បុគ្គលិកជួល កម្មករ និងអ្នកបើកបរទាំងអស់ដែលកំពុងបម្រើការងារនៅតាមគ្រឹះស្ថានសុខាភិបាលរដ្ឋទាំងអស់ទូទាំងខេត្ត ឲ្យទៅចាក់វ៉ាក់សាំង ដោយស្ម័គ្រចិត្តព្រមទាំងយក អត្តសញ្ញាណប័ណ្ណ និងប័ណ្ណសម្គាល់ខ្លួនមន្ត្រីរាជការទៅជាមួយផង។ មន្ទីរពេទ្យខេត្តស្វាយរៀង មន្ទីរពេទ្យបង្អែកស្វាយជ្រំ មន្ទីរពេទ្យបង្អែកស្វាយទាប មន្ទីរពេទ្យបង្អែកសាមគ្គីរំដួល មន្ទីរពេទ្យបង្អែកជីភូ មន្ទីរពេទ្យបង្អែករមាសហែក។ លោកបានបន្តថា ៕ | 2021-02-23T17:26:00+07:00 | freshnewsasia.com | https://m.freshnewsasia.com/index.php/en/localnews/187798-2021-02-23-03-26-28.html |
a1055066-4030-458e-a321-23ccd910ca21 | អ្នកឆ្លងជំងឺកូវីដ-១៩ថ្មីចំនួន ២នាក់ ក្នុងចំណោម ២៥នាក់ មិនព្រមមក សម្រាកព្យាបាល ជំងឺនៅពេទ្យ | ភ្នំពេញ ៖ ក្រសួងសុខាភិបាលបានឲ្យដឹងថា អ្នកកើតជំងឺកូវីដ-១៩ថ្មីចំនួន២នាក់ ក្នុងចំណោម២៥នាក់ដែលក្រសួងរកឃើញនាថ្ងៃ២២ ខែកុម្ភៈ ឆ្នាំ២០២១ មិនព្រមមកសម្រាកព្យាបាលនៅមន្ទីរពេទ្យ ។ បើតាមក្រសួង២នាក់នេះ គឺម្នាក់ទាក់ទងអត់បាន និងម្នាក់ទៀតលើកសម្អាងថា មានកូនតូចនៅជាមួយ ប៉ុន្តែទោះបីជាយ៉ាងណា អាជ្ញាធរមានសមត្ថកិច្ច និងមន្ដ្រីសុខាភិបាលកំពុងតែសម្របសម្រួលឲ្យបាននៅថ្ងៃ២៣ កុម្ភៈនេះហើយ។ យោងតាមសេចក្ដីប្រកាសព័ត៌មានរបស់ក្រសួងសុខាភិបាល នៅថ្ងៃ២៣ កុម្ភៈបានលើកឡើងយ៉ាងដូច្នេះថា «អ្នកជំងឺខាងលើនេះ ១នាក់ មិនអាចទាក់ទងបាន និង១នាក់ទៀត មិនព្រមសម្រាកព្យាបាលនៅមន្ទីរពេទ្យ ដោយសម្អាងគាត់មានកូនតូចនៅជាមួយដែលអាជ្ញាធរមានសមត្ថកិច្ច និងមន្ដ្រីសុខាភិ បាល កំពុងតែសម្របសម្រួលនៅថ្ងៃនេះ»។ សូមបញ្ជាក់ថា កាលពីថ្ងៃ ២២ កុម្ភៈ ក្រសួងរកឃើញមានករណីវិជ្ជមានវិរុសកូវីដ-១៩ថ្មី ចំនួន២៥នាក់ ក្នុងនោះ ករណីវិជ្ជមានវិរុសកូវីដ-១៩ថ្មី ចំនួន២៣នាក់ ដែលជាអ្នកពាក់ព័ន្ធទៅនឹងព្រឹត្តិការណ៍សហគមន៍២០ កុម្ភៈ និង៣នាក់ជាករណីបំប្លែងជំងឺថ្មី។ គិតត្រឹមព្រឹកថ្ងៃ២៣ កុម្ភៈ កម្ពុជារកឃើញអ្នកឆ្លងជំងឺកូវីដ-១៩ ចំនួន៥៩៣នាក់ ក្នុងនោះ អ្នកជាសះស្បើយ ចំនួន៤៧៥នាក់ ដោយឡែកអ្នកកំពុងព្យាបាលជំងឺ ចំនួន១១៦នាក់៕ | 2021-02-23T17:05:00+07:00 | dap-news.com | https://dap-news.com/national/2021/02/23/121812/ |
cee52246-d4d2-4622-8b05-4b70284c3f18 | កូវីដ១៩! ក្រសួងវប្បធម៌ បិទរោងភាពយន្ត រោងសម្តែងសិល្ប: និងសារមន្ទីរនៅភ្នំពេញ និងខេត្តកណ្តាល ២សប្ដាហ៍ | ភ្នំពេញ៖ ដើម្បីទប់ស្កាត់ការឆ្លងរីករាលដាល ជំងឺកូវីដ១៩ ចូលទៅក្នុងសហគមន៍នោះ ក្រសួងវប្បធម៌ និងវិចិត្រសិល្បៈ បានសម្រេចបិទដំណើរការ រោងភាពយន្ត រោងសម្តែងសិល្ប: និងសារមន្ទីរ នៅក្នុងរាជធានីភ្នំពេញ និងខេត្តកណ្តាល ជាបណ្តោះអាសន្នរយៈពេល ២សប្ដាហ៍ ។ នេះបើយោងតាមសេចក្តីជូនដំណឹង របស់ក្រសួងវប្បធម៌ នៅថ្ងៃទី២៣ ខែកុម្ភៈ ឆ្នាំ២០២១នេះ ។ សូមអានសេចក្តីជូនដំណឹងលម្អិត របស់ក្រសួងវប្បធម៌ នៅខាងក្រោមនេះ៖ | 2021-02-23T16:59:00+07:00 | dap-news.com | https://dap-news.com/national/2021/02/23/121808/ |
76b0d30e-9185-4fc1-8510-fda5cce54c7b | ធ្ងន់ធ្ងរហើយ! មនុស្ស៨០០នាក់ បានចូលរួមពិធីមង្គលការ ជាមួយមន្រ្ដីនគរបាលឆ្លងកូវីដ-១៩ នៅខេត្តព្រៃវែង | មនុស្ស៤១នាក់ និងអ្នកដែលពាក់ព័ន្ធដោយប្រយោលផ្សេងទៀត ត្រូវបានអាជ្ញាធរខេត្តព្រៃវែង យកសំណាកទៅពិនិត្យ និងធ្វើចត្តាឡីស័កដាក់នៅដាច់ដោយឡែក ក្នុងករណីពាក់ព័ន្ធនឹងស្ត្រីជានគរបាលជាតិម្នាក់ ឆ្លងកូវីដ១៩ ដែលបានមកចូលរួមមង្គលការមួយកន្លែងស្ថិតក្នុងភូមិទួលសង្កែទទឹង ឃុំជាច ស្រុកកំចាយមារ កាលពីថ្ងៃទី១៧ ខែកុម្ភៈ ឆ្នាំ២០២១កន្លងទៅនេះ។ លោក ចាន់ ថា អភិបាលរងខេត្តព្រៃវែង បានថ្លែងឲ្យដឹងថា តាមការផ្ដល់ព័ត៌មានពីសមត្ថកិច្ចរាជធានីភ្នំពេញថា មានស្ត្រីម្នាក់ឈ្មោះ ល.ស.ផ អាយុ៣៥ឆ្នាំ ស្នាក់នៅខុនដូ Skyline Dumex តេស្តវិជ្ជមានកូវីដ១៩ នៅថ្ងៃទី២១ ខែកុម្ភៈ ឆ្នាំ២០២១ ហើយបច្ចុប្បន្នកំពុងសម្រាកព្យាបាល នៅមជ្ឈមណ្ឌលជាតិប្រឆាំងរោគរបេង រាជធានីភ្នំពេញ។ លោកបានបន្តថា ស្ត្រីរូបនេះនឹងមិត្តភក្កិបីនាក់ បានមកចូលរួមមង្គលការនៅភូមិទួលសង្កែទទឹង ឃុំជាច ស្រុកកំចាយមារ ខេត្តព្រៃវែងនៅថ្ងៃ១៧ ខែកុម្ភៈ វេលាម៉ោង ១២ ដល់ម៉ោង ៣ និង ៣០នាទីរសៀល។ នៅចំពោះមុខ អាជ្ញាធរបានចុះស្រាវជ្រាវ និងចាត់វិធានការចំពោះអ្នកដែលពាក់ព័ន្ធដោយផ្ទាល់ ចំនួន១៤នាក់ ធ្វើចត្តាឡីស័កយកសំណាកទៅពិនិត្យ និងមិនផ្ទាល់២៧នាក់ រួមទាំងអ្នកពាក់ព័ន្ធដោយប្រយោលផ្សេងទៀត ណែនាំនៅដាច់ដោយឡែក និងបន្តស្រាវជ្រាវ។ ម្យ៉ាងទៀតដោយម្ដាយ និងម្ចាស់ពិធីមង្គលការជាគ្រូបង្រៀន និងគ្រប់វត្តមានគ្រូនៅសាលាបឋមសិក្សា ស ខេង ទួលសង្កែទទឹង ដែលបានចូលបង្រៀនសិស្សបន្ទាប់ពីមង្គលការកូនផងនោះ ទើបអាជ្ញាធរខេត្តសម្រេចផ្អាកការសិក្សាមួយរយៈខ្លី ដើម្បីគ្រប់គ្រងសភាពការណ៍។ បើតាមរបាយការណ៍របស់សមត្ថកិច្ចនគរបាលស្រុកកំចាយមារ បានឲ្យដឹងថា អ្នកជំងឺម្នាក់នេះដែលមានប្តីជនជាតិចិន មានទីលំនៅអគារ Skyline ក្នុងខណ្ឌ៧មករា រាជធានីភ្នំពេញ ពិតជាបានមកចូលរួមក្នុងពិធី មង្គលការនៅភូមិទួលសង្កែទទឹងឃុំជាច ស្រុកកំចាយមារកាលពីថ្ងៃទី១៧ ខែកុម្ភៈ ឆ្នាំ២០២១ពិតមែន។ ម្ចាស់ដើមការឈ្មោះ ស៉ឹម កុសល និងប្រពន្ធឈ្មោះ សាន ចន្ធី ដែលមានភ្ញៀវចូលរួមក្នុងពិធីការ ចំនួន៨០០នាក់។ អ្នកជំងឺបានមកពីភ្នំពេញដល់រោងការនៅវេលាម៉ោង ១២ថ្ងៃត្រង់ ដោយមានអ្នករួមដំណើរចំនួន ៤នាក់សរុប ៥នាក់ ប៉ុន្តែតាមការអះអាងរបស់ម្ចាស់ផ្ទះថាអ្នកទាំង ៥នាក់នោះ មិនបានទៅចូលរួមពិសាអាហារ នៅក្នុងរោងការទេ គឺហូបអាហារនៅតុក្រៅរោងការ (នៅផ្ទះការ) ដោយគ្មានអ្នកណាចូលរួមទុកអាហារក្រៅពីពួកគាត់ ៥នាក់នោះទេ។ យ៉ាងនេះក្តីអ្នកទាំង ៥នាក់ ក្រៅពីអង្គុយនៅតុបាយ គឺពួកគាត់ក៏បានចេញចូលក្នុងបន្ទប់អនាម័យផងដែរ ដូច្នេះមិនដឹងថា តើអ្នកណាខ្លះបានប្រើប្រាស់បន្ទប់អនាម័យនោះក្រៅពីពួកគាត់ និងម្ចាស់ផ្ទះទាំងបីនាក់ និងអ្នកណាខ្លះដែលបានមកដល់ប៉ះពាល់តុ និងចានអាហាររបស់ពួកគាត់ក្រោយពេលពួកគាត់ចេញទៅវិញ នៅវេលាម៉ោង ៤រសៀលជាងនោះដែរ៕ | 2021-02-23T16:30:50+07:00 | kbnnews.com | https://kbn.news/archives/208343 |
7be4a2d6-0082-4211-a95a-56a363e435ee | ក្រសួងការពារជាតិ ចាក់វ៉ាក់សាំងកូវីដ-១៩ ឲ្យកម្លាំងប្រដាប់អាវុធបានចំនួន ៣១,៥១៩នាក់ គិតត្រឹមថ្ងៃ២២ កុម្ភៈ | No Content | 2021-02-23T16:12:00+07:00 | dap-news.com | https://dap-news.com/national/2021/02/23/121782/ |
0c5ea177-825e-4c61-bbbf-6dfc0997f08f | វីវរទៀតហើយ! ស្រីស្អាតជាមន្រ្ដីនគរបាលម្នាក់ទៅស៊ីការ នៅខេត្តព្រៃវែង រកឃើញឆ្លងកូវីដ | ខេត្តព្រៃវែង៖ ក្រោយពេលរកឃើញស្រីស្អាតជាមន្រ្ដីនគរបាលម្នាក់ឆ្លងកូវីដ១៩ ហើយបានទៅចូលរួមពិធីមង្គលការមួយកន្លែង កាលពីថ្ងៃទី១៧ ខែកុម្ភៈ ឆ្នាំ២០២១ នៅក្នុងភូមិទួលសង្កែទទឹង ឃុំជាច ស្រុកកំចាយមារ នោះ គឺមនុស្សចំនួន៤១នាក់ និងអ្នកពាក់ព័ន្ធដោយប្រយោលផ្សេងទៀត ត្រូវបានអាជ្ញាធរខេត្តព្រៃវែង យកសំណាកទៅពិនិត្យ និងធ្វើចត្តាឡីស័កដាក់ នៅដាច់ដោយឡែក។ លោក ចាន់ ថា អភិបាលរងខេត្តព្រៃវែង បានឲ្យដឹងថា បើតាមការផ្ដល់ព័ត៌មានពីសមត្ថកិច្ចរាជធានីភ្នំពេញ បានឲ្យដឹងថា ស្ត្រីម្នាក់ ឈ្មោះ ល ស អាយុ៣៥ឆ្នាំ ស្នាក់នៅខុនដូ Skyline Dumex ធ្វើតេស្តរកឃើញវិជ្ជមាន នៃកូវីដ១៩ កាលពីថ្ងៃទី២១ ខែកុម្ភៈ ឆ្នាំ២០២១។ ប៉ុន្ដែបច្ចុប្បន្នមន្រ្ដីនគរបាលរូបនោះកំពុងសម្រាកព្យាបាល នៅក្នុងមជ្ឈមណ្ឌលជាតិប្រឆាំងនឹងរោគរបេង នារាជធានីភ្នំពេញ។ លោកអភិបាលរងខេត្ត បានបន្តថា ស្ត្រីរូបនេះ និងមិត្តភក្ដិចំនួនបីនាក់ បានមកចូលរួម នៅក្នុងពិធីមង្គលការមួយ នៅក្នុងភូមិទួលសង្កែទទឹង ឃុំជាច ស្រុកកំចាយមារ ខេត្តព្រៃវែង កាលពីថ្ងៃ១៧ ខែកុម្ភៈ ឆ្នាំ២០២១ ចន្លោះពីវេលាម៉ោង១២ ដល់ម៉ោង ៣ និង ៣០នាទីរសៀល។ ក្រោយពេលដឹងថា មន្រ្ដីនគរបាលរូបនេះឆ្លងកូវីដ អាជ្ញាធរបានចុះស្រាវជ្រាវ និងចាត់វិធានការ ចំពោះអ្នកពាក់ព័ន្ធដោយផ្ទាល់ចំនួន១៤នាក់ ហើយបានឲ្យពួកគាត់ធ្វើចត្តាឡីស័ក និងយកសំណាកទៅពិនិត្យ។ ចំណែកអ្នកពាក់ព័ន្ធមិនផ្ទាល់ មានចំនួន២៧នាក់ រួមទាំងអ្នកពាក់ព័ន្ធដោយប្រយោលផ្សេងទៀត ក៏បានណែនាំឲ្យនៅដាច់ដោយឡែក និងបន្តស្រាវជ្រាវ ស្វែងរកអ្នកពាក់ព័ន្ធបន្ដទៀត។ អាជ្ញាធរខេត្តព្រៃវែង បានឲ្យដឹងដែរថា ស្ដ្រីជាម្ដាយ និងជាម្ចាស់ពិធីមង្គលការ គឺជាគ្រូបង្រៀន និងគ្រប់វត្តមានគ្រូ នៅក្នុងសាលាបឋមសិក្សា ស ខេង ទួលសង្កែទទឹង ហើយគាត់បានចូលបង្រៀនសិស្ស បន្ទាប់ពីពិធីមង្គលការកូនរួច។ ដោយសារតែបញ្ហានេះ ទើបអាជ្ញាធរខេត្តសម្រេចផ្អាកការសិក្សាមួយរយៈខ្លី ដើម្បីគ្រប់គ្រងសភាពការណ៍នេះ។ មន្រ្ដីនគរបាលស្រុកកំចាយមារ បានឲ្យដឹងថា អ្នកជំងឺម្នាក់នេះ មានប្តីជាជនជាតិចិន មានទីលំនៅក្នុងអគារ Skyline ខណ្ឌ៧មករា រាជធានីភ្នំពេញ។ គាត់ពពិតជាបានមកចូលរួម នៅក្នុងពិធីមង្គលការ នៅភូមិទួលសង្កែទទឹង ឃុំជាច ស្រុកកំចាយមារ កាលពីថ្ងៃទី១៧ ខែកុម្ភៈ ឆ្នាំ២០២១ ប្រាកដមែន។ រីឯម្ចាស់ដើមការឈ្មោះ ស៊ឹម កុសល និងប្រពន្ធឈ្មោះ សាន ចន្ធី ហើយពិធីនោះមានភ្ញៀវចូលរួម ចំនួន៨០០នាក់។ អ្នកជំងឺបានមកពីភ្នំពេញ ហើយដល់រោងការ នៅវេលាម៉ោង ១២ថ្ងៃត្រង់ ដោយមានអ្នករួមដំណើរចំនួន៤នាក់ សរុប ៥នាក់។ ប៉ុន្តែបើតាមការអះអាងពីម្ចាស់ផ្ទះថា អ្នកទាំង៥នាក់នោះ មិនបានចូលរួមពិសាអាហារ នៅក្នុងរោងការទេ គឺពួកគេហូបអាហារ នៅតុខាងក្រៅរោងការ (នៅផ្ទះការ) ដោយគ្មានអ្នកណាចូលរួមទុកអាហារក្រៅពីពួកគេទាំង៥នាក់នោះឡើយ។ បើទោះជាយ៉ាងនេះក្តី ពួកគេទាំង៥នាក់ ក្រៅពីអង្គុយនៅតុបាយ ក៏បានចេញចូលក្នុងបន្ទប់អនាម័យ។ ដូច្នេះគេមិនបានដឹងថា តើអ្នកណាខ្លះបានប្រើប្រាស់បន្ទប់អនាម័យនោះ ក្រៅពីពួកគេ និងម្ចាស់ផ្ទះទាំងបីនាក់ ហើយគេមិនបានដឹងថា មានអ្នកណាខ្លះបានមកដល់ប៉ះពាល់តុ និងចានអាហាររបស់ពួកគេ ក្រោយពេលពួកគេបានចាកចេញទៅវិញ នៅវេលាម៉ោងជាង ៤រសៀលថ្ងៃដដែលនោះដែរ៕ | 2021-02-23T15:39:44+07:00 | kbnnews.com | https://kbn.news/archives/208321 |
Subsets and Splits
No community queries yet
The top public SQL queries from the community will appear here once available.